
Ar vėl grįšime į katakombas? 


Šio trečiojo tomo tema yra trumpa ir aiški: gana 
defenzyvos! Tik pirmyn! Lauk iš urvų! Sudie apkasams 
ir apsaugos vietoms! (Gana vaikščioti kaip žąsiukams 
sulenktom nugarom! Šalin visos iškabos su užrašu „at- 
sargiai“! Lyg visas karas susidėtų iš to, kad anoji pusė 
šaudo, o mes laikomės atsargiai. Sudie jūs cemento, gelž- 
betono ir vielų tvorų ekspertai! Jūs apologetikos pijo- 
nieriai ir atsargumo saugotojai! Jūs užtvankų statyto- 
jai prieš klaidos įsibrovimą. Nesupraskit, meldžiamieji, 
kad mes apologetiką laikome nebereikalingu dalyku; 
kad mes nepripažįstame apsaugos griovių savajame 
krašte; apsaugos griovių prieš bedievybę, klaidą ir 
nedorą. Nelaimei, priešo ginklai perdaug giliai siekia į 
mūsų pačių kraštą, kad kiekviena pirmyn besiveržianti 
kariuomenė nenorėtų turėti gerai apsaugotą užnugarį. 
Bet į tas smogiamąsias dalis turi įeiti kiek galima dau- 
giau laisvų komandų. Dabar mes norime atgręžti dur- 
tuvus į antrą pusę! Vietoj kęsti amžiną baimę prieš 
klaidą, kiekviena klaida dabar turi mūsų bijoti. Mūsų 
puikūs sustiprinimo įrengimai žadina mus prie šaudymo 
lenktynių. Jau atėjo laikas, kada padėtis turi pasikeisti: 
mes turime tapti šauliai, o kiti taikiniai. Suplėšykime 
nereikalingas užtvaras ir tieskime žygio tiltus! 

Bet kur ir kaip dabar mes stovime? Gal mes jau 
esame pusiaukely į žygį? O gal mes stovime kelyje į 
katakombas, į teisių ir reikšmės netekimą? Kai kam šis 
paskutinis klausimas pasirodys vaikiškas. Juk, ar mes 
esame kada nors turėję tiek daug katalikų ministerių, 

kiek jų turime dabar? Juk vienam katalikų suvažiavi- 
mui visus kalbėtojus galima surinkti iš buvusių minis- 
terių pirmininkų tarpo. Anksčiau džiaugdavomės ir tada, 
kada jų tarpe būdavo nors viena ekscelencija. Arba 
evangelikų laikraščiuose ar netenka skaityti apie gre- 
siantį Romos užplūdimą. Panašių pasakymų galima 
užtikti ir katalikų laikraščiuose bei žurnaluose. Kartais 
malonu pasiklausyti kalbant, kad mes esame tapę pavo- 
jingi. Pas mus turėtų būti labai gerai, jeigu kiti jau pra- 
deda dainuoti nusiskundimo dainą. Bet kas žino, kad 
mažos katalikų ligoninės su šešiomis ar septyniomis 
seserimis vienuolėmis įkūrimas Pomeranijoj jau sukelia 
įtarimą, kad ultramontanizmas reiškia savo užkariavimo 
norą, ir kada dėl vieno pranciškono pasirodymo Kielio 
miesto gatvėse pradedama šaukti, kad šiaurės vokiečių 
protestantiškai kultūrai gresia pavojus, tada kitų atsilie- 
pimai apie mūsų galybę neturi didelės reikšmės. Mūsų di- 
dybė ir galybė gali būti matuojama tik pagal vieną matą: 
pagal Kristaus minčių gyvumą mumyse. „Ateik Tavo 
karalystė.. reiškia ne vien tik „Viešpatie, duok mums 
konvertitų“, bet daug daugiau: „Viešpatie, padaryk mus 
tikrus krikščionis“. „Ateik Tavo karalystė“ pirmių pir- 
miausia reiškia: „Viešpatie, padaryk mus šviečiančių 
miestu, į kurį galėtų žiūrėti tamsybėse klaidžioją žmo- 
nės“. Kada aš šitoj knygoj kalbu apie ofenzyvą, tai tas 
nereiškia, kad aš kalbu apie ofenzyvą prieš kitus krikš- 
čionis, bet aš kalbu apie ofenzyvą prieš supasaulėjimo, 
bedvasiškumo, materijalizmo ir mamonizmo dvasią. 
Mūsų uždavinys yra laimėti pasaulį Kristui, Evangelijos 
dvasiai, naujos pasikeitusios žmonijos dvasiai. Yra di- 
delė mįslė, kaip mes galėsime atlikti tą uždavinį, jei mes 
patys nebūsime tos dvasios apimti, jei Kristaus dvasios 
jėga ir gražumas, didumas ir platumas nėra gyvas, de- 
gantis ir šviečiantis mumyse pačiuose. Mes tik tada 

galėsime laimėti pasaulį, kada mes patys būsime laimėti 
Kristaus karalystei ir Jo teisingumui. Ir dėlto katali- 
kiška ofenzyva pirmoj eilėj yra kova su mūsų pačių 
bedvasiškumu, pusėtinumu, paviršutiniškumu, smulkme- 
niškumu, siauraširdiškumu ir netobulumu. Bažnyčia, 
kuri vadinasi Kristaus Bažnyčia, teisėta ir vienintelė 
Kristaus karalystės žemėje atstovė, turi rūpintis išlai- 
kyti švarią Kristaus dvasios kultūrą, prieš kurią kiti 
galėtų nusilenkti su pagarba. Ir kiekvienas Bažnyčios 
narys turi tą pareigą žinoti. Kas leidžiasi nuo kalno neš- 
damas pasauliui Dievo įstatymų lenteles, to veidas turi 
būti skaistus ir žibėti, kad žmonės galėtų matyti, jog jis 
tikrai buvo arti Dievo. Bažnyčia, kuri skelbia pasauliui 
esanti kaip tik toji, kuri turi išganyti pasaulį, turi galėti 
atidaryti vartus ir pasakyti: „žiūrėkite, kaip atrodo 
išganyti žmonės“. Mūsų stiprybė glūdi Kristaus dvasios 
pasisavinime. Kiekvienos krikščioniškos akcijos pirmu- 
tinis tikslas ir pagrindinis yra profaniškų ir tik savimi 
besirūpinančių žmonių pavertimas Dievo žmonėmis, 
šviesos sūnumis ir dukterimis (Luk. 16, 8). 

Tų pasikeitusių „šviesos vaikų“ uždavinys yra pa- 
keisti pasaulį ir gyvenimą, žmonių santykius ir ben- 
druomenę. Jie neturi teisės užsidaryti savųjų rately ir 
pasaulį palikti pačiam sau. Jie turi išeiti aikštėn ir 
veikti. Jie yra gimę ne defenzyvai, bet ofenzyvai. Kas 
yra krikštytas ir galvoja, kad, kada jos rankos nėra su- 
dėtos maldai, tada jos gali būti paliktos ramybėj, tas 
klaidingai supranta Dievo karalystę. Ramybė ir mąs- 
tymas, kad viską esu padaręs, tegali ateiti tik mums 
atsigulus į karstą, bet jokiu būdu nė viena valanda 
neankščiau prieš mirtį. Pati mano mirtis turi būti Dievo 
karalystės liudininkas. Mes turime stengtis visomis 
įsakyme nurodytomis priemonėmis daryti įtakos į pa- 
saulio gyvenimą ir jo santvarką. 


Dėlto klausimas apie mūsų įtakos didumą yra ne tik 
teisėtas, bet ir labai reikalingas. Atvirai ir aiškiai sa- 
kant, reikalinga žinoti mūsų pajėgas. Taigi kalbu apie 
Katalikų Bažnyčios norą turėti galybės? Taip, savaime 
suprantama! Tam mes ir esame Jos nariai! Kas dėlto 
nori čia pareikšti savo nusistebėjimą, tas tegul palau- 
kia, kol aš pabaigsiu dėstyti savo mintį. Ar noras turėti 
galybės yra geras ar blogas, pareina nuo to, kam ir kaip 
toji galybė norima panaudoti. Mes esame naujųjų laikų 
žmonės ir nenorime nė vieno jėga versti tikėjiman arba 
išganyman. Bendruomenė, kuri savo programoj yra įra- 
šiusi „dvasią ir teisybę“, jeigu ji nenori savo progra- 
mos sukompromituoti, turi dirbti tik dvasinėmis prie- 
monėmis. Inkvizicijos ir eretikų teismų laikai jau se- 
niai yra praėję. Kur dar tokios priemonės yra naudo- 
jamos, jos bus atsuktos prieš mus pačius. Mes norime 
galybės, mes turime turėti galybės, tačiau mes žinome, 
kad kiekviena galybė mums ir kitiems bus palaiminga 
tik tada, kada ji bus panaudota Kristaus kalno pamoks- 
lui realizuoti praktiškajame gyvenime. 

Kada mes po šimtmečių defenzyvos pereiname į 
ofenzyvą, svarbiausias mūsų mokytojas turi būti mūsų 
pačių istorija. Mūsų pasisekimų ir nepasisekimų, mūsų 
laimėjimų ir pralaimėjimų istorija. Mūsų jėgos ir įta- 
kos kritimo ir kilimo kreivoji. Ir čia yra taip, kaip 
visur: pralaimėjimai moko geriau, kaip laimėjimai. 
Mūsų Europos istorija, katakombose prasidėjusi, kai 
kuriose Europos dalyse vėl ieško prieglaudos katakom- 
bose. Beveik visur Europoj mes stovime prieš stiprias 
jėgas, kurios visomis priemonėmis nori padaryti mus 
beteisius, bejėgius ir bereikšmius. Mano nuomone, mes 
esame labai arti vienuoliktos valandos ir greit būsime 
užklupti. 

Bet prisižiūrėkime kreivajai, kuri žymi Europos 
katalikišką krikščionybę. Mes išeiname iš požeminių 
rūsių, kurie slepia savy iškankintus mūsų brolių kau- 
lus. Mažytė, skaudžiai persekiojama religinė bendruo- 
menė. Ilgus metus laikyta žydų sekta ir pradžioj 
kaip žydai ir jų draugai persekiota. Dvigubai perse- 
kiota: persekiota pačių žydų ir jų priešų. Nežiūrint į 
nežmoniškus persekiojimus, naujoji Bažnyčia vis plė- 
tėsi. Atsižvelgiant į didelius reikalavimus, kurie buvo 
statomi tikintiesiems ypač moralės srity, galima kalbėti 
apie nuostabiai greitą krikščionybės plėtimąsi. Apie 
200 m. Tertulijonas jau galėjo pasakyti: „mes esame 
tik vakar gimę, bet mūsų jau pilna visa žemė“. Juk 
tada beveik nebebuvo Romos imperijos miesto, kuriame 
nebūtų krikščionių bendruomenės. Keliaujantieji pirk- 
liai, kareiviai ir vergai buvo tikėjimo pasiuntiniai ir 
pirmi naujų parapijų branduoliai. Pirmaisiais amžiais 
krikščionybė yra buvusi svarbiausia neturtingųjų, že- 
mesniųjų tautos sluoksnių ir vergų religija. Vėliau prie 
naujojo tikėjimo pradėjo vis daugiau ir daugiau dėtis 
turtingieji ir mokytieji. Krikščionybės plėtimasis nebu- 
vo visur lygus. Didžiausios krikščionių bendruomenės 
buvo Šiaurinės Afrikos ir Mažosios Azijos provincijose. 
Ten, kur dabar viešpatauja islamas. Tarp vieno perse- 
kiojimo ir kito yra kokia 30 — 40 metų ramybės laiko- 
tarpis. Tuose laikotarpiuose krikščionybė platinosi 
palyginamai greitai. Bet nurimus kuriam laikui perse- 
kiojimams, ramybės laikotarpy atsiranda laiko savitar- 
piams ginčams, kurie veda į sektų susidarymą. Deci- 
jaus persekiojimas atėjo po 40 metų ramybės laiko- 
tarpio. Jau to 40 metų laikotarpio buvo gana užmiršti, 
kad būti krikščioniu buvo pavojinga gyvybei. Pakako, 
kad pasirodytų ir nupuolimo žymių. Stebėdamasis 
skaitai, ką tada rašė šv. vyskupas Kiprijonas (į 258): 

„Kiekvienas iš mūsų buvo susirūpinęs savo turtų padi- 
dinimu, vyrai kirpo barzdas, moterys tepė savo veidus . 
ir dažė savo antakius ir galvos plaukus; buvo vyskupų, 
kurie metė savo sostus ir vyskupystes ir keliavo į sve- 
timus kraštus, lenktyniaudami kas daugiau jų aplan- 
kys“. Decijaus persekiojimas (250 m.) trenkė kaip 
perkūnas iš giedro dangaus. Dabar, kada reikėjo pasi- 
rinkti arba atsimetimą nuo krikščionybės arba mirtį, 
daugely vietų kaip tik geriausiais vadinamieji krikščio- 
nys ėjo būriais prie dievaičių altorių ir jiems aukojo. 
Smirnoj tai padarė net vienas vyskupas. Persekiojimas 
trumpas (apie metus), bet baisus. Po karaliaus Valeri- 
jono (253 — 260) persekiojimo, kuris 257 m. išleido 
savo pirmąjį persekiojimo dekretą, kurio auka krito 
garsusis dijakonas Laurencijus ir šv. Kiprijonas, vėl 
atėjo 40 ramybės metų. Krikščionys statė viešas baž- 
nyčias. Krikščionių skaičius padvigubėjo. Bet 303 m. 
pasirodo Deoklecijano ediktas. Bažnyčios turi būti su- 
griautos, šventos knygos sunaikintos. Jis puola ypač 
kunigus. Antruoju ediktu įsakoma juos suimti, o tre- 
čiuoju — kankinti tol, kol jie pasižadės aukoti pagonų 
dievaičiams. Ketvirtasis ediktas išplečia tuos reikala- 
vimus visiems krikščionims. Dešimtį metų tęsęsis žiau- 
resnis ir blogesnis persekiojimas už pirmuosius dešimte- 
riopai padidina krikščionių skaičių. Vėl būriai atskilė- 
lių, vėl būriai karžygių. Didesnėj Romos imperijos daly 
persekiojimas tęsėsi iki 311 metų, iki Galerijaus mirties. 
312 m. laimėjo Konstantinas ant Milvijaus tilto. Kru- 
vino krikščionių persekiojimo laikai pasiliko užpakaly. 
Deja, tik ne visų kruvinų persekiojimų už tikėjimą lai- 
kai. Laikai, kada krikščionis žudys krikščionį, turės 
dar ateiti. 

Prasidėjo nauji laikai. Krikščionybė tapo laisva. 
Laisva dideliems uždaviniams, naujam pasauliui, nau- 

jai žmonijai kurti. Kada Konstantinas liepė Bažnyčiai 
išlįsti iš katakombų, didžiojoj Romos imperijoj tebuvo 
tik apie 5 mil. krikščionių. "Tai tebuvo daugiausia tik 
dešimtoji visų gyventojų dalis. Prieš juos stovėjo 90 ?/o 
pagonų. ' 312 metai Bažnyčiai yra likimo metai. Jeigu 
tada nebūtų daugiau nieko įvykę, kaip tik tai, kad Baž- 
nyčia tapo laisva, gali laisvai ir nekliudomai skelbti 
savo idealą, sėti Evangelijos sėklą, keisti žmonių sąmo- 
nę, kad atnaujintais žmonėmis kurtų naująjį gyvenimą, 
tai vietoj likimo metais, tuos metus būtų galima pava- 
dinti palaimos metais. Tas didysis „Bet“ buvo susiri- 
šimas su valstybės jėga. Politika ir valstybės interesai 
įgavo didelės įtakos į Evangelijos plitimą. Karaliai 
tapo Bažnyčios gynėjai. Ir nebeliko nieko, kas gintų 
Bažnyčią nuo krikščionių karalių. Jau Konstantino 
sūnus, pradėdamas persekioti pagonybę, Bažnyčios atž- 
vilgiu padarė katastrofišką žingsnį. 346 m. jis uždraudė 
pagonims aukoti aukas ir įsakė uždaryti šventyklas. 
Nebuvo praėję nė 35 m., kai pagonys karaliai liejo krikš- 
čionių kankinių kraują, dabar krikščionys karaliai darė 
kankiniais pagonis. Tiesa, pagonių kraujas nepasipylė, 
bet pagonių turtų konfiskavimas buvo pakankamai blo- 
gas dalykas, nes turtingiausios ir garbingiausios šeimy- 
nos buvo pasilikusios prie pagonybės dievaičių. Skait- 
lingos šventyklos buvo sugriautos, daug turto buvo nu- 
savinta ir daug arti karaliaus dvaro stovinčių krikščio- 
nių tapo turtingi iš pagonų piliečių konfiskuotų turtų. 
Romoj buvo žinomi vardai tų žmonių, kurie vakar nieko 
neturėjo, išskyrus krikščionybę ir karaliaus palankumą, 
o po šventyklų išplėšimo ir uždarymo staiga pasidarė 
turtingi. Tai masinis niekšų įsiveržimas į Dievo lauką. 
Nes niekšas visuomet, kokios jis būtų socijalinės padė- 
ties, yra tas, kuris yra paperkamas. Šitie žmonės poryt 
bus arijonai, jeigu karalius bus arijonas, paskui grįš į 

pagonybę, kada kraštą valdys Julijonas ir, jeigu dar 
nebus mirę, prie Julijono įpėdinio vėl skelbsis krikščio- 
nimis. Mažas, iki mirties ištikimas išmėgintų krikščio- 
nių būrelis buvo apsuptas didelės armijos žmonių, kurie 
daugumoj krikščionimis tapo tik dėlto, kad ir toliau 
norėjo gyventi taip, kaip gyveno iki šiol. Žinoma, išo- 
riniai turėjo pasirodyti esą krikščionimis; visi grūdosi 
į bažnyčias, kad valstybės policija matytų, jog neven- 
gia jos lankyti... Paviršutiniam tyrinėtojui anie krikš- 
čionybės laikai atrodo esą jai labai laimingi. Iš tikrųjų 
gi kiekviena šiūpėlė kviečių buvo maišoma su tokia 
pat šiūpėle pelų ir iš to mišinio buvo kepama ateities 
duona. Karalius Teodozijus krikščionybę padarė vals- 
tybės religija. 391 — 392 m. pagonims buvo uždraus- 
tas ne tik viešasis kultas, bet ir maldą pagoniškosiose 
maldyklose buvo baudžiama 50 svarų aukso, o dievų 
garbinimas privačiuose namuose užtraukdavo turtų kon- 
ftiskavimą. Bažnyčios istorijos profesorius Rauschen 
rašo: „religinės tolerancijos ano meto krikščioniškoji 
Romos valstybė turėjo dar mažiau, negu pagoniškoji“. 
Buvo pamiršti tolerantiškųjų pagonų karalių laikai. Bet 
kovoj prieš pagonybę iki šiol nebuvo pralieta kraujo, be 
atskirų atsitikimų, kada krikščionių padugnės — kartais 
taip pasitaikydavo — užpuldavo ir sumušdavo žinomes- 
niuosius pagonis. Pirmasis karalius Justinijonas I (527— 
565), Trakijos ūkininko sūnus, sugrįžo prie pagoniškųjų 
despotų metodų. Valstybės pripažintai religijai norėjo 
užtikrinti išimtinio viešpatavimo teises, grasindamas 
mirties bausme. Pagonys ir eretikai negalėjo užimti 
jokių vietų, paveldėti turtų, liudyti teisme. Nekrikšty- 
tieji buvo beteisiai ir negalėjo turėti jokios nuosavybės. 
Pagoniškų apeigų rengimas buvo baudžiamas mirtimi. 
Ir daug buvo išžudyta. Šito karaliaus netolerantiškumo 
šešėlis nusitęsia toli per kelis šimtmečius. Pagonybė 

žuvo, buvo nugalėta, tik, deja, ji buvo nugalėta ne vien 
tik Evangelijos pagalba. Tolimiausiuose kaimuose pago- 
nybės buvo laikomasi kaip miškinių religijos. Pagani, 
kaimiečiai, taip vadino negausius pasilikusius pago- 
nis. Po dvylikos šimtmečių ir krikščioniškojoj Europoj 
pagonybė, kurios vardas ateizmas, yra savaime supran- 
tama tūkstančių mokytųjų gyvenimožiūra, o Bretonijos 
ūkininkas ir Bavarijos anglių degėjas yra vadinamas 
pagonu, kaimiečių, neapsišvietusiu, nes jis yra rinktinis 
katalikų tikėjimo tipas. 

Į supuvusią Romos imperiją įsibrovė germanai ir 
ją sudraskė į gabalėlius. Tai buvo nepalaužtos gamtos 
jėgos žmonės, tai buvo barbarai, bet tokie barbarai, ku- 
rie buvo išlaikę tas ypatybes, kurių perkultyvuotas ro- 
mietis jau buvo netekęs prieš kelis šimtmečius: ištiki- 
mybę ir papročių švarumą. Tai buvo visais atžvilgiais 
sveiki žmonės; šiurkšti medžiaga, bet puiki. Pirmą kartą 
Bažnyčia gavo galimumą sėti Evangelijos sėklą į nesu- 
gadintą žemę. Ji buvo germanų mokytoja iš pat pagrindų. 
Geresnės mokytojos germanai nėra turėję. Ir Bažnyčia 
nėra turėjusi geresnių mokinių už germanus. Prasidėjo 
viduramžiai; prasidėjo katalikiškos germaniškos kultū- 
ros laikas, tos kultūros, kurios paminklų žiūrėti ir šian- 
dien dar tebevažiuoja grožį mylintieji žmonės. Skepti- 
cizmo ir filosofijos nepaliesti germanai buvo giliausiai 
tikintieji krikščionys. Visas gyvenimas, ir viešasis ir 
privatiškas, buvo tikėjimo persunktas. Plėtojosi tikras, 
nedirbtinis ir šiltas dievobaimingumas, germaniškai pa- 
prastas, visada kiek grubijoniškas, linkęs į mistiką, 
kuri blogos valios žmonių norima apšaukti panteizmu, 
tačiau kuri su panteizmu turi tik tiek bendra, kiek turi 
su juo bendra Kristaus pasakymas, kad Dievas parūpina 
rūbą laukų lelijoms ir maistą žvirbliams. Dievas visuose 
daiktuose, Dievas ir Dievo stebuklas visur. Tur būt, 

nėra buvę tokios dievobaimingos, tokios religingos tau- 
tos, kaip germanai. Ir kaip turėjo būti tas tikėjimas 
piktnaudojamas, kad tokioj perdėm katalikiškoj tautoj 
galėjo įvykti didžiausias Vakarų Bažnyčios skilimas, 
privedęs ne tik prie schizmos, bet prie atsiskyrimo nuo 
senosios krikščionybės ir griežto nutraukimo santykių 
su Bažnyčia, kuri savo mintimis taip puikiai mokėjo 
persunkti visą tos tautos gyvenimą ir veikimą. Iš pla- 
čiai atidarytų vokiečių katedrų portalų plaukia jaukus 
tikėjimas į gatves, į aikštes, kur šiandien po pamaldų 
yra turgus, o kur ryt visi piliečiai su didžiausiu džiaugs- 
mu žiūrės dvasiško turinio vaidinimą. Krikščionybė turi 
vieną centrą ir jis yra Roma. Ji turi vieną tėvą ir jis yra 
popiežius. Ji turi vieną globėją ir tai yra karalius, kuris 
nešioja popiežiaus jam duotą vainiką ir kardą, kuriuo 
turi ginti neturtinguosius, našles ir našlaičius, kardą, 
kuris gulėjo ant altoriaus tol, kol nebuvo įspaustas į 
ranką tam, kad gintų teisę ir baustų neteisę. Ir atsiranda 
didelė krikščionių tautų Tautų S-ga, kuriai vadovauja 
germanai. Tautų šeima, kurią jungia vienas tikėjimas į 
vieną visų Išganytoją. Germanų kraujuje dar plaukė pir- 
mųjų miškų jėga ir laisvė, ir savo nuosavybę jie gynė 
kumščiu. Tai buvo stiprūs vyrai, kurie savo ginčijamos 
teisės niekur neužleido. Bet tiek pat nuolankiai jie nu- 
silenkdavo „Dievo taikos“ įstatymui ir kiekvieną Didįjį 
Penktadienį visoj vokiečių žemėj be kardo ir neapdengta 
galva galėjai įeiti į priešo stovyklą. Milžiniška valstybė 
nuo Ispanijos vakarų iki Suomijos, nuo Adrijos jūros 
iki Islandijos. Ir toj milžiniškoj valstybėj Genezareto 
ežero Žvejo įpėdinis yra reikšmingiausias vyras. Jis ski- 
ria karalius. Karaliai sudeda po jo kojomis savo vaini- 
kus ir iš jo rankų priima valstybes, kaip Dievo dovaną. 
Jo jėga buvo ta, kad jis valdė tų tautų tikėjimą ir sielas. 
Jo palaiminimas yra joms visokių malonių laidas, jo 

prakeikimas paraližuoja kariuomenes ir karalius verčia 
atgailoti. Galingiausio vainiko nešiotojas palaiko jam 
balno kilpą. Visas gyvenimas yra sutvarkytas pagal ti- 
kėjimą į vieną Evangeliją, kurią skelbia viena Bažnyčia. 

Kas yra tos Bažnyčios tarnyboj, tą tauta laiko šven- 
tu. Kunigų luomas yra privilegijuotas, vienuolynai yra 
ramybės vietos, apaštalų įpėdiniai padaromi kunigaikš- 
čiais ir jiems statomi rūmai. "Tikėjimas neša akmenis 
jų rūmams lygiai taip, kaip neša keturkampius akmenis 
katedrų statybai. Tikėjimas stato popiežiui sostą ir neša 
ji viršum klūpančių tautų galvų prie altoriaus, kad jis 
jas palaimintų. Jo palaiminimas jiems yra daugiau, negu 
tėvo ir motinos palaiminimas. Karaliai ir riteriai ke- 
liauja į Romą atgailautojų rūbuose. Nėra buvę kitų 
tokių galingų žmonių, kaip tie viduramžių popiežiai. 

Iš tikėjimo į Petro pasiuntinybę augo didelė pa- 
garba, kuri padarė popiežių daugelio tautų tėvu ir glo- 
bėju. Kol bus toji pagarba, bus ir jėga. Ir kol toji be- 
veik neribota jėga bus rankose žmonių, kuriems Evan- 
gelija ir Dievo karalystė yra viskas, o visa turimoji jėga 
tetarnauja tik kaip priemonė meilės, teisingumo, gėrio ir 
gailestingumo karalystei kurti, kol toji jėga tarnaus tik 
žmonijos išganymui, tol bus ir toji gili pagarba. 

Bažnyčia apdovanojama didelėmis žemėmis. Kai 
kada vyskupas yra turtingesnis už hercogą, kurį renka 
į karalius. Yra vienuolynų, turinčių didesnes pajamas 
negu kunigaikštis, globėjas. Kristaus Bažnyčia, Kuris 
neturėjo kur galvos priglausti, yra turtinga. Kur tie 
turtai pateko į šventų vyrų ir tikrų Kristaus mokinių 
rankas, ten šalia vienuolynų ir vyskupų miestuose išaugo 
neturtingiems vaikams mokyklos ir bendrabučiai, vie- 
nuolynai ir vyskupų rūmai pasidarė užeigos namais 
visų tų, kurie neturėjo ką valgyti; buvo statomos ligo- 
ninės, o bažnyčios turtas yra ligonių kasa ir senatvės 

pensija visiems, kurie to yra reikalingi. Taigi Bažnyčios 
turtų procentai vadinosi meilė, gailestingumas, gero da- 
rymas, pastogė, globa ir padengtas stalas visiems, ku- 
riuos likimas buvo nuskriaudęs. Kur gi tie turtai pateko 
į nešventų arba silpnų žmonių rankas, ten pinigai tar- 
navo prabangai, o prabanga nuvedė į pražūtį. Kartą 
Federeris pasakė: „su variu lengviau tapti šventu“. 
Valdovai turi tapti šventais prie aukso būdami. 

Turtai buvo pražūties šaltinis ir puolimo pradžia. 
Prie to dar prisidėjo kitas, dar mažiau šventas šaltiris. 
Vyskupų ir vienuolynų viršininkų galybė ir įtaka vertė 
kraštų valdytojus turėti jų vietose jiems paklusnius 
žmones. Geriausiai tam tiko didikų šeimynų favoritai 
arba sūnūs, kurie kuriuo nors būdu buvo krašto valdovo 
priklausomi. Religinės kvalifikacijos pradėjo nebevai- 
dinti jokio vaidmens. Ir greitai atsirado vyskupų vilkų 
kailiuose. Didieji anų laikų popiežiai vedė aštrias kovas 
už vyskupų sostų kandidatus. Religinis vyskupų auto- 
ritetas tautos akyse pradėjo kristi. Aš žiūriu į anų laikų 
dvasiškojo kurfiursto paveikslą ir noriu jame matyti tą, 
kuris turėtų drąsos pasakyti: tai yra Dievo karalystės 
apaštalas, siųstas skelbti Evangelijos neturtingiesiems. 
Koks tai pavyzdys paprastiesiems kunigams. 

Romoje, popiežių berinkdamos, įtakingiausios didikų 
šeimos kruvinai susimušdavo, kad tik savo dėdei ar gi- 
minei užtikrintų pontifikatą. Nes popiežius buvo galin- 
giausias pasaulio vyras, jis dalino kunigaikščiams vai- 
nikus ir dovanojo provincijas. Ir simonija kartais taip 
arti prišliauždavo prie šv. Petro sosto, kad galima buvo 
girdėti auksą kišenėse skambant. O tu vargše, vargše, 
Kristaus karalyste! Buvo nelaimė, kad popiežius iš su- 
irusios Romos imperijos laikų paėmė idėją, kurią Bažny- 
čia plėtojo nepabaigiamose kovose, kuri tęsėsi per visus 
viduramžius ir kuri dar toli už viduramžių turėjo sąry- 

šio su Bažnyčia ir jos įtaka žmonijai. Aš turiu galvoje 
imperijos idėją. Turiu galvoje krikščioniškąją imperiją, 
šventą instituciją. Trijų šimtų metų karti patirtis galėjo 
nuo to sulaikyti. Tačiau tas įspėjimas nebuvo nugirstas. 
Popiežius, kuris uždėjo ant karaliaus Karolio galvos 
vainiką, visai nepagalvojo, kad jis užspaudė ant Bažny- 
čios galvos erškėčių vainiką, kurio padarytos žaizdos 
tebeskauda ir šiandien. Bažnyčia, kuri turėtų stovėti 
viršum pasaulio, buvo įstatyta į pat pasaulio prekybos 
vidurį. Valstybė ir Bažnyčia taip tampriai buvo surištos 
viena su kita, kad ir išmintingiausios galvos nebegalėjo 
atskirti, kur baigiasi Evangelijos reikalai ir kur prasi- 
deda politika. Jėgos, kurios turėjo tarnauti religinės 
minties gilinimui ir pagoniškojo žmogaus pakeitimui, vis 
labiau ir labiau buvo sunaudojamos tokiems reikalams, 
kurie buvo iš šio pasaulio. Vis labiau ir labiau aiškėjo, 
kad bedaugėjančiuose ginčuose tarp besiformuojančių 
tautinių valstybių popiežius darosi ginčo šalis. Vis daž- 
niau pasitaikydavo, kad popiežius, visų tėvas, karo me- 
tu yra vienos šalies sąjungininkas, o kitos priešas. Ko- 
kias pasekas tas dalykas galėjo turėti tikėjimui į aukš- 
čiausią ganytoją, galime lengvai suprasti. Tai yra ste- 
buklas, kad tas tikėjimas taip ilgai užsilaikė. Esant 
tokiems glaudiems ryšiams tarp dvasiškųjų ir pasauliš- 
kųjų interesų, tarp tikėjimo ir politikos, bažnytinė juris- 
dikcijos galia sieloms, iškeikimai ir interdiktai dažnai 
buvo vartojami kaip politinė priemonė. Kada tikintieji 
pamatė, kad priemonės, kurios taip giliai siekia jų reli- 
ginį gyvenimą, yra vartojamos ir ten, kur nieko bendro 
nėra nei su sielos, nei su religijos motyvais, tada pasi- 
darė didelis plyšys pamatuose, ant kurių buvo pastatytas 
tikėjimas ir tikėjimo vienybė. Dešimtimis metų popie- 
žiai buvo prancūzų karalių kaliniai, karalių dvarų vys- 
kupai. Nueinama taip toli, kad vienu metu atsiranda trys 

popiežiai ir geriausių norų žmonės nebegali atskirti, kas 
yra tikrasis popiežius, o kas uzurpatorius. Popiežiai 
žaidė karalių vainikais, karaliai popiežių tijaromis. Pasi- 
priešinimas popiežiui jau įeidavo į dienotvarkę. Popie- 
žius dažnai palaikydavo respektą tik savo priešo politi- 
nius priešus pastumėjęs į karą. Popiežiaus autoritetas 
buvo puolęs. Balsai, reikalaujantieji reformų, buvo vis 
dažnesni ir dažnesni. Respektas kunigų, garbingai besi- 
laikančių tikėjimo į Kristaus karalystę, ėjo vis mažyn. 
Vienas popiežius turėjo geros valios reformoms ir pra- 
dėjo švarinti šventyklą. Bet čia pasirodė toji Bažnyčios 
ir valstybės suaugimo nelaimė — katalikai karaliai ge- 
riau norėjo turėti sukalbamus vyskupus ir kunigus, negu 
dievotus. Pasauliniai valdovai ne tik gynė savo krea- 
tūrą, bet vis daugino pastangas nutraukti ryšį tarp po- 
piežiaus ir vyskupų. Visur matyti puolimo ženklai; 
religinio gyvenimo ir bažnytinio autoriteto kreivoji 
pradeda smarkiai kristi žemyn. Viduramžio Bažnyčia 
perėjo savo aukščiausią vietą. Ji pradėjo kristi žemyn. 
Niekada ji nebėra turėjusi tiek daug jėgos, niekada ji 
nėra turėjusi tokių galingų priemonių, niekada ji nėra 
taip absoliutiškai valdžiusi tikėjimą ir sielas. Visa eilė 
didelių popiežių, kaip pav. Inocentas III, būtų galėję tą 
puolimą sulaikyti. Tačiau šito greito puolimo laikotarpy 
krikščionybės centre sėdėjo tokie vyrai, prieš kurių var- 
dus meno istorija pastatė tris žvaigždes, o Dievo kara- 
lystės likimo istorija tris juodus gedulo kryžius. Tačiau 
blogiausiai dalykai išrodė Vokietijoj. Vyskupai buvo di- 
deli supasaulėję ponai, kunigai ištikimi jų paveikslai, 
daugelis vienuolynų buvo papiktinimas paprastiems 
krikščionims. Bažnyčios autoritetas buvo susilpnėjęs. 
Popiežius net buvo laikomas tos nelaimės šaltiniu. Vi- 
si, kuriems rimtai rūpėjo krikščionybės reikalai, bu- 
vo netekę vilties, susigraužę, nusiminę. Visur buvo pilna 

degamosios ir sprogstamosios medžiagos. Pakaktų ma- 
žos liepsnelės, kad atsivertų bedugnės ir prarytų tūks- 
tanties metų senumo pagrindinius mūrus. Padėtis buvo 
tokia įtempta, protai taip įvargę, kad teologinis ginčas 
privedė prie Bažnyčios skilimo, nežinomas Saksonijos 
mažo miestelio vienuolyno vienuolis įstūmė Vokietijos 
bažnyčią į dešimtmečius nusitęsusį kruviną chaosą, pusę 
Vokietijos atplėšė nuo senosios Bažnyčios ir per vidurį 
Vokietijos iškasė tokią bedugnę, per kurią ir šiandien 
dar niekam nepasisekė pertiesti tiltą. Ir atėjo nauji refor- 
matoriai, ir greit vietoj vienos senosios Bažnyčios atsi- 
rado trys naujos. Sekančių dešimtmečių bėgy vokiečių 
piliečiai pergyveno liūdną vaidinimą, kada jie tris ar 
keturis kartus pagal komandą turėjo pakeisti tikėjimą, 
žiūrint į tai, ar jų kunigaikštis buvo Cvinglio, Kalvino 
ar Liuterio sekėjas. Kiek daug tikėjimo džiaugsmo ir res- 
pekto religiniam įsitikinimui yra atimta iš vokiečių tais 
laikais žandaro lazdos pagalba. Taip baigėsi bažnytinis 
viduramžis griuvėsiais, suirimu veik 800 metų tvėrusios 
vokiečių religinės vienybės, visos imperijos atpiovimu 
nuo senosios Bažnyčios kūno. 

Trečiajame šimtmety pradėjusi kilti į viršų katali- 
kybės kreivoji viduramžy pasiekė savo apogėjaus. 13 ir 
14 šimtm. kreivoji pradėjo rodyti slinkimą žemyn. 
16 šimtm. įVyksta stačias griuvimas žemyn. Tolimuose 
krašto užkampiuose katalikybės įtaka nebuvo sulaužyta, 
tačiau katalikų Bažnyčia ten buvo laikoma Evangelijos, 
tikrosios krikščionybės ir kultūros priešu bei žmonių 
kvailinimo centru. Ir šiandien dar yra pakankamai vietų, 
kur grįžimas prie senosios Bažnyčios yra laikomas niek- 
šingu dalyku, ir tas narys yra išmetamas iš savo šei- 
mynos. 

Bet bažnytinės įtakos kreivoji 16 šimtm. dar nebuvo 
puolusi žemiausiai. Kova tarp valstybės ir Bažnyčios 

vyko ir prie katalikybės pasilikusioj Europoj. Reforma- 
cijos audros pažadino visas gerąsias senosios Bažnyčios 
sielas. Stipria ranka pradėta reformuoti ne tik sugadintą 
tikėjimą, bet ir su šituo tikėjimu nesuderinamą gyve- 
nimą. Tačiau popiežiaus autoritetas buvo taip smarkiai 
sužalotas, kad ir katalikiški kraštai manė, jog galima 
daryti taip, kaip norima. Krašto kunigaikščio suprema- 
cija ant Bažnyčios protestantams buvo principas, o ka- 
talikų kraštuose tas bandyta taikyti praktikoj. Atėjo lai- 
kai, kada popiežius su savo vyskupais galėjo susisiekti 
tik per karaliaus dvaro raštinę ir kiekvienas popiežiaus 
parėdymas buvo valdžios cenzūruojamas. Popiežiaus 
autoritetas priėjo prie nulio. Nuolat kildavo tautinių 
bažnyčių atsiradimo pavojai. Tas ypač žymu Prancūzi- 
joj. Napoleonas I dar kartą bando padaryti popiežių 
Prancūzijos dvaro vyskupu. 19 šimtm. pradžioj tautinės 
bažnyčios atsiradimas Vokietijoj yra jau išspręstas klau- 
simas. Italijoj laisvamanijos įtaka jau seniai buvo daug 
stipresnė už Katalikų Bažnyčios galvos įtaką, ir 1870 m. 
žūsta bažnytinė valstybė, paskutinė viduramžių didybės 
liekana. Nuo Pipino iki Garibaldi. Kas krinta į akis, tai 
yra ypač tas, kad ne iš šio pasaulio paeinanti ir visam 
pasauliui skirta Kristaus Bažnyčia Pipino nebuvo pada- 
ryta didesnė, o Garibaldi mažesnė. Pasipylė nekrologai 
popiežiui ir Katalikų Bažnyčiai. Rimčiausi istorikai pa- 
sidarė pranašais ir pradėjo rašyti popiežių istoriją, nes 
manė tą institutą galutinai baigus savo dienas. Bet kas 
yra šiandien, po 60 m.? Kaip toli ta mintis, kad į šv. 
Petro sostą galėtų atsisėsti nevertas asmuo. Popiežiaus 
autoritetas šitame trumpame laikotarpy smarkiai pakilo. 
Vėl pasaulis tyli, popiežiui kalbant. Iš Romos vėl sklinda 
galingi impulsai, kurie plinta po visą pasaulį. Žino, kaip 
Tokio, taip ir Vašingtone, kad Vatikanas yra didelis dva- 
sinės jėgos centras. Jeigu šitoji katalikybės jėga negali 

pilnai pasireikšti, tai tam kliudo ne aktyvumo stoka ka- 
talikybės centre, bet to aktyvumo stoka plačiosiose kata- 
likų masėse. Yra įvykęs pažymėtinas aplinkybių pasikei- 
timas. Viduramžy buvo perdėm religingos masės ir per- 
dėm supasaulėjęs episkopatas, o kunigai iš šimtmečio į 
šimtmetį buvo pakeičiami samdiniais ir jų dvasinė įtaka 
mažėjo. Šiandien yra toks episkopatas, kuriam gero žo- 
džio nepasakyti negali nė didžiausias priešas; juos veda 
popiežiai, kuriuos respektuoja visas pasaulis, bet tautų 
masėse tikėjimas vis nyksta ir nyksta. 

Viduramžiai pasibaigė Vakarų Katalikų Bažnyčios 
susprogdinimu. Vietoj vienos bažnyčios pasidarė ketu- 
rios, kurios pradėjo tarpusavią kovą. Senosios Bažnyčios 
autoritetas galutinai susilpnėjo. "Trys kitos bažnyčios 
buvo pagrįstos tokiais principais, kurie jau savo užuo- 
mazgoj nešiojo skilimo pradus, nes tikėjimo pagrindu 
buvo padėta mokomosios Bažnyčios pasmerkta Biblija, 
kuri pasidarė sektų ginčo objektu ir galutinoj tos kovos 
išdavoj tokia knyga, kurios pradžia abejotina ir kur 
tiesa ir mitas vienas nuo kito beveik neišskiriami. Prieš 
tą susilpnėjusią, susidraskiusią, tarp savęs kovojančią 
krikščionybę kaip didelis priešas atsistojo naujai 
atbudusi pagonybė. Šitoji pagonybė, kuri me- 
tai iš metų visomis moderniausiomis propogandos prie- 
monėmis buvo skleidžiama plačiose tautų masėse, sudarė 
Bažnyčiai didelį pavojų. Ar mes žūsime, ar mes liksime, 
ar mes eisime pirmyn, ar mes vėl nusileisime į kata- 
kombas, viskas galutinoj sąskaitoj pareis nuo to, ar mes 
pasidarysim tos pagonybės ir jos sukurtų problemų vieš- 
pačiai ar ne. Visos mūsų jėgos turi būti tai kovai sukon- 
centruotos. Nuo to tik priklauso visa mūsų ateitis. Apie 
tuos klausimus bus kalbama sekančiuose dviejuose šios 
knygelės skyriuose, ypač trečiajame. Mes stovime prieš 
klausimą: ateities Europa pagoniška ar krikščioniška? 

Ir šito klausimo išsprendimas paaiškės dar šitoj ir atei- 
nančioj kartoj. Krikščionybės kreivoji vis rodo tenden- 
ciją kristi. Jeigu anais laikais buvo rūpesčio dėl gany- 
tojų, tai šiandien dėl ganomųjų. 

Pagonybės jėgos kreivoji smarkiai kyla aukštyn. Ne- 
užmirškime skaičių, kuriuos aš esu nurodęs pirmojo šios 
knygos tomo pirmajame skyriuje. Tai nėra praeities 
skaičiai, bet dabarties. Yra reikalo, kad kiekvienas mąs- 
tantis krikščionis turėtų prieš akis tą pagonybės kreivąją. 

Dvasinė moderniosios pagonybės gimimo tėvynė yra 
humanizmas. Pradžioj pasireiškęs kaip grynai literatū- 
rinis sąjūdis, užsiėmęs graikų ir romėnų klasikų studijo- 
mis, per intensyvų pagoniškosios filosofijos studijavimą 
priėjo prie pasaulėžvalgos, kuri vis labiau ir labiau tolo 
nuo krikščionybės. Tas judėjimas prasidėjo 13 š., pačiai 
Bažnyčiai globojant ir padedant, nes buvo manyta, kad 
tai yra tik nekaltas susižavėjimas graikų ir lotynų kla- 
sikų kalba. Bet tas susižavėjimas kalba nuvedė prie 
susižavėjimo tų senų pagonų idėjomis. Senoji pagonybė 
buvo mirusi kaip tamsių kaimiečių nekenčiama religija, 
o dabar vėl atgimė kaip literatų ir poetų gyvenimo ide- 
alas. Pradžioj buvo išbrėžta linija tarp mokslo ir teolo- 
gijos, paskui tarp sąžinės ir Evangelijos. Galop huma- 
nistas Petras Pomponacijus (į 1524 m.) paskelbė tokią 
tezę: visa tai, ką teologija laiko klaidinga, filosofiškai 
gali būti tobulai teisinga. Tai yra pirmas laisvama- 
nybės atbudimas. Kaip viduramžio mąstymą buvo 
persunkusi katalikų teologija, taip dabar nuo tikėjimo 
atsijusi filosofija vadovavo mąstymui ir gyvenimui, vi- 
suomenei ir ūkiui. Palaipsniui visos gyvenimo sritys 
buvo atskirtos nuo religijos ir tuo pačiu nuo nesikei- 
“ Čiančių sąžinės įstatymų. Baco Verulamietis (1561 — 1626) 
gamtos mokslus paskelbė tikraisiais mokslais. Protas, 
natūralinis pažinimas, buvo pripažintas visų daiktų, net 

ir religijos, teisėju. Lordas Cherbury (f 1648) prieš visas 
krikščioniškas dogmas padėjo didelius klausimo ženklus. 
Bažnyčia, Sakramentai, Kristaus įsikūnijimas, išgany- 
mas yra kunigų išmislas. Anglijoj, laisvamanijos tėvy- 
nėj, tos idėjos galėjo būti viešai skleidžiamos, įvedus 
1695 m. spaudos laisvę. Protui nesuvokiamos tiesos buvo 
atmetamos. Priėmus laisvo mąstymo principą, greit buvo 
prieita prie Apreiškimo neigimo (Tindalas, į 1733). Kris- 
tus yra žmogus kaip ir visi kiti žmonės (Jhon Locke, f 
1704). Pagal šitų anglų deistų ir natūralistų 
mokslą yra tik prigimtoji religija, kuri yra protu supran- 
tama ir nieko bendro neturi su dalykais, kurie praneša 
protą. Dievas sukūrė pasaulį, Jis yra didysis statytojas 
(masonerija įsikūrė Londone 1717 m.), bet kūrybai pasi- 
baigus, Dievas veikia į pasaulį tik gamtos įstatymais. 
Jeigu anksčiau kiekvienos etikos ir žmogaus laimės pa- 
grindu buvo laikyta Dievo įsakymai ir Evangelijos moks- 
las, tai pagal natūralizmo mokslą, kuris neigė kiekvieną 
Apreiškimą, Dievas kalba į žmones per gamtos įstaty- 
mus. Jeigu norima surasti žmogaus laimės pagrindus, 
reikia studijuoti žmonių instinktus, jų gamtiškus linki- 
mus. Vietoj apreikštosios etikos atsirado natūraliosios 
moralės mokslas, kurio dėsnius sudaro žmogaus polinkiai. 

Pagal šitą etiką pradėtas tvarkyti visas gyvenimas 
ir Žmonių santykiai gyvenime. Teisė neteko Dievo, 
kaip savo amžinojo saugotojo, o pasidarė savarankiškų, 
vienas su kitu nesurištų individų sutarties išdava. Šitie 
izoliuoti individai yra pirminė gamtinė žmonių visuo- 
menės padėtis (Hugo Grotijus, + 1645). Pagal Hobbes 
(+ 1679) kova visų prieš visus davė pradžią teisei ir 
valstybei. Dievas jiems daugiau nebeegzistuoja. Teisę ir 
teisingumą nustato stipresniųjų valia. Iš kovos stipriųjų 
su silpnaisiais atsiradusi valstybė, kuri, kaip nugalėtoja, 
gali kaip nori tvarkyti žmonių sąžines. Tuo tarpu, kai 

vieni filosofai skelbia valstybės visagalybę, kiti filosofai 
iš panašių prielaidų prieina visai priešingų rezultatų, 
būtent, kad valstybės uždavinys yra ginti atskirų indi- 
vidų interesus. Tik geresniam savo nuosavybės apsau- 
gojimui individai susiėjo į bendruomenes, o jos susi- 
jungė į valstybę (GRuesnay, į 1774). Gamta reikalauja, 
kad kiekvienas savo gabumus galėtų nekliudomai išnau- 
doti. Dėlto ūkio srity prieita „visiškos konkurencijos 
laisvės“ principo (Guesnay)!). Būta pažiūros, kad visuo- 
menės gerovei bus geriau pasitarnauta, jeigu kiekvie- 
nam bus duota visiška laisvė rūpintis savo gerove. Kas 
bus perblokštas, tas priklauso prie silpnųjų. Argi gam- 
toj taip nėra, kad stipresnieji suryja silpnuosius? Taip 
mokslo vardu negailestingumo ir bjauraus egoizmo evan- 
gelija pradėta skelbti natūraliniu įstatymu ir vieninteliu 
pažangos principu. Ir viduramžy buvo pakankamai kie- 
taširdiškumo ir savimylos. Bet juk yra didžiausias skir- 
tumas, ar tie dalykai yra laikomi nuodėme, už kurią 
reikia atgailoti, ar jie yra laikomi „dorybe“, jėgos ženklų, 
būtina gamtos įstatymo išdava, žmonijos pažangos kelias. 
Kada dar katalikiškuose kraštuose artimo meilė 
buvo skelbiama kaip aukščiausias krikščionies idealas ir 
nedispensuojama pareiga; kada laisvas atsisakymas nuo 
žemės turtų buvo vertinamas kaip aukščiausia žmogiška 
dorybė ir tūkstančių abiejų lyčių žmonių, iš gerų, mo- 
kytų ir turtingų šeimynų, buvo siekiama praktikoj vie- 
nuolynuose; kada katalikui Kristaus posakis „ką padės 
žmogui...“ tūnojo nors ir paskučiausiame širdies užkam- 
py ir saugojo jį nuo visiško paskendimo materijalizme, 
šitų filosofų mokykloj augo mokytų žmonių karta, kuriai 
religija buvo atgyventas dalykas, neturtingųjų ir socija- 


') Apie šitų filosofiškų idėjų išsiplėtojimą ir jų veikimą 
žiūr. Pesch, Nationalėkonomie I t. Esmėj aš prisilaikau jojo 
išvedžiojimų. 

liniai silpnesniųjų globa jiems buvo nusižengimas gamtos 
įstatymams, o jų aukščiausias tikslas buvo materijalinė 
pažanga, o jai pasiekti kelias — beribis savo „aš“ plėto- 
jimas. Visa valia ir visa energija buvo paaukota studi- 
joms kaip geriau išnaudoti gamtos jėgas. Atėjo didžiųjų 
išradimų laikai. Atėjo mašinų laikai, kuriuos, kaip atro- 
do, turėjo prakeikti ramaus žmonijos vystymosi draugai. 
Tai industrijos, technikos triumfo laikai. Nelaimė yra 
ne mašinose ir technikoj, bet toj aplinkybėj, kad jos pasi- 
darė tarnais žmonių, kuriems „amžina kova už būvį“ ir 
Darvino (1731 — 1802) „natūralinis keitimasis“ buvo sa- 
vaime suprantamomis dogmomis ir kurie kartu su Spen- 
ceriu (1820 — 1903) tikėjo, kad socijalinei pažangai reikia 
paaukoti didelė žmonijos dalis. Tai bus žmonijos trąša. 
Visai jiems nesvarbus tas didysis klausimas, ar toji 
galvojanti „žmonijos trąša“ panorės tokia pasidaryti. 

Pirm negu tos nuomonės taip toli nuėjo, anglų 
filosofija persikėlė į Prancūziją. Laisvamaniškos filoso- 
fijos pasekėjai Katalikų Bažnyčią čia laikė didžiausia 
savo priešininke. Ji buvo laikoma visokios pažangos 
priešininke. Prieš ją pirmoj eilėj buvo nukreipta ais- 
tringa enciklopedistų kova. Volteras (t 1778) skelbė 
savo „„Ecrasez Vinfame“. Jo knygos ir lapeliai buvo pla- 
tinami tūkstančiais ekzempliorių. Dvaras ir diduomenė 
moraliai stovėjo žemai. Kleras buvo daugiau ar mažiau 
valstybės valdžios tarnas. O tauta turėjo apmokėti dvaro 
draugijos prabangos išlaidas. Tat „filosofijos“ idėjoms 
dirva masėse buvo visai parengta. Čia, katalikiškame 
krašte, Katalikų Bažnyčia galėjo pasipriešinti tam nau- 
jam, savo esme griaunančiam mokslui. Tačiau gynimasis 
buvo silpnas, veikta daugiausia draudimais (1738 ir 1751 
metais buvo draudžiama priklausyti prie masonų. Kas 
priklausys, bus ekskomunikuotas; natūralistiniai ir ra- 
cijonalistiniai raštai buvo indeksuojami), dėlto įspūdis 


buvo mažas. Netikėjimas plėtė didžiausią propagandą, 
o prancūzų kleras negalėjo suprasti, kaip pora „filosofų“ 
galėtų sugriauti tūkstantmetę Bažnyčią. Deja, iš tų da- 
lykų mes ir šiandien dar nėsame pakankamai pasimokę. 
Jeigu to laiko prancūzų kunigams būtų kas pasakęs, kad 
už kelių metų ant Notre Dame katedros didžiojo alto- 
riaus artistė bus garbinama kaip proto deivė, kad dau- 
gumas bažnyčių bus paversta „proto šventyklomis“, 
"katalikiškų apeigų atlikimas bus baudžiamas mirtimi, 
bus atmainytas katalikiškas laiko skaičiavimas, tada jie 
būtų tik nusijuokę arba paklausę, ar to žmogaus galvoj 
viskas tvarkoj. Tas pats būtų ištikęs įspėjėją prieš 15 
metų ir Rusijoj, kur šiandien katedros yra paverstos 
kinais ir klubais. Tą patį šiandien galima išgirsti ir Vo- 
kietijoj, kada panašų likimą pradedi pranašauti Kolno 
katedrai. Ir niekas nežino, ar toji ateitis nėra kur nors 
netoli. Prancūzija, Rusija, Vokietija. Niekas netikėjo tol, 
kol įvyko. 

Iš Prancūzijos toji pasaulėžiūra plėtėsi į likusiąją 
Europą. Vokietijoj sekė vad. „šviečiamasis“ perijodas, 
persunktas prancūzų ir anglų filosofų mintimis. Vals- 
tybės visagalybės idėjos Habsburgų valdomuose kraš- 
tuose jau buvo gyvos Marijos Terezijos laikais. Visos 
mokyklos buvo suvalstybintos. Ir teologijos mokslai bu- 
vo pastatyti valstybės priežiūroj. Bažnytinė teisė, ku- 
rią buvo priversti studijuoti Austrijos teologai, mokė 
ne kaip kitaip, kaip tik, kad valstybė turi skirti dvasi- 
ninkus, valdyti bažnyčios turtus, nustatyti išorinę pa- 
maldų tvarką. Likusias Bažnyčios laisves visiškai panai- 
kino Juozapas II (1780 — 1790). Jau Marijos Terezijos 
laikais popiežiaus parėdymai buvo valstybės cenzūruo- 
jami, o Juozapas II įsakė cenzūruoti ir vyskupų parė- 
dymus. Visi kunigai turėjo būti auklėjami generalinėse 
seminarijose, kurioms profesorius skyrė valstybė. Vie- 

noje, Grace, Insbruke, Friburge, Pavijoj, Pragoj, Buda- 
pešte ir k. buvo auklėjami kunigai ir teologai, labai 
tinkami ir paklusnūs valstybės tarnai ir didelėj dau- 
gumoj labai netinkami dvasiniai tautos vadai tiems lai- 
kams, kada laisvamanybė vis labiau ir labiau persunkė 
antireligiškomis idėjomis mokytuosius tautos sluoksnius, 
kada tikintieji vadai buvo dvigubai reikalingi. Pietų 
Vokietijos katalikų teologijos fakultetuose mokė pro- 
fesoriai, kurie patys buvo „apšviestieji“. 19 šimtm. pra- 
džioj įvykęs Vokietijoj bažnytinių turtų nusavinimas 
ir tūkstančių vienuolynų ir su jais surištų mokyklų 
panaikinimas dar labiau padarė Bažnyčią ir kunigus 
priklausomus valstybei. Visa eilė Vokietijos universi- 
tetų pasidarė racijonalizmo ir antireligiškumo tvirtovė- 
mis. Nors klasikinė vokiečių filosofija, pradedant Kanto 
„grynojo proto kritika“, būtų buvusi savo lygiu aukš- 
tesnė už Voltero tipo „apšviestųjų“ filosofiją, ir tada 
ji dėl savo sistemų keitimosi būtų sumaišiusi protą ne 
vienam daugiau negu vidutinės galvos žmogui. Jeigu 
Kantui Dievas ir siela yra tik „,praktiškojo proto“ pos- 
tulatai, tai tas jau nebtoli ligi Liudviko Feuerbacho sa- 
kinio: „religijos šaknys glūdi reikale. Ką tu privalai iš 
savo vidaus, tik tas vienas, o ne kas kitas, yra tavo 
Dievas“. Jauni žmonės iš turtingų šeimynų metai iš 
metų traukė į universitetus, ten per keturis ar penkis 
metus buvo „švarinami“ nuo senojo tikėjimo išauklėtos 
pagarbos religijai ir grįžo atgal kaip ateistai, kad sėtų 
tas mintis po visą kraštą iki mažiausių miestelių. Apie 
filosofiją jie neturėjo jokio supratimo — kas nėra rete- 
nybė, — bet visi tie posakiai, išvedžiojimai, kuriais 
buvo neigiamas Apreiškimas, religija skelbiama praei- 
nančių arba tamsuolių dalyku, Kristus paverčiamas 
fantastu, psichopatu, socijaliniu revoliucijonierum arba 
pirmųjų krikščionių bendruomenių prasimanymu, visi 

šitie posakiai pasiliko jų galvose. Ir tie žmonės sudarė 
tada dar labai pagarboj laikomą šviesuomenės sluoksnį. 
Tada buvo laikai, kada akademiškas išsilavinimas ir 
bedievybė buvo beveik identiškos sąvokos. Ir didžioji 
dalis pusiau, arba dar mažiau pamokytų, kurie laikė 
didele garbe taip nusispiauti ar nusičiaudėti kaip anie 
bedievybės mokytojai, laikytis savo senojo tikėjimo 
laikė dvasinio menkumo ženklu, kuriuo reikia greičiau 
nusikratyti. Kokiam nors ponui daktarui sekmadienį 
nenueiti į bažnyčią buvo lyg kažkas, kas pritiko jo moks- 
lo laipsniui ir buvo jam artima, nuo jo padėties neat- 
skiriama. Gamtos moksluose paskutinis žodis priklausė 
Darvinui ir Hackeliui; ir vargas tam, kas 
dar turėjo sielą ir nesiskubino zoologiškame sode besi- 
karstančią bezdžionę pripažinti teisėta savo pranokėja. 
Netikėjimo banga užliejo visą kraštą ir ypač tuos tautos 
sluoksnius, kurie ir pagal išsilavinimą ir pagal socija- 
linę padėtį turėjo būti tautos vadai ir pavyzdys. 


Katalikų teologijos fakultetai labai greitai ir pagrin- 
dinai pergyveno „apšvietimo“ laikotarpį. Protestantų 
teologijos fakultetuose vadovauti pradėjo Kanto, Fichtės, 
Hegelio ir Šelingo mokiniai. Bažnytinio mokomojo auto- 
riteto nebuvo. Biblijos tyrinėjimas virto aštriausia Bib- 
lijos kritika. Nebuvo jokia retenybė girdėti iš teologijos 
katedrų užsipuolimus prieš Kristaus dievybę ir Naujojo 
Testamento autoritetą. Krikščioniškoji teologija virto 
daugiau ar mažiau palyginamąja religijų istorija. Kris- 
tus, Mahometas ir Budda buvo rikiuojami į vieną eilę, 
o spauda platino tas idėjas. Protestantiškoji teologija 
ėjo absoliučiai viena linkme: padėjo griauti krikščioniš- 
kojo tikėjimo pagrindus. Taip buvo dirva suarta, neaiš- 
kumais patręšta, abejonėmis apsėta, o jau derlių sudo- 
rojo į savo kluonus bedieviškoji laisvamanybė. ,„Pa- 

prastosios“ liaudies šį kartą buvo pasigailėta. Ji dar ne- 
susitiko su netikinčiu profesorium. 

Tuo pat metu ūkiškojo gyvenimo raida jau buvo toj 
vietoj, iš kurios buvo matyti bedugnė, nors ištisus de- 
šimtmečius ūkiškasis gyvenimas ėjo tais keliais, kurie 
buvo laikomi geriausiais žmonijos keliais. Nepaprastu 
tempu besiplėtojanti technika vedė prie viso ūkiškojo 
gyvenimo industrializacijos. Neribotos laisvos konkuren- 
cijos principo paskelbimas ūkio srity natūraliniu įstaty- 
mu, tvirtinimas, kad „savo palinkimų“ plėtojimas veda 
prie teisingo turtų padalinimo (A. Smith, į 1790), visiš- 
kas atsipalaidavimas nuo visiems privalomos vienos 
etikos, pažiūra, kad turi žūti daug gyvybių, kad kitos 
galėtų geriau augti, Adomo Smitho skelbiama moralė, 
kad dorybė yra „tik namą puošiąs papuošalas, bet ne 
namą laikąs pagrindas“, savimylos išaukštinimas, visa 
tai ūkio srity privedė prie didžiausio brutalumo silp- 
nesniųjų atžvilgiu. Čia, kur „filosofija“ pasitraukė iš 
akademijų katedrų ir pradėjo formuoti realųjį gyveni- 
mą, praktiškai veikiantį žmogų, čia ji mažiau kaip per 
šimtą metų privedė prie katastrofos. Ji privedė prie kata- 
strofų, kurios kaip audra pasipylė ant mūsų galvų, prie 
skurdo katastrofų, dėl kurių mes šiandien kenčiame ir 
kurios ryt ar poryt atneš mums dar didesnį skurdą. Vis 
daugiau ir daugiau žmonių virto nieko neturinčiais fa- 
brikų darbininkais, virto mase, kurios nepasitenkinimas 
augo iš metų į metus. Tai buvo masės, kurias Nietschė 
vadino prasčiausio molio visuomene; tai buvo masės, 
kurias, anot Nietschės, tegul traukia velnias ir statistika; 
tai buvo masės, kurios augo iš metų į metus ir bied- 
nėjo, kai tuo tarpu gyvenimas iš metų į metus vis da- 
rėsi prabangiškesnis; tai buvo masės, kurių susiorgani- 
zavimui kliudė valstybė; tai buvo masės, kurios vis 
labiau ir labiau jautėsi vieno likimo į krūvą sublokštos; - 

tai buvo masės, kurios laukė vadų, bet tie vadai buvo 
Hegelio, o ne Kristaus, ne neturtingo amatninko sūnaus, 
mokiniai. Greitai darbininkų judėjimas susilaukė kan- 
kinių. Bet pažiūrėk į juos: jų tarpe tu nepamatysi nė 
vieno kunigo. 

„Vokietijos darbininkų judėjimas yra vokiečių kla- 
siškosios filosofijos paveldėtojas“ (Engelsas). Neturtin- 
giausieji tautos sluoksniai, toji kariuomenė, iš kurios 
Romos imperatoriai verbavo Kristaus kankinius, vergų 
ir darbininkų masė, kuri Kristaus Evangeliją pasisavino 
visuose jos bruožuose, kuri dirbo, kraują liejo ir mirė 
už Kristų ir Jo karalystę, krikščioniškose šalyse — 
krikščioniškose šalyse — diena iš dienos tampa laisva- 
manybės nešiotoja, tampa kariuomene, kuriai religija 
pradžioj yra privatus dalykas, o paskui ir „priešas“, 
kuriuo greičiausiai reikia nusikratyti. Praėjusio šimtme- 
čio 60-taisiais ir T70-taisiais metais Kristus dar kartą 
praėjo pro Jeruzalę ir kalbėjo: „Kad tu pažintumei 
mane!“ Tai buvo vienas Ketteleris! O jų mums reikėjo 
dvidešimt. Toms darbininkų masėms universitetų ka- 
tedrų netikėjimas yra tikroji jų pasaulėžvalga. O mes 
raminamės sau, kad Prancūzijoj vėl atsirado pora 
tuzinų literatų ir vėl pradėjo tikėti didžioji akademiš- 
kos jaunuomenės dalis. Ir džiaugiamės, kad ten viskas 
pradėjo eiti pirmyn. Pas mus Vokietijoj viskas eina 
atgal ir dar kartą atgal. 

Dievas yra be galo kantrus. Tik vieno Jis negali 
pakęsti: kad Jo Bažnyčia, Jo Sūnaus kūrinys, netektų 
meilės ir dvasingumo. Niekados! Jis išmetė, išbarstė ne- 
tirpstamą druską. Šv. Augustino ir šv. Kiprijono baž- 
nyčios šiandien yra in partibus infidelium. Ar mes jau 
esame taip toli nuėję, kad reikia nuo mūsų nuvalyti 
Bažnyčią? Ar mes Vokietijoj esame pakeliui į katakom- 
bas? Ar mes jau esame taip toli nuėję, kad Kinijos vys- 

kupas gautų titulą „Episcopus Fuldensis in partibus in- 
tidelium?“ Arba koks nors labai nusipelnęs Indijos 
vyskupas būtų paskirtas Kolno arkivyskupu i. p. i.? Kas 
tas perspektyvas laiko neprotingomis, tas tikrai visai 
nepažįsta padėties rimtumo. Nėra jokios dieviškos ga- 
rantijos, kad Katalikų Bažnyčia Vokietijoj išsilaikys. 
Yra tik vienui viena garantija. Ji yra ši: mūsų bus tiek, 
kiek mūsų yra Kristaus dvasios, kiek mūsų yra pagautų 
Evangelijos jėgos ir didybės. Ir kiek beliktų iš tų 20 mil. 
katalikų, jeigu mes panorėtume išvalyti mūsų bažnyčias 
pagal Evangelijos principą: pasilikit tik tie, kuriems 
Dievo karalystė ir Jo teisybė, Jo gerumas, Jo gailestin- 
gumas ir Jo meilė yra didžiausias ir svarbiausias dalykas? 
Jeigu mes norime apskaičiuoti savo jėgas, turime galvoti 
tik apie tuos, kurie yra tikrai pasikeitusios širdies, arba 
kurie turi didelį norą savo širdį pakeisti. Mūsų viešosios 
teisės šiandien priklauso nuo nepastovios parlamento 
daugumos skaičių, nuo karvių prekybos politikos, bet ne 
nuo religijos vertės branginimo. Kiekvieni rinkimai tuos 
skaičius gali vis mažinti. Nuo tos parlamentariškos 
daugumos priklauso mūsų auklėjimo laisvė, mūsų mo- 
kyklų ir galop mūsų bažnyčių būvis. Žingsnis po žings- 
nio vis blogiau. 

„Laisvamanis“, socijaldemokratų laisvamanių s-gos 
svarbiausias organas, 1929 m. spalių mėn. rašė: „Kada 
mes sakome, kad krikščionybei jau yra prasidėjęs mir- 
ties šimtmetis, tai nėra jokia utopija, o tik politinės rea- 
lybės konstatavimas. Tik tas vienas paragrafas įstatymų 
knygoj, kurio turinys šiaip skambėtų: „Bažnyčios nariu 
gali pasidaryti tik laisvu į ją įstojimu, kuris negali 
įvykti anksčiau, kaip žmogui sulaukus 14 metų“ per ke- 
liasdešimts metų prives krikščionybę prie katastrofos“. 

Per anksti pasirodęs duobkasys? Tikrai per anksti, 
jeigu milžinas atsibustų. Juk krikščionybė vis dar tebėra 

milžinas! Bet miegantis milžinas! Jeigu pasisektų jį 
pažadinti! Kada jis miega, ir nykštukas galėtų jį surai- 
šioti. Mūsų likimas paaiškės šioj ir sekančioj kartoj. Jeigu 
mums nepasiseks šiandien ir pirmojo dešimtmečio bėgy 
lankančius mokyklą vaikus padaryti užsidegusius, kovai 
paruoštus ir gyvus krikščionis, tada jau nebe mes, bet 
kiti išspręs mūsų likimą. „Požeminiai griausmai“, apie 
kuriuos kartą yra kalbėjęs Pijus XI, turėtų būti girdimi 
ir kurčiųjų. Arba mes griebsimės ginklo, arba būsime 
nugalėti. Pirmasis uždavinys yra šis: kiekvieną kataliką 
pasaulietį padaryti Kristaus karalystės, Kristaus teisin- 
gumo ir Kristaus meilės apaštalu. 

Pasauliečiai 


Tai yra svarbiausias dalykas. Kalbant apie Katalikų 
Veikimą, tai yra pagrindinė tema. Tai klausimas, kuris 
nulems mūsų ateitį. Dėl jo reikšmės šiandien jau nebesi- 
ginčijama. Per paskutinį dešimtmetį tais klausimais yra 
daugiau prirašyta ir prikalbėta, negu prieš tai per 500 
metų. Žodžiai „pasauliečių apaštalavimas“ yra tapę ka- 
talikų šūkiu. Reikia, kad jie taptų daugiau negu šūkiu. 
Iki šiol praktikoj šioj srity, palyginus su prirašytu ir 
prispausdintu popierium ir pasakytomis programinėmis 
kalbomis, tepadaryta labai nedaug. Dalykai gali netik 
negyvai tylėti, bet ir negyvai kalbėti. 
Argi taip nėra, kada, radęs laikrašty straipsnį „„pasaulie- 
čiai arba pasauliečių apaštalavimas“, užverčia jį tarda- 
mas — ir vėl tas pats, kurį skaičiau jau šimtą kartų! — 
Būtų labai liūdna, jeigu tas aukščiausiojo bažnytinio 
autoriteto iššauktas judėjimas neatneštų jokių vaisių. 
Visas optimizmas ir viltis dėl geresnės ateities remiasi 
tąja popiežiaus akcija žadinti ir mobilizuoti katalikus 
pasauliečius. Svarbiausias faktorius šiandien yra ne ku- 
nigai, bet pasauliečiai. Jeigu jie supras savo uždavinį 
neatsižvelgdami į žemesniųjų instancijų eventualų pasi- 
priešinimą, bet pilnai suprasdami, kad aukščiausioji baž- 
nytinė instancija yra jų pusėj, tada viskas bus išgelbėta. 
Jeigu gi nesupras, tai tepasigaili mūsų Dievas. 

Pirmoj eilėj reikia padaryti reviziją mūsų dažnai 
vartojamų žodžių. Žodis „bažnyčia“, kuris vieną kartą 
yra vartojamas kaip „tikinčiųjų bendruomenė“, kitą 
kartą, surišant jį su žodžiais „,„mokomoji“ arba „neklai- 

dinga“, jis suponuoja Bažnyčioj nustatytas tam tikras 
autoritetingas tarnybas, visada veda prie nesusipratimų. 
Graikiškas žodis ekklesia reiškia liaudies susirin- 
kimą. Pasaulietis, tardamas žodį „bažnyčia“, turi jausti, 
kad jis sako „mes“. Pasauliečių aktyvinimo ir mobiliza- 
vimo klausimas dažnai keliamas titulu „Bažnyčia ir pa- 
sauliečiai“. Jeigu girdėdami taip klausimą pastatant mū- 
sų pasauliečiai purto galvas, tai tas yra ženklas, kad 
mes pažengėm didelį žingsnį pirmyn. Tam, kas supranta 
Bažnyčią kaip didelę bendruomenę, „Bažnyčia ir pasau- 
liečiai“ skamba lygiai taip pat, kaip „armija ir kariuo- 
menė“ arba „kariuomenė ir trupė“. Žinoma, juk nėra 
gerai sutvarkytos kariuomenės be vadų, be disciplinos, 
be jerarchijos. Skirtumas tarp „mokomosios“ ir „klau- 
sančios“ Bažnyčios yra aiškus ir iš Evangelijos, bet tik 
jiedvi abidvi sudaro Bažnyčią. O, kad mūsų pasauliečiai 
suprastų, kad Dievo karalystė yra tiek pat ir jų daly- 
kas, kiek ir kunigų. Kunigai, ar jie bus žemesnio ar 
aukštesnio rango, nėra daugiau „bažnyčia“, negu pasau- 
liečiai. Pagal šv. Pauliaus žodžius, mes visi, pasauliečiai 
ir kunigai, sudarome Kristaus Kūną. Mes visi esame to 
kūno nariai. Taip, yra įvairūs su Kristumi susijungimo 
laipsniai. Bet tie laipsniai su kunigais ar pasauliečiais 
neturi nieko bendro. Jie matuojami pagal tai, kiek Kris- 
taus karalystė yra giliai įsmegusi į atskiro žmogaus 
protą ir širdį. Yra krikščionių aristokratų ir yra krikš- 
tytų proletarų, kurie savo krikšto metriką naudoja kaip 
liudymą valgiui gauti. Bažnyčioj yra tokia rangų eilė, 
kurioje greta pirmos eilės piliečių kaip pasaulietis šv. 
Pranciškus, Evangelijos nusidėjėlė, grovienė Elžbieta 
Tiuringietė ir elgeta Benediktas Labre stovi ir paskutinio 
laipsnio piliečiai kai kurie popiežiai (Ačiū Dievui, kad 
tokių buvo palyginti mažai). Niekas Katalikų Bažnyčioj 
nėra bandęs sukurti teorijos, pagal kurią kunigija su- 

daro tikrąją Bažnyčią, o pasauliečiai priklauso prie 
antros ar trečios eilės. Pasauliečiai nėra dėl to, kad yra 
kunigai, bet kunigai yra dėl to, kad yra pasauliečiai. 
Pas mus nėra ir paveldimos kunigų kastos. Nėra ir taip, 
kaip pas žydus, kur yra pažymėta giminė ir luomas, iš 
kurių turi išeiti žydų dvasininkai. Priešingai tai luominei 
kunigystei šv. Petras sako, kad visi, kurie yra pastatomi 
ant Krsitaus „gyvojo akmens“ kaip „gyvi akmens“, visi 
tie sudaro „dvasinius namus“ ir „šventą kunigystę“ 
(I. Petras, 2, 4 - 9). „Bet jūs esate išrinktoji giminė, ka- 
rališkoji kunigystė, šventoji tauta, įgytieji žmonės, kad 
skelbtumėte dorybes to, kurs pašaukė jus iš tamsybių į 
savo stebėtiną šviesą“. (I. Petr. 2, 9) Visi mes, be jokios 
išimties, be lyties skirtumo, esame kunigai; mes 
esame naujoji Levi giminė, kuri turi vesti žmoniją prie 
Dievo, su Dievu surišti, Dievuje išganyti. Tai yra dvasinė 
kunigystė, kurioje mes visi dalyvaujame. Krikštas mus 
tai kunigystei pašventina, o Sutvirtinimas daro mus 
apaštalus. Šitos kunigystės niekas iš mūsų negali atimti. 
Ji lygiai taip, kaip episkopatas, yra iš Dievo teisės. Kiek- 
viename tos su Kristumi vienybėje esančios ir į vieną 
kūną surištos bendruomenės naryje plaukia karališkos 
kunigystės kraujas ir jis yra Dievo tarnybai ir žmonijos 
išganymui pašvęstas levitas. Iš šitos kunigiškos giminės, 
iš šitos pašvęstos Dievo šeimynos yra išrenkami vyrai, 
kurie per kunigystės sakramentą yra pakeliami į ypa- 
tingą kunigystę, jie padaromi nešiotojai autoriteto, be 
kurio negali gyvuoti jokia bendruomenė, jie padaromi 
nešiotojai antgamtinių malonių, be kurių šitoji Kristaus 
bendruomenė negali tęsti Kristaus kūrinio. Bažnyčia 
turi išlaikyti nesužalotą tą tiesą, kuri daro mus laisvus 
(Jon. 8,32). Dėl to turi būti organai, kurie Šv. Dvasios 
globojami galėtų atskirti tiesą nuo klaidos. Naujosios 
Sąjungos auka, Kristaus aukos tęsinys turi būti ir toliau 

aukojama. Tikinčiųjų Kristaus narių bendruomenėj vie- 
nas turi galėti eiti prie altoriaus ir pasakyti: „tai yra 
mano kūnas“, kad Kristaus šeima galėtų naudotis Kris- 
taus kūnu ir krauju kaip maistu. Vienas turi būti, kuris 
sakytų: „tavo nuodėmės tau atleistos“. Šitos absoliutiš- 
kai antgamtinės, antžmogiškos malonės plaukia tikin- 
čiųjų bendruomenei per Kristaus įsteigtą apaštalų insti- 
tutą. Bažnyčios episkopatas, apaštalų institutas, kurį jau 
aiškiais žodžiais pažymi ir kankinys Ignacijus (j apie 
100 m.), kurio laiškuose pirmą kartą yra paminėti žo- 
džiai „Katalikų Bažnyčia“, yra garantija, kad Kristaus 
mokslas bus išlaikytas, jis turi galią surišti ir išrišti, jis 
Kristaus bendruomenei laužo gyvybės duoną. Bet visi 
tie iš bendruomenės išrinktieji (Kleros yra graikiškas 
žodis ir reiškia išrinkimą) per pašventinimą į kunigus 
netampa kokia nors aukštesne ar ypatinga bažnyčia, bet 
yra reikalingi Kristaus Bažnyčios organai. Jeigu mes 
juos pašalintume iš parapijų, tai greitu laiku turėtume 
savo bažnyčiose užgesinti amžinąsias lempas, pašalinti 
klausyklas ir nepraeitų nė pusės šimtmečio, kaip vietoj 
vienos bažnyčios atsirastų dešimts arba dvidešimts, ku- 
rios neturėtų daugiau nieko bendro, kaip tik didingą 
praeitį ir sektomis bei klaidomis turtingą ateitį. 

Jeigu katalikų pasauliečių pasaulio žadintojas, Pijus 
XI, stipriais ir nedviprasmiškais žodžiais kalbėdamas 
apie kunigystę, apie pasauliečių apaštališkas pareigas 
ir teises, kiekvieną kartą ypač pabrėžia reikalą stipraus 
ryšio su episkopatu, tai tuo nieko daugiau nepasakoma, 
kaip yra pasakęs šv. Paulius Milete susirinkusiems vys- 
kupams: „Žiūrėkite patys savęs ir viso būrio, kuriame 
šventoji Dvasia pastatė jus vyskupais valdyti Dievo 
Bažnyčią, kurią jis yra įsigijęs savo krauju“ (APD. 20, 28). 
Tas vyskupų autoriteto pabrėžimas daromas ne pažy- 
mėjimui nepasitikėjimo pasauliečių sugebėjimais ar loja- 

lumu, bet dėl to, kad norima įvesti ypatingą pasau- 
liečių apaštalavimo globą. Kiekvienas apaštalavimas, 
taip pat ir klero apaštalavimas, turi būti esmingai su- 
rištas su episkopatu. "Taip, iš klero reikalaujamas 
ypatingas paklusnumas. Bet tik tam, kad išlaikytų Baž- 
nyčios vienybės ryšį. Tas savaime suprantamas popie- 
žiaus įspėjimas taip pat nereiškia, kad pasauliečiai turi 
tik tą daryti, ko iš jų reikalauja vyskupai. Kvietimas 
pasauliečių į apaštalavimo darbą yra priešingybėj su 
pasauliečių iniciatyvos varžymu. Tos akcijos teikiamoji 
viltis ir yra ta, kad ji visa savo galia turi pažadinti iki 
šiol miegojusią pasauliečių iniciatyvą. Kas ypač turi 
būti pabrėžtina ir įsidėmėtina, tai tas, kad „be vadovy- 
bės ir disciplinos kiekviena kariuomenė yra tik minia“. 
Nurodymas į sąryšio reikalingumą tarp pasauliečių 
apaštalavimo ir episkopato bei klero (mažių mažiausiai) 
nereikia suprasti taip, kad atskiram kunigui yra duota 
teisė leisti savo parapijos pasauliečiams apaštalauti ar 
ne. Teisę dalyvauti Kristaus karalystės vykdyme, t. y. 
apaštalavimo darbe pasauliečiai yra gavę ne iš kunigų, 
todėl kunigai jiems jos ir negali atimti. Priešingai, pa- 
piežius įpareigoja kunigus „pasauliečių bendradarbia- 
vimą laikyti savo darbo reikalinga dalimi“, o tikintie- 
siems įsako „dalyvavimą toj misijoj“ laikyti savo „,gyve- 
nimo pareiga“. 

Iš tikrųjų, mes stovime prieš kažką nauja. Tą 
mes nuolat turime kartoti. Mes stovime Kristaus kara- 
lystės darbo naujos epochos priešaušry. Yra atidaryti 
vartai į galimumus, kurie prieš 15 — 20 m. būtų apšaukti 
antikatalikiški, revoliucijonieriški, pavojingi. Kas vakar 
dar buvo įtartina, šiandien jau tapo popiežiaus leitmo- 
tyvų; kas vakar buvo laikoma įsibrovimu į kunigijos 
teises, šiandien krikščionybės centras tą skelbia kaip 
reikalingą kunigijai pagalbą. Abeji, ir kunigai ir pasau- 

liečiai, turi suprasti, kad atėjo nauji laikai. Abeji, ir 
kunigai ir pasauliečiai, turi persiauklėti. Taip, ir kunigai. 
Nes ir jie stovi prieš kažką nauja. Kažkas nauja, kas 
iki šiol pastoracijos darbe praktikoj nebuvo naudojama. 
Tai yra naujas vynas, kuris rūgsta, ir nepakanka jį tik 
supilti į senas bonkas. Naujo supratimo reikalaujama 
ne tik iš pasauliečių, bet ir iš kunigų. Turi būti suras- 
tos naujos formos, nauji keliai ir naujas tonas. Tai nėra 
taip paprasta ir lengva. Reikalingas abipusis susipra- 
timas ir abiejų pusių geri ir idealūs norai tarnauti tik 
Kristaus karalystės interesams, neatsižvelgiant į savo 
asmenį. Jeigu iš teorijos norime susilaukti naudingos 
praktikos, tai abi pusės turi turėti daug gerų norų, gar- 
bingo užsidegimo geriems dalykams ir nemažiau takto. 

Tačiau iki šiol didžioji pasauliečių dalis yra jeigu 
jau ne visiškai mirusi, tai bent labai ir labai pasyvi masė. 
Šimtmečiais jie taip buvo auklėjami ir taip priprato. 
Jie nenorėjo eiti pirmieji, kitus pirmyn traukti. Jie žiū- 
rėjo ramia siela, kaip kunigas kalbėjo pavargusiais plau- 
čiais ir užkimusia gerkle. Juk tam jis ir yra. Jis turi 
rūpintis naujomis mintimis. Už tai jis gauna išlaikymą. — 
Mūsų kunigas tai gali padaryti! Jo reikia klausyti. — Jis 
turi visus traukti. Jis turi visus judinti. Jis turi būti 
ugnis ir garas. Be jo mašina nejudės. Visada tik jis vie- 
nas, kuris daro visą judėjimą. Jeigu jis miega, miega 
visa parapija. Ką jis naujo išrado, tas ir bus padaryta. 
Jeigu nieko naujo nesugalvos, niekas ir nebus padaryta. 
Niekas neatsiranda, kas neišeitų iš jo. Ir pasauliečiai ir 
kunigai su tąja padėtimi taip apsiprato, kad pasauliečių 
iniciatyva pačių pasauliečių buvo laikoma akiplėšišku- 
mu, o kunigai ją laikė įsikišimu į jų teises ir pradžia 
laikiškos revoliucijos. I tą pasyvumą žiūrėta kaip į 
dorybę. Tai milijonų religinio pasyvumo „dorybė“. Ra- 
mybė buvo laikoma pirmąja pilietine pareiga Dievo 

karalystėj, kuri turi užkariauti visą pasaulį! Vanduo, 
kuris turėtų tekėti ir nešti viską su savim, yra surinktas 
ir uždarytas šimte tūkstančių mažų ežerėlių. Ant krantų 
pradeda augti krūmai ir plėsti savo šakas į vidurį. Su 
krūmais kartu slenka ir dumblas. Vanduo stovi nedrums- 
čiamoj ramybėj. Ir tik vienas arba du kunigai retkar- 
čiais tesujudina tą amžinoj ramybėj tūnantį vandens 
paviršių. Iš tų ramiai tyvuliuojančių ežerų ir pelkių turi 
pasipilti bėgąs, jei galima, viską drąskantis vanduo! 
Šniokščianti, putojanti srovė! Šalin pylimai! Tada krū- 
mai ir dumblas savaime išnyks. 330 milijonų pasauliečių 
ir 300.000 kunigų. Tai šių dienų Bažnyčia. 330 milijonų, 
kurių tarpe be galo daug nepajudančių, nesavarankiškų, 
įsitikinusių savo nereikšmingumu, ir begalinis procentas 
abejingų. Taigi visa iniciatyva, visas judėjimas, visa 
tūkstančių kunigų. Galima nusiminti. Pijaus XI akcija 
nė viena valanda nebuvo paskubinta. Bet ji eina labai 
lėtai. Grynai schematišką padalinimą padarius pasirodo, 
kad 1000 pasauliečių tenka vienas kunigas, ir tai skaitant 
ir tuos tūkstančius kunigų, kurie aktyvaus pastoracijos 
darbo nedirba. Išeina, kad su mažomis išimtimis mes 
dirbame milžiniškoj dirbtuvėj, kur 1000 darbininkų yra 
tik vienas specialistas, kuris tam mažai arba visai darbu 
nesuinteresuotam tūkstančiui darbininkų turi įkvėpti 
darbo norą ir meilę, visą tūkstantį išdalyti į vietas, 
visiems turi nurodyti ką ir kaip jie turi dirbti. Tai devy- 
nių amatų specialistas. Net malonu pagalvojus, kokia 
tai būtų milžiniška įmonė su 300 mil. darbininkų, jeigu 
kiekvienas iš jų stovėtų savo vietoj, žinotų savo darbą 
ir turėtų darbo noro ir meilės. — Kai kam tas paveikslas 
galėtų pavaizduoti „frontą“. O kaip būtų gera, jeigu tai 
būtų tik pavyzdys. Bet tas „frontas“ nėra tik paveikslas, 
tai yra karti ir tikra realybė. Argi mūsų tarpe dar būtų 

žmonių, kurie nebūtų girdėję apie mūsų pralaimėjimus? 
Tame fronte, kur kovojama už krikščioniškos kultūros 
gyvybę ar mirtį, už dvasinę Europos ateitį, už visos 
žmonijos likimą, tame fronte senoji Bažnyčia išstato 300 
milijonų kariuomenę, bet toj kariuomenėj 1000 vyrų, 
t. y. ištisam batalijonui, tėra tik vienas karinin- 
kas. Ir iš to tūkstančio žmonių daugeliui vis vien, kuri 
pusė laimės. Kad jie stovi mūsų pusėj tai neturi nieko 
bendro su laisvu fronto pasirinkimu arba įsitikinimu; 
jie atsitiktinai gimė mūsų pusėj ir čia apkrikštyti. Kiti 
Bažnyčią, religiją ir „visa tai“ laiko geru ir naudingu 
dalyku; savaime suprantama! Jie netiki į rimtą pavojų. 
Jų „kovos vertė“ yra lygi senai biurgerių gvardijos „ko- 
vos vertei“. „Visada pamažu pirmyn“. Daugiausia ko iš 
jų galima reikalauti, tai to, kad jie švenčių proga, or- 
kestrui ir vėliavai vadovaujant, pavaikščiotų po miestą. 
Yra ir tokių žmonių, kurie labai norėtų ką nors daryti, 
tačiau iš vienos pusės nežino, kaip tas reikia daryti, o 
iš kitos pusės jiems dar neaišku, ar jie, pradėdami ką 
nors savo iniciatyva, nenusižengs disciplinai. Ar tokia 
kariuomenė užkariaus pasaulį? Ne! Kadangi krikščio- 
nybė reprezentuoja aukščiausią pasaulėžvalgą ir tobu- 
liausią gyvenimo formą, tai visa svarba yra tame, keliuo- 
se žmonėse toji dvasia yra tapusi gyvu žmogumi. Svar- 
biausias kunigijos darbas šiandien yra tą tūkstantį nesa- 
varankiškų, religiniu atžvilgiu pasyvių (tik dėl Dievo mei- 
lės vaikščiojimą į bažnyčią nepalaikykit religiniu aktyvu- 
mu) žmonių paversti savarankiškais, nusimanančiais, 
savas vietas turinčiais, Kristaus karalyste susižavėju- 
siais krikščionimis. Vietoj vieno apaštalo tūks- 
tantis. Tai reiškia ne ką kitą, kaip pasauliečių apaš- 
talavimą. Tada pasaulis bus mūsų! — Pasaulis bus 
mūsų! Pasakykite man atvirai, kad tas sakinys atrodo 
fantastiškas. Jį tardamas trenki kumščiu į sakyklą, ar 

ne? Klystate! Dalykas yra perdaug rimtas, kad jį būtų 
galima naudoti tik patosui ir nereikalingiems mostams. 
Palyginkit mūsų parapijų mieguistumą kad ir su komu- 
nistų aktyvumu. Nėra jokio įstatymo, pagal kurį žmo- 
nijoje priverstinai laimėtų geri dalykai. Laimi tik 
didesnioji energija. Ir geriausieji pasaulio dalykai gali 
būti pasmerkti žuvimui, jeigu puolėjas turės daugiau 
energijos už gynėją. Na, bet Dievo karalystės likimas 
mūsų energijos nepriklauso. Jos egzistencija yra Dievo 
garantuota. Bet tai, ar ji augs ar mažės, ar ji eis pir- 
myn ar atgal, ar ji augs greit ar pamažu, didelėj daly 
priklausys nuo to, ar jos pasiuntiniai turės savy šv. 
Pauliaus ugnies ar jie be jokio pasipriešinimo tik stebės 
įvykių eigą. Jeigu 8 milijonai įregistruotų komunistų 
yra pasiryžę užkariauti savo programai pasaulį ir kiek- 
vienas iš jų tiki, kad tai yra rimtas dalykas, tai kodėl 
taip negali pasiryžti 300 mil. krikščionių? Bet 25 arba 
30, o gal net ir 40 procentų katalikų mano, kad labai 
daug bus pasidarbavę krikščionybei, jeigu bus išganę 
tik savo vargšes sielas. Daugeliui žodis „praktikuojantis 
katalikas“ reiškia ne daugiau, kaip tik tai, kad kiekvieną 
sekmadienį eina į bažnyčią, reguliariai priima sakra- 
mentus ir mirdamas pasikviečia kunigą. Kiekvienas 
komunistas, jeigu jis nėra apaštalas, jis yra išmetamas 
iš partijos; pas mus kiekvienas, kuris tik reguliariai lan- 
kosi atitinkamose įstaigose, yra laikomas puikiu žmo- 
gumi ir net pažiba. Mūsų pasauliečiai ir didelė mūsų 
kunigų dalis neturi to alkio siekti didelio tikslo nors 
kažkiek tas kainuotų. Kristaus karalystės didysis žemiš- 
kasis tikslas yra laimėti žmones Kristui. Jeigu tikintieji 
žmonės kalba apie tikslą, tai daugumas jų neturi dau- 
giau nieko galvoj, kaip tik tai, kad patektų į dangų. 
Pirmųjų amžių krikščionims didžiausių rūpesčių ir 
pareigų sudarė kiti dideli tikslai. Tada pasauliečių apaš- 

talavimas buvo savaime suprantamas dalykas Jeigu 
anų laikų krikščioniui būtų pasakyta, kad jis turi teisę 
apaštalauti, tai jis būtų lygiai nustebęs kaip ir tas, 
kuriam šiandien pasakytų, kad jis turi teisę mokesčius 
mokėti. Pats patyrei krikščionybės palaimą ir nenori 
jos perteikti kitiems? Pats suradai šviesą, o kitus nori 
palikti klaidžioti tamsumose? Būti vadu į Kristų buvo 
paprasta artimo meilės pareiga. Žinoti, kad Kristus 
mirė už visus ir galvoti, kas man rūpi, jei tik man 
gerai! Argi taip galėtų galvoti krikščionys, nenusidėję 
įstatymui, kurį Kristus pavadino savuoju įstatymu. 
Anų laikų krikščionims bendradarbiauti Kristaus kara- 
lystėj nebuvo reikalingas joks pakvietimas. Tai buvo jų 
širdies reikalas. Tai buvo jų dvasinės laimės dalykas. 
Tai buvo jų negęstančio sielos karščio išsiveržimas. 
Jeigu jie ir būtų norėję tylėti, jie būtų turėję kalbėti, 
nes jų širdis buvo pilna. Jeigu kas manytų, kad mo- 
dernusis pasauliečių apaštalavimas turėtų remtis kuo 
kitu, bet ne tikėjimu ir išganymo džiaugsmu pripildyta 
širdimi, tas padarytų didelę klaidą, kuri vestų prie kar- 
čių nusivylimų. Dėl to, kuriant visais atžvilgiais veiklų 
katalikų apaštalavimą, esminis ir svarbiausias uždavi- 
nys yra žadinti gyvą tikėjimo dvasią ir uolų rūpestį 
Kristus karalyste. Tik čia glūdi anų laikų krikščionių 
tarpe pasireiškiąs toks didelis aktyvumas. Didelė dalis 
šv. Pauliaus laiškuose su pagarba, meile ir pripažinimu 
minimų bendradarbių yra pasauliečiai.  Daugumas jų 
nebuvo gavę jokių kitų šventimų, kaip tik tikinčios, 
Dievu susižavėjusios širdies šventimus. Iš tautų apaštalo 
laiškų sužinome trisdešimties bendradarbių vardus. 
Pasauliečiai bendradarbiai šv. Pauliaus misijų darbuose 
buvo nuosekliai išlaikytas principas. Ir tų aukštai ver- 
tinamų bendradarbių tarpe yra visa eilė moterų. Bet 
kur pasauliečiai dirba ir be šv. Pauliaus autorizacijos, 

jis tą darbą širdingai sveikina. Apie pasaulietį Apolį, 
kurio veikimas Korinte buvo toks sekmingas, kad jį 
palaikė net pačiu šv. Paulium, šv. Paulius taip sako: „aš 
sodinau, Apolis laistė“ (1. Kor. 3, 6). Pasauliečių apaš- 
talavimas galėtų lyg didžiuotis, nes Kristaus įsakymą 
apaštalauti pirmieji pradėjo kūnyti realybėje pasaulie- 
čiai. Pirmąsias krikščionių bendruomenes, išskyrus 
Jeruzalės, įkūrė pasauliečiai, kurie, akmenimis užmušus 
dijakoną šv. Steponą, buvo apleidę Jeruzalę (APD. 8, 
lir 4). Daug išsiskirsčiusiųjų nuėjo iki Finikijos ir Kipro, 
kur be baimės žengė į sinagogas (APD. 11, 19). Ir pir- 
mąją krikščionių bendruomenę pagonų tarpe, šimtme- 
čiais žinomą Antijochijos bendruomenę, įsteigė pasau- 
liečiai (APD. 11,20). Visur, kur žmonės didžiuojasi 
krikščionies vardu, turi atsiminti Antiochijos pasaulie- 
čius apaštalus. Nes iš čia yra kilęs krikščionies vardas 
(APD. 11, 26). 

Kol degė entuziazmo ugnis, tol buvo ir pasauliečių 
apaštalavimas. Didžiausias ir mokyčiausias visų laikų 
pasaulietis, Originas, III šimtm. rašo: „krikščionys nieko 
nesigailėjo tikėjimui išplatinti visame pasaulyje. Dėl 
to kai kurie laikė stačiai savo gyvenimo uždaviniu 
vaikščioti ne tik iš miesto į miestą, bet ir iš miestelio 
į miestelį, iš kaimo į kaimą, kad tik laimėtų Viešpačiui 
naujų tikinčiųjų“. Vargu būtų galima geriau nusakyti 
Katalikų Akcijos tikslą, kaip jį nusako anksčiau paci- 
tuoti Origino žodžiai, būtent, kad mes vėl susilauktume 
krikščionių, kurie savo širdies įsakomi atiduotų viską, 
kad tik išplatintų tikėjimą visame pasauly. Dabar jau 
nereikalinga, kad jie eitų „iš miestelio į miestelį, iš 
kaimo į kaimą“. Kiekvienas tegul dirba savo vietoj, 
savo aplinkumoj, bet tik iš vidaus įsitikinimo, ir mes 
susilauksime aktyviausios krikščionybės, puikiausios Ka- 
talikų Akcijos. Pagonų filosofas Celsus buvo nepaten- 

kintas, kad krikščionybę platina kurpiai, veltinių vėlė- 
jai ir kiti nemokyti žmonės. Katalikų Akcijai nesiseks 
tol, kol mūsų naujieji pagonys piktinsis panašiais daly- 
kais. Tuo tarpu mus skaudina tai, kad tie kurpiai, siu- 
vėjai ir k. masėmis bėga iš Bažnyčios. 

Dabar dar vienas klausimas, kuris Pijaus XI paža- 
dintam judėjimui pažinti ir jį įvertinti turi didelės, 
stačiai esminės, reikšmės. "Tas klausimas yra šis: kas 
iš aukštesniųjų ar žemesniųjų dvasininkų per paskuti- 
nius 100, arba 500, arba 1500 metų kliudė kuriam nors 
pasauliečiui, ar jis būtų siuvėjas, kurpius, veltinių vėlė- 
jas, pirklys ar profesorius, būti Kristaus, Jo Bažnyčios, 
Jo išganymo darbo liudininku savo draugų, giminių, 
darbo draugų, pažįstamų, vienminčių arba priešų tarpe? 
Ir, kaip toli tas liudijimas sutapo su Bažnyčios mokslu. 
Bet tas „kaip toli“ yra taikomas ne tik pasauliečiams, 
bet ir vyskupams. Koks Bažnyčios nuostatas, koks baž- 
nytinis įstatymas, koks juridinis paprotys, koks vyskupo 
įsakymas buvo tam priešingas, kad pasaulietis pasida- 
rytų stipriu religinio judėjimo punktu savo draugų arba 
pažįstamų tarpe? arba jo namai taptų religija susido- 
mėjusių ir jos ieškančių susirinkimo vieta? Koks ir ko- 
kios bažnytinės įstaigos įsakymas draudžia pasauliečiui 
pasidaryti pagrindinesniu dogmatiku už Scheebeną, 
Hurterį arba Karolį Adamą? Kas draudžia pasidaryti 
didesniu apologetu už Mėhlerį arba Hettingerį? Ar 
knyga „katalikybės esmė“ būtų mažiau skaitoma tada, 
kada ji būtų pasauliečio parašyta? Kas kliudo tikinčiam 
mokytojui ar mokytojai pasidaryti geresniu katechetu 
už visus parapijos kunigus arba geresniu religijos mo- 
kytoju už kaimo mokyklos kleboną? Ne vienas senas ir 
prityręs mokytojas yra tapęs visos parapijos religijos 
tėvu ir ne vienas klebonas sako savo besikeičiantiems 
vikarams, kad jie iš jo gali daug geriau išmokti pasto- 

ralo, negu iš penkių geriausių compendium. Daugelis 
Vokietijos, Austrijos ir net užsienio vyskupų ir kunigų 
yra pasauliečio Liudviko Pastoro mokiniai. Niekas nėra 
bandęs sumažinti kovotojo už Kristaus karalystę reikš- 
mės vien dėl to, kad jis yra pasaulietis.  Pasauliečiai 
visada kovojo ne užpakaly, kaip paskutinės rūšies ka- 
reiviai, bet visada priešaky, kaip vadai. Pasaulietis Ori- 
ginas yra didžiausias ir rimčiausias savo laikų teologas. 
13 šimtm. prasidėjęs galingas religinio gyvenimo judė- 
jimas yra surištas su šv. Pranciškaus vardu, kuris nie- 
kad nebuvo kunigas ir kuris savo religinio atsinaujini- 
mo minčių veikimą patikrino per pasauliečių veikimą, 
besireiškiantį Trečiojo Ordino vardu. 15 šimtm. atsirado 
ūkininkas Niklaus von Flūe, kuris tapo šveicarų tautos 
pranašu ir religiniu vadu; tais laikais, kada kunigija 
apskritai pasižymėjo kuo kitu, tik ne pavyzdingumu, jis 
savo pavyzdžiu ir žodžiu skelbė gyvenimo šventumą, 
kurio daugelis klebonijų ir vienuolynų jau buvo netekę. 
Ir šiandien Katalikų Bažnyčioj yra vietos ir Originams 
ir N. Flūe. Yra derlinga veikimui dirva ir daugeliui šv. 
Elžbietų; taip pat rastų sau darbo ir Kotryna Sienietė, 
nors dabar nebereikia popiežiaus vaduoti iš Avinjono 
nelaisvės. Tokie žmonės, kaip Montalembertas, Cha- 
teaubriandas, de Maistre, Veuillot, G6rres visada suras 
darbo dirvą ir galės puikiai pasitarnauti Bažnyčiai. 
Bažnyčios istorija šitų pasauliečių vardus rašo pabrauk- 
dama. Kiekvienoj katalikiškoj šaly darbo užteks dau- 
giau negu vienam Fridrichui Ozanamui. Tačiau apie 
pasauliečių apaštalavimą teturėsime nepilną vaizdą, jei- 
gu pasitenkinsime tik didžiųjų pasauliečių vardais. 
Didieji visur ir visada yra tik pavieniai. Jeigu kas nori 
rašyti apie muzikos reikšmę vokiečių tautos gyvenimui, 
tas negali pasitenkinti Handelio, Bacho, Haydno, Mo- 
carto, Bethoveno ir k. vardais, didžiųjų dirigentų, dai- 

nininkų, orkestrų ir chorų vardais, bet turi patyrinėti, 
kokią vietą turėjo dainavimas ir muzika tūkstančiuose 
pavienių namų ir šeimų. Taip pat, jeigu norima kalbėti 
apie pasauliečių apaštalavimo reikšmę Bažnyčiai praė- 
jusiais šimtmečiais, reikia pagalvoti apie tuos milijonus 
pasauliečių, kurie nėra parašę nė vienos knygos, nėra 
pasakę nė vienos kalbos, nėra pirmininkavę nė mažiau- 
siam būreliui; reikia pagalvoti apie milijonus tų tėvų ir 
motinų, kurie dėl širdies vidaus balso . arba pareigos 
jausmo savo vaikų sielų atžvilgiu savo namus padarė 
pašventinimo vietomis, savo gyvenimą, darbą ir maldą 
nuolatiniu tyliu pamokslu ir pavyzdžio apaštalavimu, 
be ko Kristaus mokslas jokiu būdu nebūtų taip giliai 
įleidęs šaknų, kaip tai yra buvę prieš kelis šimtmečius. 
Tas milijonų tėvų ir motinų apaštalavimas Europos 
persunkimui krikščioniškomis mintimis turėjo daug 
daugiau reikšmės, negu visi bažnyčiose ir koplyčiose 
pasakyti pamokslai. Kristaus karalystės kūrimui šitas 
pasauliečių apaštalavimas yra turėjęs esminės, nepa- 
mainomos įtakos. Laikų bėgy galėjo būti vis mažiau 
cituojamas šv. Petro laiške minimas žodis „bendroji 
kunigystė“, nuo reformacijos laikų, kuri griežtai panai- 
kino episkopatą ir šventintą kunigystę, pasauliečių apaš- 
talavimo sąvoka galėjo būti aprūpinama baimingais 
komentarais, tačiau pačiuose pagrinduose niekas nepa- 
sikeitė, tik pasauliečių apaštalavimo pareiga gavo 
naują vardą. Kas liečia tikrąjį apaštalavimą, ypač rėli- 
ginės įtakos darymą į savo artimo sielą, pasauliečių 
teisės visais laikais buvo tos pačios, kurias yra turėję 
pirmieji krikščionys. Pasauliečių apaštalavimas naujų 
teisių nėra reikalingas. Jis reikalingas tik naujos ener- 
gijos ir naujo pasiryžimo visomis jėgomis ir visa širdi- | 
mi bendradarbiauti tuose uždaviniuose, kuriuos stato 
Dievo karalystei nauji laikai ir nauji priešai. 

Mes perdaug toli nueitume ir visai naujai knygai 
medžiagą patiektume, jeigu norėtume išdėstyti priežas- 
tis, privedusias prie to, kad Evangelijoj pažymėtos Baž- 
nyčios padalinimas į „mokomąją“ ir „klausančiąją“ ne 
tik teoretiniai, bet ir praktiškai yra virtęs „aktyviąja“ 
ir „pasyviąja“ Bažnyčia. Aktyvi yra kunigija, o to akty- 
vumo objektas yra pasauliečiai. Yra susidariusi padėtis, 
kurią visai ramiai galima pavadinti klerokratija. Aš 
nelaikau klerokratija to, kad mokytojo, ganytojo ir 
kunigo autoritetas Kristaus Bažnyčioj reiškiasi primatu 
ir episkopatu ir kad tolimesniame autoriteto organų 
išplėtime klebonas yra vyskupiškosios ganytojo ir kunigo 
valdžios eksponentas. Tai nėra klerokratija, tai yra je- 
rarchija. Primatas ir episkopatas yra dieviškoji 
Bažnyčios konstitucija, gėrybė, išplaukianti iš kataliky- 
bės esmės, bet ne atsitiktinės raidos, arba žmogiškųjų 
sumetimų rezultatas. Atsižadėti jerarchijos, reiškia at- 
sižadėti Kristaus duotos Bažnyčiai formos. Klerokratija 
yra visai kas kita. Ji yra tada, kada visas aktyvumas, 
visa iniciatyva išeina iš klero, kada pasauliečiai pasiten- 
kina padarymu tik to, ką jiems liepia. Pirmajame sky- 
riuje esu nurodęs, kaip neigiamai yra paveikusios į 
pasauliečių apaštalavimą jau pirmųjų penkių šimtmečių 
komplikuotos teologinės kovos. Pradžioje pasauliečiai 
dalyvavo tose kovose labai aktyviai, kartais net perdaug 
aktyviai. Juo toliau juo labiau susidomėjimas jomis 
mažėjo, mažėjo kartu ir susidomėjimas religiniu tyrinė- 
jimu, o šiems mažėjant, mažėjo ir domėjimasis religijos 
mokslu. To paseka buvo netikrumas tikėjimo ir sąžinės 
klausimuose, ir kunigai pamažu tapo universaliniu žo- 
dynu ne tik religijos, bet ir su religija bei dorove surištų 
kitų sričių klausimuose. Taip pasidarė klerokratija ir 
pasauliečių globa. Niekas jos nenorėjo, niekas jos dek- 

retu neįkūrė, bet ji beveik prievarta išaugo iš nelaimin- 
gai susidėjusių aplinkybių. 

Pirmųjų amžių Bažnyčios pasauliečiai turėjo į 
jerarchiją didelės įtakos. Jau apaštalai Judo Iskarijoto 
įpėdinį leido rinktis iš bendruomenės, iš kurios Jeru- 
zalės tikintieji išstatė du kandidatu, kurių vienas buvo 
išrinktas. (APD 1,15) Bendruomenės turėjo teisę 
rinktis savo vadovus. Jos turėjo teisę ir pareigą netiku- 
sius vadovus iš tų vietų pašalinti. Klemensas iš Romos 
rašo Korinto bendruomenei: „Pašalinti visos bendruo- 
menės pritarimu išrinktus vyskupus, kurie Kristaus 
aviją valdė ramiai, nesavanaudiškai, su visu atsidėjimu 
ir be jokių klaidų, kurie ilgą laiką buvo geras pavyzdys, 
mūsų nuomone, yra neteisinga“. Jau šitas 95 m. rašytas 
laiškas rodo, kokių sunkenybių ir pavojų sudarė jerar- 
chijos rinkimas; tai ir privedė prie pasauliečių rinkimų 
teisės panaikinimo. Ir tai įvyko absoliučiai Bažnyčios 
laimei. Kol bendruomenės buvo mažos, tol pavojus 
suskilti į grupes buvo nedidelis. Kristaus dvasios galybė 
šalino iš kelio visus priešingumus. Šitos mažos pirmosios 
krikščionių bendruomenės turėjo tik vieną tikslą: Kris- 
taus kūrinį. Ir socijalinė jų sudėtis buvo beveik vienoda. 
Visai suprantama, kad „vienai širdžiai ir vienai sielai“ 
susidaryti buvo daug sunkiau, kai bendruomenės darėsi 
didesnės. Korinte pradėjo atsirasti grupės jau apaštalo 
Povilo laikais. Pasižymėję vyrai ir vėliau dar galėjo 
surinkti už save visus didžios bendruomenės balsus (Ki- 
prijonas, Ambrozijus), bet, kaip žinome, didelio formato 
žmonės būriais neatsiranda. Jie yra išimtys. Kur toks 
vyras neatsirasdavo, ten rinkimų mašina pasireikšdavo 
visais savo girgždančiais šiurkštumais. Atsirasdavo trys 
ar keturios grupės su trimis arba keturiais kandidatais. 
Renkant popiežių, muštynės ir kraujo praliejimas nebe- 
sudarydavo jokios retenybės. Ir mieloji mamona vaidin- 

davo savo vaidmenį. Ir dabar būtų taip pat, jeigu vys- 
kupus ar klebonus rinktų parapijų nariai visuotiniu 
balsavimu. Kiekvienais rinkimais atsirastų nacionalso- 
cialistų, fašistų, katalikų, socialdemokratų, o gal net 
ir komunistų kandidatai. Komunistai su savo puikia 
propogandos technika, turbūt, būtų pirmieji, kurie šūkį 
„lauk iš bažnyčių“ pakeistų šūkiu „visi į bažnyčią“. 
Prie to prisidėjo vis labiau ir labiau kylantieji dogma- 
tiniai ginčai. Nebepakako, kad geras ir dievobaimingas 
vyras būtų išrinktas vyskupu. Parapijų vadovai turėjo 
būti gerai išmokslinti teologai. Vyskupo ir kunigo vieta 
pasidarė pašaukimai, kuriems reikėjo pasiruošti. Besi- 
komplikuojant dogmatiškiems ginčams, parapijos vado- 
vui teologinis ir filosofinis pasiruošimas pasidarė esmi- 
nis dalykas. Taip išaugo luomas su savo luomo parei- 
gomis, tradicijomis, interesais, studijomis, ypatybėmis 
ir — pavojais. Kunigas ir teologas pasidarė neskiriamos 
sąvokos, ko pradžioje visai nebuvo. Pradžioje kunigas 
buvo tik apeigų vykdytojas, antgamtiškos jėgos nešioto- 
jas; tam atlikti visai pakako apaštališko rankų uždėjimo. 
Sekančiųjų šimtmečių maišaty, su jų šimtais tikėjimo 
klaidų ir skilimų, su dėl to sekančių protų susimaišy- 
mu ir natūraliai iš to plaukiančiu religinio užsidegimo 
sumažėjimu, šitas teologiškai išauklėtų ir pašvęstų 
vyrų luomas buvo savaime suprantamas religijos repre- 
zentantas ir oficialus Dievo karalystės reprezentantas. 
Jau III šimtm. pradžioj padėtis buvo taip toli pažengusi, 
kad kilo didelis ginčas, kada Jeruzalės ir Cezarėjos vys- 
kupai pakvietė į savo bažnyčias pamokslų sakyti Ori- 
giną, didžiausį anų laikų pasaulietį teologą. Apaštalų 
laikais dar buvo savaime suprantama, kad pasauliečiai 
sakytų pamokslus. Kada po Konstantino krikščionybė 
virto pilietišku ir savaime suprantamu dalyku, pradėjo 
užmigti religinis pasauliečių susiinteresavimas. Šventinti 

kunigai vis labiau ir labiau pradėjo užimdinėti apašta- 
liškas funkcijas. Vietoj apaštalavimo bendrininkų pa- 
sauliečiai vis labiau ir labiau darėsi apaštalavimo 
objektu. Bet, kaip jau ankščiau buvo pasakyta, tas pasau- 
liečių atstūmimas įvyko ne dėl klerikališkų tendencijų, 
bet dėl negeistinų laiko santykių.  Klaidingi mokslai 
lindo kaip grybai iš pagonybės samanų ir pagoniškosios 
filosofijos įtręštos dirvos ir norėjo sugriauti naująją 
Bažnyčią. Judaizmas, gnosticizmas, manikejizmas, mon- 
tanizmas, adopcionizmas, arianizmas, nestorianizmas, 
monofizitizmas, donatizmas, pelagianizmas ir visas rin- 
kinys „izmų“ per pirmuosius keturis šimtmečius var- 
gino Bažnyčią ir dažnai plėšė nuo jos dideles dalis. Jau 
iš apaštalo Jono laiškų matyti, kaip stipriai buvo pabrė- 
žiama tikrojo tikėjimo sąvoka ir kad didžiau- 
sias Bažnyčios rūpestis buvo tą tikrąjį tikėjimą išsaugoti. 
Buvo visai suprantama, kad, esant nuolatiniams klaidos 
ir atskilimo pavojams, pasauliečiai buvo perspėjami nuo 
užsiiminėjimo teologiniais klausimais. Įdomi yra Jono 
Joinville pastaba, kuris yra parašęs savo bendralaikio 
ir karaliaus Liudviko istoriją. Tame rašte yra tokia 
vieta: ,„Pasaulietis, girdėdamas šmeižiant krikščionių 
tikėjimą, neturi jo ginti, bijodamas pats suklysti. Jis jį 
gali ginti tik kardu. Juo jis turi smeigti į šonkaulius 
taip smarkiai, kiek tik pajėgia“. 

Šitų dogmatinių kovų raida pasauliečių padėčiai 
Bažnyčioje turėjo ir kitokios reikšmės. Porf. K. Adam 
savo plačiame ir giliame veikale „Kristus mūsų brolis“!) 
pažymi, kaip stipriai paveikė arianizmas (neigia Kris- 
taus dievystę) Bažnyčios maldingumo gyvenimą. Jis 
paveikė ta prasme, kad Kristaus dievybė buvo pabrė- 
žiama smarkiau ir išsamiau. „Ne kaip dievažmogis aukš- 


1) K. Adam, Christus unser Bruder, II I. 1930 m. 


čiausias kunigas, bet kaip Dievas vykdo jis šv. Mišių 
Auką“*). Įvyko „pasikeitimas religinio supratimo atžvil- 
giu“. „Šitai religinei padėčiai charakteringas yra jaus- 
mas, kad nuo to Dievo, kuris per kunigo rankas pavirsta 
šventąja auka, žmonės jaučiasi esą be galo atskirti, 
pastebimas beribės pagarbos, net baimės ir didelio 
išgąsčio jausmas. Pirmą kartą šv. Komunijos istorijoj 
pradėta kalbėti apie „baisią auką“, apie „baisią duoną“, 
ir kad Viešpaties kūną reikia priimti su baime ir dre- 
bėjimu... Vietoj meilės religijos ji tapo baimės 
religija“?). Dabar buvo „altorius atskirtas nuo žmonių“. 
Šitas turėjo tos reikšmės, kad ir lotynų Bažnyčioj pasau- 
liečiai vis labiau ir labiau nusisuko nuo altoriaus. Prie 
altoriaus stovįs kunigas buvo laikomas stovinčiu arti 
Dievo, o pasauliečiai manėsi esą stovį toliau nuo Dievo. 
Jau abejota ar beeiti prie šv. Komunijos; nes kas yra 
pakankamai švarus, kad galėtų Dievą į save priimti? 
Vystėsi ankštas sąryšis tarp atgailos ir altoriaus sakra- 
mento. Ištisus šimtmečius pasauliečio kelias į altorių ėjo 
per klausyklą. Juk dar prieš trisdešimts metų savaitinė 
Komunija buvo laikoma ypatingo pamaldumo ženklu. 
Tik šitos visos raidos akivaizdoj galima suprasti, kokį 
didelį pakeitimą, kokį energingą grįžimą prie pirmųjų 
laikų Bažnyčios reiškia Pijaus X dekretas apie dažną 
Komuniją. Su Pijum X prasideda Bažnyčios darbas pa- 
sauliečių aktyvinime. Prasidėjo iš tos vietos, iš kurios 
buvo paėmęs priešingą kryptį: nuo altoriaus, nuo Šv. 
Aukos. Nuo pat IV šimtm. vis tolyn ir tolyn nuo žmonių 
besitraukiąs altorius dabar vėl buvo pastatytas žmonių 
tarpe. Padarytas religiniu nepilnamečiu pasaulietis vėl 
tapo pilnametis, pilnateisis pilietis. Pirmiau pasaulietis 
buvo įpratęs dažnos komunijos klausimą laikyti priklau- 


!) K. Adam, ibd. psl. 62. *) Ibd. psl. 62 — 63. 

somą nuo nuodėmklausio sprendimo apie jo sąžinės pa- 
dėtį ir dievotumą, lyg privaląs prašyti dažnai komunijai 
leidimo, dabar jis turi apsispręsti pagal savo širdies 
troškimą kaip dažnai jis turi eiti prie šv. komunijos. Ir 
niekam dėlto neturi kilti abejonės, nes aukščiausiam 
Bažnyčios Ganytojui tas bus malonesnis, kas eis prie šv. 
komunijos kasdien. Anksčiau visa tai buvo surišta su 
ypatingu sąžinės valymu, dabar popiežius aiškiai pa- 
brėžė, kad kiekvienas yra vertas priimti šv. komuniją, 
jeigu tik jį neskiria nuo Dievo sunkioji nuodėmė. Nuo 
to laiko pradėjo silpnėti ryšys tarp atgailos sakramento 
ir Šv. Sakramento. Tas silpnėjimas laikų bėgy prives 
prie reikšmingų pakitimų nebūtinos išpažinties prak- 
tikos srity. Tuos dalykus suprantančiam prieš akis stoja 
nepaprastas pasikeitusių laikų vaizdas, kada po ,,„domine, 
non sum dignus“ trys ar keturi maži vaikai eina prie 
grotelių ir savo atsiklaupimu reikalauja dalyvavimo 
Kristaus kūne. Kunigui tai primena kiekvieną kartą, 
kad jis, būdamas Kristaus Kūno tarnas, yra savo para- 
pijos ir kiekvieno atskiro žmogaus tarnas. Iš altoriaus 
paslapčių išėjo aukštas kunigo vertinimas ir sudarė 
didelį atstumą tarp kunigo ir žmonių. Iš altoriaus pa- 
slapčių šiandien eina aukštas tikinčiųjų vertinimas ir 
mažina tą susidariusį atstumą tarp altoriaus ir žmonių. 
Kada anksčiau žmonės pusiau tamsiose bažnyčiose šv. 
Mišių metu kalbėdavo rožančių, šiandien yra uždegamos 
visos šviesos, kad besimeldžią iš savo maldaknygių ga- 
lėtų sekti šv. Mišių eigą. Pijus X sako: „,„melskitės ne per 
šv. Mišias, bet tegul pačios šv. Mišios 
būna jūsų malda“. Jeigu anksčiau buvo dedama 
pastangų sudaryti tarp altoriaus ir žmonių nuotolį (atsi- 
mename, kaip senose pasauliečiams skiriamose malda- 
knygėse buvo draudžiama pažodžiui išversti kanonas!), 
dabar Pijus X pareikalavo, kad žmonės būtų pratinami 

prie liturgiško giedojimo, kad susidarytų artumas, 
bendrumas. Vietoj ,„Mišių klausymas“ vėl turi atsirasti 
bendra šv. Mišių šventė. Pijaus XI programa nebus su- 
prantama be giliai siekiančio Pijaus X veikimo. Be dau- 
gelio kliūčių pašalinimo tarp altoriaus ir pasauliečių 
nebus galimas to puikaus žodžio „karališkoji visų kuni- 
gystė“ atgaivinimas. Reikalavimas „dalyvauti episkopato 
apaštalavime“ religinio gyvenimo srity atidaro tokias 
didingas perspektyvas, tokius nuostabius darbo ir atsi- 
naujinimo galimumus, kad skrupulingiems protams 
stačiai negali parodyti to palaiminto kelio tolimesnių 
stočių. O tų skrupulingų protų yra ir šioj ir anoj gro- 
telių pusėj. Viskas, kas iki šiol buvo daroma pasauliečių 
apaštalavimo srity, yra tik menka pradžia. Tik nuo 
pačių pasauliečių priklausys kaip toli ir kaip 
giliai sieks jų bendradarbiavimas. Aukštoji bažnytinė 
vyresnybė be abejojimų visokiais būdais stengiasi paža- 
dinti pasauliečius aktyviam darbui. Ar nepastebime 
su kokiu džiaugsmu aukščiausias Bažnyčios senatas 
imasi moderniųjų pasauliečių palaimintais skelbimo pro- 
ceso? Kitais žodžiais tariant, susirūpinęs yra aukščiau- 
sias Bažnyčios autoriteto nešiotojas duoti visiems, klerui 
ir pasauliečiams, didelius šventuosius pasauliečius kaip 
vadus ir pavyzdžius. Popiežius ir vyskupai džiaugsmin- 
gai ir su pagarba lenkiasi prieš profesorių Contarro Fer- 
rini, chirurgą Giuseppe Moscati (f 12. IV. 1929 m.), pran- 
cūzų pramonininką P. Vrau (į 1905) ir C. Feron-Vrau 
(+ 1908). Savo laiku tie keturi pasauliečiai bus naujai 
atgimstančio pasauliečių apaštalavimo šventieji globė- 
jai. Jau nuo III šimtm. laikų pasauliečiams Bažnyčioje 
niekada nebuvo parodyta tiek daug pasitikėjimo ir jiems 
nebuvo statoma tokių didelių ir svarbių uždavinių kaip 
šiandien. Jiems yra duotas galimumas padaryti lemian- 
čios įtakos katalikų ateities likimui ir pavidalui. 

Tačiau turi būti išpildyti du reikalavimai: 1. turi 
būti nugalėtas religinis abejingumas 
ir 2. turi būti nugalėtas religinis ne- 
savarankiškumas. 

Katalikų Akcija nėra draugijų didi- 
nimas, bet pirmų pirmiausia tai yra at- 
skirų sielų revoliucijonierinimas. Ka- 
talikų Akcija turi savo gilumo ir platumo matą. Gilumo 
matas yra religinio užsidegimo laipsnis. Platumo matas 
yra religine dvasia užsidegusių, persiėmusių skaičius. 
Svarbiausias matas yra gilumo matas. Iki širdies gelmių 
sujudinti, linksmosios Evangelijos naujienos sužavėti, 
garbingo rūpesčio Dievo karalyste pripildyti dvylika 
žmonių reiškia daug daugiau už dvylika tūkstančių 
ach! ir ai! nenusikratančių krikščionių. Čia yrasvar- 
biausias viso klausimo punktas. Tai nėra 
naujos statinės, į kurias turi būti pilamas senas, nusi- 
stovėjęs ir nusivadėjęs vynas, bet pirmoj eilėj tai turi 
būti naujas, geresnis vynas. Ne persiorga- 
nizavimas ir naujų formų suradimas, bet nauja dvasia. 
Esmingiausias dalykas pasauliečių apaštalavime (arba 
Katalikų Akcijoj, tai yra tas pats) yra ne tarnybinių 
vietų įrengimas pasauliečiams bendradarbiams. Ir jos 
yra absoliučiai reikalingos. Tačiau ne tam mums buvo 
reikalinga Katalikų Akcija. To mes galėjome jau prieš 
trisdešimts metų išmokti iš protestantų. Dar kartą pa- 
brėžiu — tos vietos yra reikalingos ir turi būti energin- 
gai bei tikslingai plečiamos. Bet kaip tik praeis naujo- 
vės karštis, tie tarnybiniai pagalbininkai sielų ganymo 
darbe susidurs su tokiomis pat sunkenybėmis, su kurio- 
mis susiduria algomis apmokami kunigai: nepasitikėji- 
mas tarnybine padėtimi ir apmokamu įsitikinimu. Tas 
nepasitikėjimas yra neteisingas. Bet taip yra. Tikintieji 
žmonės laiko savaime suprantamu dalyku, kad kunigas 

jiems nieko kito nesako, kaip tik tai, ką sako jo gry- 
niausias vidujinis įsitikinimas. Tačiau kiti, ir kaip tik 
tie, kuriuos mes turime laimėti, yra pripratę manyti, 
kad kiekvienas valdininkas turi dvi nuomones: apmo- 
kamą ir privačią. Mes turime aiškiai sau pasisakyti, kad 
savo dvasios nusistatymo atžvilgiu platūs katalikų 
sluoksniai kaip tik priklauso prie tų „kitų“. Pirmiau 
buvo taip, kad dvasininko pasakymas turėjo dvigubą 
svorį, o dabar yra taip, kad kai kuriam skaičiui žmonių 
nors ir aiškiausias aiškinimas atrodo įtartinas, jeigu tik 
jis išeina iš kunigo lūpų. Jeigu mes norime būti gar- 
bingi, prisipažinkime, kad ir mes panašiai galvojame. 
Mes abejojame dėl partinių agitatorių įsitikinimų nuo- 
širdumo; bet mes tikriausiai turime galvoj socialdemo- 
kratų ir komunistų agitatorius. Tačiau ir mes jiems 
esame apmokėti priešingos partijos agitatoriai. Visas 
Katalikų Akcijos svorio centras ir visos viltys yra tas, 
kad kiekvienas atskiras žmogus taptų apaštalu, sa- 
vo apylinkės krikščionišku garstyčios grūdu, religinio 
atgimimo lastele. Reikia leisti, kad audra pereitų per 
kiekvieną ir nušluotų dulkes ir voratinklius. Vėl turi 
užsidegti Sekminių ugnis. Katalikų Akcijai tik tas yra 
naudingas, į kurį įėjo ugnies liežuvis ir šaltą širdies 
židinį pavertė liepsna. Tik tas gali spinduliuoti šviesa 
ir šiluma, kas pats jų savy turi. Tik užsidegę uždega 
kitus. Pasakymas „tylus vanduo yra gilus“ priklauso 
prie nedaugelio tų priežodžių, kurie yra nesąmonė. Sto- 
vis vanduo greičiausia virsta bala. Gili jūra niekados 
nėra rami, nė sekundės. Rami yra tik bala, kurioj varlės 
kvarkia. Žmonių širdyse reikia sukelti nerimą. Katalikų 
Akciją sukurs tik tokie pasauliečiai, kurie degs vidinės 
dvasinės pažangos, Dievo karalystės plėtimosi ir žmo- 
nijos laimės nerimu. Ją sukurs tokie žmonės, kuriems 
Dievo karalystė yra brangesnė už visa kita. 

Jeigu tai sudaro Katalikų Akcijos esmę, kad kiek- 
vienas atskiras žmogus turi būti išeinamasis punktas, 
tai reikalinga ir antroji sąlyga, būtent, kad kiekvienas 
būtų savarankiškas. Aš nerandu reikalingu pa- 
brėžti, kad savarankiškumas negali būti kliūtis nei ben- 
druomenėj, nei atskirų žmonių darbe reikalingai discip- 
linai išlaikyti.  Savarankiškumas yra vidaus ypatybė. 
Tai yra tam tikra sielos būsenos forma. Svarbiausias 
jojo elementas yra aiškus pažinimas ir įsitikinimas. Ne- 
savarankiškiems žmonėms autoritetas yra kaip koks 


botagas, o savarankiškiems — plevėsuojanti vėliava. 
Nesavarankiškiems žmonėms disciplina yra slėgiantis 
jungas, o savarankiškiems — laisvas rykiavimasis į 


eiles, kad savo jėgą padarytų dvigubai veiklesnę. Dievo 
karalystėje autoritetas ir paklusnumas yra didžiųjų 
Dievo dalykų tarnyboje. Bažnyčios autoritetas tarnauja 
tik tarnavimui ir pagalbai. „Pagonių kunigaikščiai vieš- 
patauja ant jųjų, ir, kurie didesni, vykina ant jų valdžią. 
Netaip bus tarp jūsų; bet kas tik tarp jūsų nori būti 
didesnis, tebūna jūsų tarnas, ir kas tarp jūsų nori būti 
pirmas, bus jūsų vergas; taip pat kaip Žmogaus Sūnus 
atėjo, ne kad jam tarnautų, bet kad jis pats tarnautų 
(Mat. 20, 26 — 28). 

Popiežiaus programai įgyvendinti labai daug kliudo 
plačių pasauliečių sluoksnių religinis nesavarankišku- 
mas. Jeigu didelė kunigijos dalis vilkina praktišką ir 
energingą pasauliečių apaštalavimo darbą, tai taip pat 
didžiausia priežastis yra plačiųjų pasauliečių sluoksnių 
religinis nesavarankiškumas, neaiškumas, dalinai visiš- . 
kas analfabetizmas. Visose trijose savo knygose aš kal- 
bėjau sąžiningai ir atvirai, toks pat būsiu ir šituo klau- 
simu. Visoj eilėj laiškų aš esu išskaitęs nusiskundimų 
apie šaltą pasipriešinimą, kurį patiria pasaulietis iš 
savo klebono, kada jis, sukaupęs visas savo jėgas, galop 

pasiūlo savo apaštališką pagalbą; esu skaitęs laiškuose 
ir apie tą stabdančią globą, kurią patiria pasauliečiai 
savarankiškai pradėję kokį nors darbą. Savaime supran- 
tama, kad tas veikia kaip šalta vandens srovė, ir reikia 
turėti daug valios ir užsidegimo tam šaldančiam veiks- 
mui nugalėti. Kas tai jau yra patyręs, prašau labai 
įsidėmėti šį dalyką: senieji kunigai metais ir dešimtme- 
čiais kiekvieną darbą turėjo dirbti patys vieni. Iš jų 
turėjo išeiti kiekviena iniciatyva. Kiekvienas žingsnis 
pirmyn buvo jo sugalvotas, jo propaguotas ir jo praves- 
tas. Kiekvienas mažiausias draugijos skyrius turėjo būti 
jo įkurtas, jo vadovaujamas, jo palaikomas. Kad ir men- 
kiausia parapijos religinio gyvenimo pažanga ėjo iš jo. 
Jis gerai žinojo, kad jeigu jis miega, tai visi miega ir 
greičiausiai yra patenkinti, kad leidžia miegoti. Į pasau- 
liečius jis pratęs žiūrėti kaip į patarimo klausiančius, 
netikrus dėl savo sąžinės, net klystančius aiškiuose reli- 
giniuose dalykuose. Per metų eilę reikėdavo viską 
pačiam nutarti, ką naujo sugalvoti ir pravesti; savaime 
suprantama, kad tas virto papročiu. Pasauliečių pasy- 
vumas privertė jį tapti autokratu. Kuriam iš savo suau- 
gusių parapijiečių jis galėjo patikėti 5 ar 6 skyriaus 
mokiniams aiškiai išdėstyti apie Bažnyčią arba apie po- 
piežiaus neklaidingumą? Kaip toks sielų ganytojas gali 
patikėti, kad vakarykštis netikrumas šiandien jau būtų 
pasikeitęs į tikrumą ir vakarykštis neaiškumas į šian- 
dieninį aiškų supratimą? Aš sutikau daug ir akademiško 
išsilavinimo žmonių, kurie įtikinamai ir iškalbingai reiš- 
kė savo nuomonę dėl vienos ar kitos problemos, tačiau 
atsidurdavo didžiausioj sunkenybėj, kai tik kitatikis, visai 
neturėdamas jokių agresyvinių tikslų, paprašydavo pa- 
aiškinimų apie šventųjų garbinimą, popiežiaus neklai- 
dingumą, nuodėmių atleidimą, paskutinį patepimą ir k. 
Aš esu susitikęs žmonių, kurie yra kritiškai nusistatę 

visų Bažnyčios gyvenimo reiškinių. atžvilgiu ir kurie 
savo abejojimus dogmomis, popiežiumi, Evangelija yra 
įgiję iš antikrikščioniškų knygų, bet kurie dar tiek ne- 
supranta, kad tuo klausimu reikia paskaityti ir katali- 
kišką knygą. 

Dabar iškyla kitas klausimas, kuris, svarstant pa- 
sauliečių nesavarankiškumo ir nesusipratimo klausimą, 
bus visai vietoj. Tas klausimas yra šis: ar dėl to pasau- 
liečių nesavarankiškumo nėra kalti patys kunigai? Iš 
dalies taip. Nėra jokios abejonės. Dėl aukščiau išdėstytų 
priežasčių ganytojavimo tikslas daug šimtmečių buvo 
ne savarankiškų žmonių auklėjimas, bet jų globojimas. 
Kunigas buvo atsakingas už visą parapiją ir už atskirą 
parapijietį. Ir juo jis buvo sąžiningesnis, juo labiau jis tą 
atsakingumą jautė lyg jo sąžinę spaudžiančią naštą. 
Taip palyginamai paprastas ir gerai veikiantis atsakin- 
gumas reikšdavosi tuo, kad jis kiekvienam savo para- 
pijiečiui sakydavo: „jeigu kuo nors abejoji, paklausk 
manęs“. Šitoji praktika automatiškai vedė prie nesava- 
rankiškumo, nes pasauliečiai nebejausdavo pareigos 
patys įsigyti gilesnį supratimą ir didesnį aiškumą. Bet 
šitoji praktika atsirado ne dėl kažkokių klerokratiškų 
sumetimų, bet ji išplaukė iš saugojimo (globos) principo. 
(Tas pats galima pastebėti daugelio tėvų pedagogikoj). 
Dėl tos pat priežasties nuodėmklausis pasidarė pasaulie- 
čio sąžinė. Nuodėmių atleidimo sakramentas vis labiau 
ir labiau darėsi pedagogine ganytojavimo priemone. 
Dvasininkai pasidarė savotiški religiniai universaliniai 
žodynai, apie kuriuos aš jau esu kalbėjęs, kuriuos pasau- 
liečiai tik tada atskleisdavo, kada norėdavo surasti pa- 
aiškinimą. Tąja tvarka abi pusės buvo visai patenkintos. 
Ir čia buvo abiejų pusių klaida. 

Dabar Pirmasis Vairininkas pasuko vairą kita kryp- 
timi. Kad tokiais beviltiško dvasinio sukrikimo laikais 

popiežius kvieča pasauliečius bendradarbiauti, tai šitas 
dalykas reiškia nepaprastą pasitikėjimą. Tai yra energiš- 
kas kurso pakeitimas iš pasauliečių globojimo į savaran- 
kišką pasauliečių apaštalavimo darbą. Nuosekliai, tai 
reiškia kurso pakeitimą ir pastoracijos darbe, žinoma, 
tas liečia tikslą, priemones ir metodus. Didžiausias kuni- 
gijos uždavinys dabar turėtų būti auklėti pasauliečių 
savarankiškumą. Auklėti, reiškia auklėtoją padaryti 
nebereikalingą (Aš netikiu, kad šitą dalyką kas nors 
suprastų taip, kad nebereikia kunigų, kad juos reikia 
pašalinti. Reikia pašalinti tik tą gyvą universalinį žo- 
dyną). Šito savarankiškumo auklėjimas turėtų prasidėti 
nuo pirmųjų mokyklos metų. Pasauliečių apaštalavimo 
ženklu pažymėtas katalikų katekizmas turėtų būti papil- 
dytas nauju, aiškiu skyriumi „apie kiekvieno pakrikš- 
tyto apaštalavimą“. Klausimai ir atsakymai apie Bažny- 
čią reikalingi, galėčiau pasakyti, poviliško praplatinimo. 
(Aš turiu galvoj paskutinį šios knygos skyrių). Skyriuje 
apie šv. Mišias turėtų būti paaiškinta apie pasauliečių 
kunigystę. Nes liturgiškas judėjimas yra glaudžiame 
vidaus sąryšy su Katalikų Akcija. Praktiškai šiandien 
jau tą gali padaryti kiekvienas religijos mokytojas. Bet 
tie dalykai priklauso katekizmui ir ateity turi būti taip 
pat praeinami ir išmokstami, kaip dvylika tikėjimo tiesų 
arba „Tėve mūsų“. i 

Kada kiek juokdamasis ir atsargiai, švelniais žo- 
džiais pareiški pasauliečiui nusistebėjimą, kad katekiz- 
me taip aiškiai ir paprastai išdėstytos tiesos yra išlė- 
kusios iš jo galvos, tai dažnai išgirsti atsakymą, kad 
religijos mokymas mokyklose yra labai blogai pastatytas. 
Mes norime kreipti dėmesį ir į tuos atsitikimus, kad 
taip kalbantieji savo laiku nenorėjo mokytis ir vėliau 
savo nežinojimo kaltę meta religijos mokytojui. Pasi- 
taiko, kad vaikai mokykloj tingi. Mes norime priminti 

ir tai, kiek atsakingumo už religijos pamokų nenaudin- 
gumą turi tie tėvai, kurie visai nesirūpina religiniu 
savo vaikų žinojimu. Bet kalbėkime ramiai apie tuos, 
kurių religinis mokymas mokykloj iš tikrųjų buvo blo- 
gas. Ir tada tas blogas religijos mokymas mokykloj 
negalėtų būti nors mažiausias pasiaiškinimas. Juk tai 
būtų tas pats, kaip kas nors, neišlaikęs valstybinių egza- 
minų, pradėtų kaltinti visus savo mokytojus. Gal reli- 
gijos reikia mokytis tik iki 14 amžiaus metų?! Nuo to 
laiko prasideda savarankiškas galvojimas. Kaip bus nuo 
14 iki 24 m.? Ar nuo 7 iki 14 metų įgyto mokslo gali 
pakakti iki 30, 40, 50 metų amžiaus? Ir puikiausias reli- 
gijos mokymas nieko nepadėtų, jeigu smegenys nesugeba 
dalykų suprasti. Ir šitą dar reikia įsidėmėti, kad šito 
pirmojo religinio mokymo tikslas turėtų būti ne tiek 
mokslinės medžiagos perdavimas, kiek meilės, susiža- 
vėjimo ir džiaugsmo žadinimas religijai ir religiniams 
dalykams. Yra daug daugiau gyvenime pasiekta, jeigu 
vaikas, apleisdamas mokyklą, sako: „gaila, kad religijos 
pamokų nebebus“, negu, kad jis gerai mokėtų kiekvieną 
katekizmo sakinį. Vaikų religijos mokymas turi būti 
įdomus ir džiaugsmingas, kad, jeigu šiandien religijos 
pamokos būtų paskelbtos neprivalomos, tai rytoj visi 
vaikai į jas ateitų, ir jeigu jos šiandien būtų visai už- 
draustos, kad ryt visi vaikai slaptai eitų pas religijos 
mokytoją. Tačiau, jeigu ir geriausias būtų religijos mo- 
kymas, per tuos septynis mokyklos metus įgyto religinio 
mokslo ir supratimo visam gyvenimui visiškai nepa- 
kanka. Jeigu norime įvykdyti pasauliečių apaštalavimo 
programą, pirmoj eilėj turime kurti religines mokyklas. 
Religines aukštąsias mokyklas (aukštąsias mokyklas 
danų Grundtvigo hėjskole tipo). Dienos aukštąsias mo- 
kyklas vadams, vakarines aukštąsias mokyklas eiliniams. 
Jos turėtų būti vadovaujamos žmonių, kurių religinis 


60 


galvojimas žibėtų kaip žarija. Mokslas turėtų būti bai- 
giamas pasauliečio apaštalo sakramento, Sutvirtinimo 
sakramento suteikimu. Pasauliečiams yra plačiai atida- 
ryti vartai į didelį ir reikšmingą apaštalavimo darbą. 
Tačiau tam darbui naudotini aiškūs, gerai įsitikinę ir 
savarankiški krikščionys. Tik tokie krikščionys, kuriems 
Dievo karalystė yra tapusi jų širdies dalyku. Jam turi 
nemažiau rūpėti Bažnyčios reikalai, kaip įsitikinusiam 
komunistui rūpi Maskvos reikalai. 

Kaip daug ir įvairaus darbo tenka nudirbti, kol iš 
rūdos pasidaro aštrūs ir kieti ašmenys. Jau kasyklose 
dirba įvairiausio išsilavinimo ir kokybės darbininkų 
armija — nuo paprasto darbininko iki geriausio savo 
srity išmokslinto inžinieriaus. "Tas pats yra aukštųjų 
pečių skyriuje; ten dirba žmonės, pradedant kokso 
pylėju į krosnį ir baigiant tirpinio masės sudėties kon- 
trolieriumi. Ir kasyklos ir aukštieji pečiai teišduoda dar 
ne ką kitą, kaip tik skystą žalią geležį. Kol iš skystos 
masės pasidarys plieno gabalas, o iš plieno įvairūs iš 
jo daromi dideli ir maži daiktai, tol teks praeiti tūkstantį 
ilgų kelių ir tam bus reikalinga tūkstančiai išlavintų 
rankų ir šimtai specijalistų. 

Dievo karalystės uždavinys yra žmonių atnaujini- 
mas. Tai yra sunkus ir komplikuotas procesas, kuris 
reikalauja nepaprastai daug darbo. Iš seno, suirusio 
žmogaus reikia iškasti, ištirpyti ir iškalti „naują žmogų“. 
Reikia išmesti negyvus akmenis; reikia išmesti socija- 
linio skurdo ir kartaus nedatekliaus negyvus akmenis, 
kurie užstoja kelius į milijonų žmonių širdžių rūdos 
gyslas. Kiek žmonių rūdos sugenda prakeiktos dabarties 
nuodingoj atmosferoj. Kiek daug darbo turės būti atlik- 
ta, kiek daug šiukšlių išmesta, kiek geležinkelių nutiesta, 
kiek klaidų pašalinta, kaip daug kas, kas įnešė į sielą 
nuodų, prityrusios rankos turės būti susilpninta, išpu- 

renta. Kol milijonai vėl prisiartins prie Dievo ugnies, 
prie Kristaus meilės, Gėrio, išminties ir Jo Evangelijos 
supratimo, tol reikės nudirbti milžinišką darbą. Mums 
reikalingi milijonai rankų, kurios duoną dalytų, šaltose 
triobose ugnį užkurtų. Mums reikalingi žmonės, kurie 
eitų į gatves ir patvorius ir atvestų žmones. Į kiekvieną 
tikėjimą griaunančią knygą mes turime duoti aiškų, 
aštrų ir galingą atsakymą. Kiekviename susirinkime, 
kur tik Dievas atmetamas, mes turime turėti šimtus 
žmonių, kurie prie Jo prisipažintų, Jį išpažintų; kiek- 
viename susirinkime, kur tik yra juokiamasi iš religijos, 
mes turime turėti nors vieną žmogų, kuris suplėšytų 
melo tinklus. . 

Dėlto mes taip smarkiai einame atgal. ir dėlto 


esame priglušę, kad beveik visą darbą — nuo pirmo 
kastuvo įsmeigimo iki pat atskiro žmogaus sielos for- 
mavimo darbo — turėjo dirbti kunigija. Kokia baisiai 


didelė įmonė! Jeigu kiekvienas jų būtų galėjęs savo 
jėgas nors dešimteriopai padidinti ir, jeigu kiekvienas 
būtų buvęs specijalistas nors dvidešimty sričių, tai dėl 
laiko ir jėgų stokos nebūtų buvę galima padaryti nė de- 
šimtos dalies to darbo, kuri reikėjo padaryti. Jis būtų 
turėjęs tuo pačiu laiku būti ir rūdos kasyklose ir prie 
aukštojo pečiaus. Kiekviena nauja draugija, kuri iš 
tikrųjų turėjo būti pagalbininkė, jam jau buvo sunke- 
nybė. Mūsų pastoracijos knygos darėsi vis storesnės ir 
storesnės, prisidėjo vis nauji ir nauji skyriai. Jeigu kas 
teturėtų ir tūkstantį sielų, bet norėtų gerai darbą atlikti, 
tai ir tada jis neturėtų laiko jos perskaityti. Darbo 
pasidalinimas. Pasauliečių apaštalavimo tikslas ir yra, 
kad pasauliečiai perimtų visus tuos darbus, kuriuos 
nebūtinai turi atlikti šventintas kunigas. Kad nebūtų 
taip, kad miegančioj įmonėj vienas žmogus daro 
milžiniškas pastangas visur būti ir viską padaryti. Bet 

turi būti taip, kad toj didžiojoj Dievo įmonėj, žmonijos 
gelbėjimo darbe, dirbtų milijonai rankų, kad kiekvienas 
būtų savo vietoj, kiekvienas susipažinęs su savo darbu, 
tą darbą nuolat dirbtų ir dėl jo džiaugtųsi. 

Negali būti kalbos nei apie klero, nei apie pasau- 
liečių viešpatavimą, bet yra kalba tik apie Dievo 
viešpatavimą. Tas atstumas, kuris yra pasidaręs 
tarp klero ir pasauliečių, turi būti pašalintas ne tik nu- 
tiesiant per jį tiltą, bet jis turi visiškai išnykti abiem 
pusėm dirbant. Dabar jau iniciatyva turi eiti ne vien tik 
iš klero, bet dabar jau turi įvykti abipusis davimas, abi- 
pusis ėjimas pirmyn, abipusis pasiraginimas, abipusis 
užsidegimas tam pačiam tikslui: Dievo karalystės įgy- 
vendinimui. Pasauliečiai vėl turi suprasti savo jėgą, savo 
pareigą kaip Kristaus kūno nariai, savo karališkąją 
vertę kaip Dievo sūnūs ir dukterys. Atėjo nauji laikai! 
Pasauliečių atbudimas Bažnyčiai gali atnešti naują 
dvasios pavasarį. — Kol kas daugumas dar tebėra su- 
stingę. Jiems tinka žodžiai, kuriuos pasakė Kristus prie 
Naimo jaunikaičio neštuvų: „Aš sakau tau, kelkis!“ 

Ofenzyva 


„Jeigu tu tiki Dievo karalystę, tu turi būti neramus“, 
taip pasakė šv. Bernardas, didysis savo laikų žadintojas. 
Jeigu mes šimtmečiais defenzyvoj sustingusias krikščio- 
nybės mases vėl norime padaryti gyvomis, jeigu mes 
lėtą ėjimą atgal norime pakeisti į ėjimą pirmyn, tai 
pirmoj eilėj mes turime sujudinti protus ir sąžines. 
Signalas visada ardo ramybę, bet jis yra ir lavinimo 
tikslas. Signalas negali būti perdaug smarkus, jis gali 
būti tik perdaug švelnus. Mūsų pavojus yra tie 
krikščionys, kurie labai mėgsta ramybę ir kurie Dievo 
karalystės palaimą mato dabartinio status guo išlaikyme. 
Kiekviena naujenybė jiems nepatinka, kiekvienas per- 
tvarkymas jiems įtartinas, kiekvienas naujas tonas 
jiems yra erezija, nors juos įtikinėji, kad tai yra labai 
seni tonai iš šv. Pauliaus laiškų. Kas netelpa į jų schemą, 
tai nėra ortodoksiška. Na, ir gana! Jeigu jiems kalbi 
apie gresiančias katastrofas, jie švelniai nusijuokia ir 
draugiškai primena, kad esi pamiršęs žodžius apie pra- 
garo vartus. Jeigu jiems padedi ant stalo baisius statis- 
tikos skaičius, tada jie labai ramiai pradeda pasakoti 
apie tai, kad prieš šimtą metų, „apšvietimo“ laikais, yra 
buvę blogiau. Reikia tik džiaugtis, kad jie dar vienam 
nesipriešina, tai kad tikėjimas į Dievą gali būti pra- 
rastas, nes jį gali šiandien ar ryt užmušti laisvamanija, 
visi socialdemokratai, komunistai, nacionalistai ir kitoki 
jiems panašūs. Ir jeigu Dievas leidžia tokius krikščionių 
persekiojimus, tai, jų manymu, jis turi savo sumetimų. 
Jiems visai neateina į galvą, kad jie patys yra 

tie, kurie kalti dėl krikščionių persekiojimų ir Dievo 
karalystės nepasisekimų. Jų nuomone, Dievo karalystė 
yra tik tam, kad laikas nuo laiko ji būtų naikinama. 
Iš tikrųjų gi, Dievo karalystė yra tam, kad užkariautų 
visą žmoniją, visą pasaulį. Mes esame gimę ofenzyvai, 
o iš tikrųjų gi pasitenkinom išimtinai tik defenzyva, 
taigi apleidom savo pareigas. Mes apleidome 
svarbiausias savo pareigas. 

Tuose 300 milijonuose žmonių, kuriems visą laiką 
buvo skelbiama defenzyva ir gynimosi dvasia, sužadinti 
užkariavimo ir pirmyn žengimo dvasią, yra milžiniškas 
uždavinys, kuris negali būti įvykdytas nei šiandien, nei 
rytoj. Reikia tokio didelio tų milijonų žmonių viso 
mentaliteto pertvarkymo, kad praeis dar daug daug 
metų, kol mes būsim pavojingi Kristaus karalystės prie- 
šams. Vis kartojasi tas pats graudus vaizdas: katalikai 
kaip avys, kurios yra piaunamos arba bent iki odos ker- 
pamos. 1931 m. tas vaizdas pasikartojo Ispanijoj. Saujelė 
Rados draugų 80 ar 909/0 katalikų diktuoja Bažnyčios 
atskyrimą nuo valstybės, tikybos pamokų skaičių ir 
nustatinėja viešąsias teises, arba, geriau sakant, nustato 
beteisinę padėtį. Tai yra dalykai, iš kurių galėtume 
pasimokyti. Turime mokytis ne dėl Dievo karalystės 
kentėti persekiojimus, bet mūsų noras turi būti daug 
kilnesnis: Dievo karalystę apsaugoti „nuo užpuolimų. 
Tie ponai, kurie Ispanijos bažnyčiose sėdėjo pirmuose 
suoluose, berods, atsidūrė Prancūzijoj. Ofenzyvos dva- 
sia? Kur? Galima drąsiai sakyti, kad pas mus kiekvienas 
su savo krikščionybe yra defenzyvoj. Jis ginasi, jis 
gina savo tikėjimą. Jis yra didvyris, jeigu jis 
dėl tokios priešų ir užpuolimų daugybės, tokiais blogais 
laikais apgina savo tikėjimą. Ir iš milijonų tokių apsi- 
gynimui išstatytų atskirų žmonių reikia sudaryti puo- 
lėjų armiją, kuri kitiems apsunkintų netikėjimo gynimą! 


58 65 


Tai reiškia, kad kiekvienam atskiram žmogui reikia 
įkvėpti užkariavimo dvasią. 

Mes vis tebesame uolos gabalas. Milžiniškos uolos 
gabalas! Jeigu toji uola pasijudintų, tai pasidarytų toks 
žemės drebėjimas, kurio pasaulis dar nebūtų matęs. 
Kaip tą uolą išlaisvinti? Kaip išlaisvinti joje glūdinčias 
jėgas? Kaip išjudinti tą kolosą, apie kurį ištisus šimt- 
mečius buvo kasamos žemės, kad tik jis kaip nors nepa- 
sijudintų! Žmonės, kurie visada buvo įspėjami nepasi- 
daryti „pasaulio“ grobiu, dabar turi patys tapti užkariau- 
tojais ir patys „pasaulį“ laikyti grobiu. Milijoninė ka- 
riuomenė, kuri geriausiu ginklu laikė atsargumą ir tai- 
syklingą traukimąsi atgal, turi virsti smogiamaisiais 
būriais. Taip, Dievas liepė saugotis pasaulio. Pasaulio 
mamonos dvasios, pasaulio principų, pasaulio moralinio 
ištižimo. Jis įspėjo savo mokinius, kad jie nepasiduotų 
pasauliui, bet drauge juos išsiuntė į pasaulį, kad jį už- 
kariautų. Ir triumfuodamas kalba šv. Jonas apie „tikėji- 
mą, kuris nugali pasaulį“. Mes vėl turime atgaut tą 
triumiuojantį įsitikinimą apie pasaulį nugalinčią mūsų 
tikėjimo jėgą. Defenzyvos padėtis reiškia: apsikask 
taip, kaip tik begali. Ofenzyvos padėtis reiškia: būk 
judrus tiek, kiek tik gali. Ofenzyva reikalauja visiško 
persitvarkymo: ir naujos taktikos, ir naujo apginklavi- 
mo, ir naujo išsimokslinimo. Kada mes žiūrime į pa- 
saulio blogumus, į tai, kaip priešai drasko Evangeliją, 
į priešų tinklus lendančias aukas, tada mes esame pratę 
daugiau nieko nedaryti kaip tik laužyt rankas. Mes 
stovime ant denio ir graužiamės, kad blogas darbinin- 
kas žaidžia žmonijos vairu. O turėtume šitaip daryti: 
šokti pirmyn, užgulti ant vairo abiem rankom ir išvai- 
kyti blogus vairininkus. 

Mes turime tokį klausimą pasistatyti: norime pa- 
saulį laimėti ar ne? Jeigu taip, tai šitai mes turime pasa- 

kyti garsiai, stipriai ir aiškiai! Rimtai! Gyventi ar mirti. 
Susilenkti ar sulūžti. Laimėti ar pralaimėti! Ir tada 
surinkti visas pajėgas! Visus tris šimtus milijonų išri- 
kiuoti puolimo frontan! Visos mūsų kovos priemonės 
turi būti pritaikintos puolimui. Be pasigailėjimo mesti 
lauk viską, kas tinka tik muziejui. Moderniškas plieno 
šalmas netinka dėti ant peruko. Viską, kas bus paimta 
pagerbiant prabėgusius šimtmečius ir katalikybės didy- 
bės laikus, leiskit kur nors pakabinti dievobaimingai ir 
su visa derama pagarba prabočiams. 

Bet leiskit mums taip pat garsiai ir aiškiai pasakyti, 
kodėl ir kam mes norime užvaldyti pasaulį. Mes norime 
būti jo vadai! Mes turime būti jo vadai! Mes norime 
galybės, bet ne tam, kad pasaulis prieš mus lenktųsi, 
bet kad jis prilenktų savo kelią prieš Kristaus dvasią. 
Tai yra krikščioniškų minčių, krikščioniškos meilės, 
krikščioniško teisingumo ir krikščioniškos visų laisvės 
ofenzyva. Bus kuriama ne nauja viduramžių laida, bet 
geresni ir gražesni naujieji laikai. Krikščionybės ofen- 
zyva nereiškia, kad bus vėl įkurtas koks nors „kunigų 
viešpatavimas“. Nekalbame apie tai, kad popiežiai vėl 
dalytų karaliams vainikus, o mūsų vyskupai vėl būtų 
pasauliniai kunigaikščiai. Tie laikai jau yra praėję ik 
ačiū Dievui, kad jie yra praėję. Mes nieko bendro netu- 
rime su karalystėmis, bet mes esame susirūpinę Dievo 
karalyste, mes nekalbame apie jerarchijos viešpatavimą 
visoms gyvenimo sritims, bet mes kalbame apie tai, 
kad visuose dalykuose viešpatautų Dievo minties jerar- 
chija. Mes, visų laipsnių kunigai, esame pastatyti ne 
viešpatavimui, bet tarnavimui. Ir mes žinome, kad 
kiekvieną kartą Dievo karalystė nukentėjo, kada kitaip 
atsitiko. Krikščioniškoji ofenzyva reiškia visomis gali- 
momis priemonėmis parodyti žmonijai, kad jai bus daug 
geriau gyventi, jeigu ji Dievą pripažins'savo Viešpačiu 

ir Kristaus mintis padarys savo gyvenimo įstatymu. 
Ilga Bažnyčios istorija mus moko, kad jėgos vartojimas 
Dievo karalystę ne stiprino, bet silpnino. Geriau šian- 
dien negu ryt mes turėtume išpurtinti visus medžius, kad 
nuo jų galėtų nukristi visi tie, kurie yra prie jų prilipę 
dėl geresnio aprūpinimo. Kristaus karalystei turi tar- 
nauti tokie žmonės, kurie tiki Dievą dėl savo vidaus 
įsitikinmo, kuriems Evangelija yra tikroji džiaugsmo 
naujiena, kuriems dangiškojo Tėvo meilė yra amžinas 
paraginimas, tokie žmonės, kuriuos Dievas sutvėrė ir 
padarė broliais ir seserimis. Mes esame siųsti kaip ir Jis, 
Viešpats ir Valdovas, ne pasaulį teisti, bet jį per Vieš- 
paties tikėjimą laimingą padaryti. Katalikiškos ofen- 
zyvos tikslas nėra nei politinė jėga, nei pirmosios ir 
geresnės vietos prie pasaulio stalo, nei aukštos tarnybos 
žmonės su katalikiška metrika, bet, kad visas pasaulis 
suprastų, kad žmonijos išganymas eina iš Betlėjaus ir 
Golgotos. Mes turime įtikinti pasaulį, kad, kada mes 
sakome viešpatauti, tai mes daugiau nieko netu- 
rime galvoj, kaip tik Kristaus Evangelijos 
viešpatavimą. Mes turime būti visai aiškūs, kad 
mums tikėtų. Už visų mūsų pastangų įtaria vaikščiojant 
didijį inkvizitorių. Senos istoriškos reminiscencijos 
veikia ir turi daug didesnę jėgą negu mes manome. 
Prisimenama tas karalius, kuris viduramžy popiežiui 
turėjo „laikyti balno kilpą“, ir tas jam buvo labai nema- 
lonu. Jau tik vienas žodis „,„Canossa“ savotiškai nuteikia. 
Nors mūsų demokratiškais ir respublikoniškais laikais 
šie dalykai Bažnyčiai greičiau turėtų būti paskaityti 
pliusu, negu minusu, kad ji ir valdovus bei karalius 
gali priversti apsivilkti atgailos rūbu. Žinoma, kad įsa- 
kymas „būkite kitų tarnai“ anais laikais buvo įsidėmė- 
tinai suprastas ir puikiai gyvenime pritaikintas, tačiau 
šiandien nesama to tikrumo, kad, atsiminę anuos laikus, 

tą praktiką vėl atnaujintume, jei tik galėtume. Ir dėlto 
mes kunigai pašalinsime visas kliūtis iš Dievo karalystės 
kelio, jeigu visada atsiminsime, kad svarbiausias dalykas 
yra tarnauti kenčiančiai, ieškančiai ir klystančiai žmo- 
nijai, o jau būti pagerbtiems yra visiškai pašalinis daly- 
kas. Mes norime atsiminti, kad nesame ponai ir valdovai, 
bet broliai ir tarnai. 

Antras dalykas, besirengiant ofenzyvai, yra tas, kad 
mes, kurie vadinamės tikrąja Kristaus Bažnyčia, savo 
gyvenime įvykdytumėm Evangeliją iki paskutinės jotos. 
Kristus mums pasakė, kad tikrus ir netikrus pranašus 
išskirsit pagal jų darbų vaisius. "Tas pats tinka mums 
patiems. Yra daugiau negu viena Bažnyčia, kuri save 
laiko vieninteliai tikra, o mus laiko tik silpnu senosios 
krikščionybės šešėliu. Todėl evangeliškas vaisių krite- 
rijumas mums turi didelės reikšmės. Ir todėl mes turime 
būti dėkingi kiekvienai garbingai, iš rūpesčio Kristaus 
karalyste gimusiai, kritikai. Kas draudžia kritikuoti 
savąją kariuomenę, tam priešas yra labai dėkingas. Dau- 
gybėje straipsnių apie Katalikų Akciją yra nemaža ir 
tokių, kuriuose pasigirsta aiškus įspėjimo tonas, paslėpta 
baimė, kad srovė išsilies per krantus ir pylimus. O, kad 
tas pavojus iš tikrųjų būtų! Kad būtų srovė, kuri šniokš- 
tų ir verstųsi pirmyn! Bet juk dabar ji ne bėga, o tik 
čiurlena. Juk tai upelis be vandens puolimų, be verpetų. 
O, kad pasisektų visus tuos čiurlenančius upeliūkščius 
surinkti į vieną didelę šniokščiančią upę! Tada katalikų 
gyvenimas pradėtų judėti! Dabar gi išsekimo pavojus 
yra daug didesnis, negu pylimai. Mūsų pavojus yra 
ramybė, įsitikinimas kad viskas yra gerai. Mums reika- 
lingi žmonės, kurie drumstų ramybę, kurie nebijotų 
pasakyti ir nemaloniausius dalykus. Kas nurodo mūsų 
„silpnąsias vietas, tas mums pasitarnauja; kas nurodo į 
supuvusius rąstus, tam turime būti labai dėkingi. Ir 

šiandien yra pas mus žmonių, kurie yra įsitikinę, kad 
tokių dalykų, kaip supuvę rąstai, pas mus negali būti. 
Viskas, kas tik turi katalikišką antspaudą, jiems yra 
šventi dalykai ir vargas tam, kas juos paliečia. Dėlto ir 
velkame su savimi tikrą balastą iš viduramžiškų dalykų, 
kurių negalima suprasti be studijų ir kurie naujųjų 
laikų ieškotojui kliudo rasti tą, kas jam reikalinga. Tai 
yra toki dalykai, kurie su dalyko esme nieko bendro 
neturi; dalykai, kurie pirmais aštuoniais devyniais am- 
žiais visai nebuvo žinomi; dalykai, kurie su paveldėtu 
iš apaštalų tikėjimu turi tiek bendro, kad yra mėgini- 
mas dieviškai minčiai duoti žmogišką rūbą ir matomą 
formą. Kokias gi kitas formas, jeigu ne viduramžiškas, 
galėjo duoti viduramžių žmogus? Bet antikvariškos for- 
mos sukelia mintis, kad čia yra ir antikvariška vertybė. 
Jeigu katalikiško gyvenimo srovė viduramžiams besi- 
baigiant nebūtų taip nusekusi, jeigu ji 16 šimtm. sukrė- 
timų nebūtų sutrukdyta, tai ir naujaisiais laikais būtų 
parodžiusi tokią pat linksmą, stiprią, kuriančią ir refor- 
muojančią jėgą, kokią parodė viduramžiais. Visa tai, ką 
mes vadiname naujaisiais laikais, didelėj daugumoj yra 
apsėsta areliginių ir antireliginių idėjų. Mes gyvename 
tokius laikus, kada griaunanti tų idėjų jėga yra plačiau- 
siai ir giliausiai pasireiškusi. Krikščioniškieji naujieji 
laikai dar turi būt sukurti. Tai turi būti atbudusios, 
plaukiančios ir ofenzyviškos krikščionybės laikai. Žino- 
ma, nebūtinai visa tai turi kilti iš griuvesių. Tačiau 
kiekvienas laikas turi teisę susikurti savo formas. Tik 
kad tose formose būtų jėga, karštis, vidujinis susiža- 
vėjimas. 

Kai kuriems, gal daugumai, o gal net daugumai 
ištikimųjų, atskirti Dievo karalystėje dievišką nuo žmo- 
giško sudaro didelių sunkenybių. Visa kas žmogiška yra 
ribota, pasiduoda pažangos įstatymams, keičiasi ir yra 

keistina. Tik apie dieviškus dalykus galima pasakyti: 
tas pats vakar, šiandien, ryt, poryt ir amžinai. Dievo 
karalystės žmonės yra įpareigoti visa tai, kas dieviška, 
saugoti, taigi apkasti pylimais. Bet dieviškojo prado 
garantija yra ne mūsų pastatyti pylimai, bet Creator 
Spiritus, Parakletos, Evangelijos ir jos skelbimo advo- 
katas. "Tikėjimas gi į Šventosios Dvasios viešpatavimą 
įgalina mums idėjų platumą ir drąsumą. Argi tai nėra 
idėjų platumas ir drąsumas, kada pirmųjų amžių Baž- 
nyčioje pamaldų susirinkimuose vakarykščiai pagonys 
vartojo pagoniškųjų misterijų mintis ir žodžius? Ar tai 
nėra idėjos platumas ir drąsumas, kada šv. Paulius 
kviečia moteris į Evangelijos bendradarbes? Atsimin- 
kime tik tą apštalo nusistebėjimą, kada prie Jokūbo 
šulinio pamatė Kristų besikalbantį su moterimi apie 
Dievo karalystę. Ir tas yra platumas ir drąsumas, kada 
krikščioniškieji filosofai Platono ir Aristotelio mintis 
įtraukia į krikščionikąją teologiją. Kaip daug kas pa- 
miršo, kad ir šv. Tomas Akvinietis yra buvęs vadinamas 
naujintoju ir daugeliui įtartinu teologu? Drąsaus ir pla- 
taus požvilgio šiandien labai stokojame. Beveik kiekvie- 
name, kuris senas katalikiškas tezes išreiškia naujais, 
gražiai nušlifuotais žodžiais ir prikala prie bažnyčios 
durų, jau įmato Martyną Liuterį. Kritika, kuri vykdo- 
ma patylomis, kuri kaip savotiška paslaptis yra per- 
duodama „pašvęstiesiems“, tokia kritika yra nenaudinga 
ir žalinga, atima entuziazmą ir ardo linksmą bendradar- 
biavimą. Atviras žodis yra garbingas dalykas ir turi 
kaip toks būti pripažintas ir erezija nelaikomas. „Ereti- 
kas“ yra baisus žodis, bet yra žmonių, kurių kitaip 
pavadinti negalima. Ir nevisada jie neturi įtakos. Jeigu 
kas nueitų pas Henry Fordą ir jam pradėtų pasakoti, 
kad savo įmonę leistų sutvarkyti geriau ir racijonaliau, 
tai tas tikriausia būtų palaikytas ne kuo kitu, kaip 

ramybės ardytoju arba išdidžiu bendralaikiu. O jeigu 
pasirodytų, kad jo pasiūlymai yra šio to verti, tai jam 
maloniai būtų dėkojama už tą susirūpinimą, kurį jis 
parodė Fordo įmonėmis. Kaip sako Kristus? „Šio pasau- 
lio vaikai yra gudresni už šviesos vaikus“. Kas varo 
propagandą — tai mes turime visi daryti — visada 
„kaip“, t. y. priemones ir metodus turime vertinti pagal 
jų daromą įtaką. Priemonės ir metodai yra įrankiai. 
Įrankiai susidėvi. Juo dažniau jie vartojami, juo grei- 
čiau susinešioja. Jeigu man stalius pasakytų: „Žiū- 
rėk, šitą oblių esu gavęs dovanų prieš penkiasdešimts 
metų, kada laikiau gizelio egzaminus. Jį vartojo mano 
tėvas, todėl ir aš kito nevartoju. Jau jis nebėra aštrus, 
bet senus šeimos daiktus reikia gerbti“ — tada aš pagal- 
vočiau: „tai yra senas, geras vyras“; bet baldus nueičiau 
užsakyti pas kitą stalių. — Arba kas būtų, jeigu moder- 
niškas spaustuvininkas spausdintų 16-jo šimtmečio prie- 
monėmis; — arba jeigu koks Cezariu susižavėjęs stra- 
tegas pradėtų šaudyti iš katapultų. 

Katalikybė ir šiandien dar yra milžiniška jėga, kuri 
galėtų sudrebinti pasaulį. Bet mes tai tegalėsime pada- 
ryti tik tada, kada mumyse degs Evangelijos ugnis. 
Jeigu ji degs ne tik tame ar kitame žmoguje, bet mu- 
myse visuose; bent daugumoje tų, kurie priklauso prie 
Bažnyčios. Tai gali padaryti tik toki žmonės, kuriems 
siela virpa ir akys rasoja besimeldžiant: „ateik Tavo 
karalystė!“ Tėve, Tavo karalystė! — „Kada ateis 
Dievo karalystė?“ Jis jiems atsako: „Dievo karalystė ne- 
ateina regimai; nesakys: štai, ji čia, arba: štai tenai. Nes 
Dievo karalystė yra jumyse“ (Lk. 17,20). „Nes Dievo 
karalystė ne valgis ir ne gėrimas, bet teisumas, ramybė 
ir džiaugsmas Šventojoje Dvasioje“ (Rom. 14, 17). 

Organizacija yra geras ir naudingas dalykas. Nėra 
upės srovės be jos vagos. Bet organizacija be gyvos ir 

liepsnojančios dvasios yra upės vaga be vandens. Pa- 
saulio miegodamas neužkariausi. Kas nori pasiekti 
didelių dalykų ir kas tuos didelius dalykus nori pravesti 
prieš daugybės priešininkų norą, tas turi turėti nepa- 
laužiamą ir nepailstantį norą laimėti. Noras laimėti yra 
svarbiausioji ofenzyvinės dvasios dalis. Tačiau norą lai- 
mėti gali turėti tik tas, kuris liepsnojančia širdimi myli 
tą dalyką, už kurį jis kovoja. Mes vėl turime pradėti 
skelbti Dievo karalystės meilę. Kadaise Galsworthy rašė, 
kad „kiekvienas mūsų turi šešėlių kitose gatvėse ir 
triobose“. Jeigu mes galėtume kiekvienam mūsų įkalti 
į galvą, kad anapus dabartinės Dievo karalystės ribų 
kiekvienas turime po šešėlį, kurį turime įtraukti į Dievo 
karalystę ir jį išganyti. Mums reikalingi kryžiaus žygio 
pamokslininkai visose bažnyčiose ir susirinkimų salėse. 
Bet ne kryžiaus žygio į Palestiną! Čia pat mūsų tarpe 
yra šventoji žemė, kurią užgrobė netikintieji ir ją 
pavertė tyrais. „Priešininkai turi grūdinti Dievo ben- 
druomenę, kad ji negalėtų užmigti“ (šv. Augustinas). 
Mes turime pakankamai priešininkų, kad galėtume atsi- 
busti iš miego.  Atkritėlių nuo Bažnyčios skaičiai ne 
mažėja, bet daugėja ir greičiausiai 1929, 1930 ir 1931 m. 
m. parodys liūdniausius rekordinius skaičius. Bet tie 
laukiami rekordiniai skaičiai galėtų turėti ir gerą, jeigu 
jie priverstų susijudinti ir atsikratyti pasyvumo visus 
tuos, kurie tuos blogus reiškinius mato tik kaip karo 
paseką ir kurių optimizmas yra šiltas užpečkis, kuriame 
jie sėdi ir laukia geresnių laikų. Tuos geresnius laikus 
mes turime išsikovoti sutelkę visas priemones ir visą 
energiją. Savo tempą mes turime patrigubinti, dešimte- 
riopai padidinti. Mes dar važiuojame arkliais, o mūsų 
priešų smogiamosios dalys lekia pirmyn automobiliais. 
„Tik pamažu pirmyn“ netinka būti šūkiu tiems, kurie 
nori pasaulį užkariauti. Daugiau noro laimėti! Tas noras 

laimėti ir Dievo karalystės meilė turi būti skiepi- 
jama ir į vaikų sielas. Liūdna darosi, matant per miestą 
traukiančius komunistų vaikų būrius ir dainuojančius 
revoliucines ir antireligines dainas. Liūdna, nes vai- 
kuose auklėjama neapykanta, o pagalvojus apie Kristų, 
kuris yra pasakęs, kad „jų yra dangaus karalystė“, 
tikintį krikščionį šiurpas paima. Bet jų metodas yra 
tikras. Kas turi būti ateity tikras komunistas, tas turi 
būti auklėjamas nuo pat pirmosios klasės. Todėl tiek 
daug leidžiama vaikams ir mokiniams komunistiškų 
laikraščių. Metodai yra tikri. Mokiniai turi būti pripra- 
tinami prie ofenzyvos dvasios. Mūsų vaikai turi būti 
mokomi būti Dievo karalystės kovotojais, turi būti 
mokomi pajusti tą didžią, gražią ir garbingą meilės ir 
teisingumo karalystę. Jau tuojau pat, kada jiems aiški- 
namas prašymas „ateik Tavo karalystė“, jiems turi būti 
aiškinta, kas toji karalystė yra, ką ji turi duoti žmo- 
nėms ir kaip jie turi tai karalystei pasitarnauti. „Ateik 
Tavo karalystė“ jiems turi tapti šūkiu, kovos šūkiu, 
įrašu plakate. Tariant žodžius „Dievo karalystė“ jiems 
turėtų pasidaryti taip saldu, kaip kad yra saldu keliau- 
ninkui svetimame krašte ištarti žodį „tėvynė“. Dievo 
karalystė juos turi džiuginti. Jau vienas vardas turėtų 
jiems tik gerą priminti. Daugumai vaikų iki septynių 
aštuonių metų religijos pamokose daugiau nieko nepa- 
sakoma, kaip tik tai, ko iš jų Dievo karalystė reika- 
lauja, reikalauja ir dar kartą reikalauja. Šitie reika- 
lavimai yra taip efektingai kalami, kad prie kiekvienos 
apleistos pareigos jiems tuojau kyla mintis apie Dievo 
bausmę. Ach, jeigu jiems nuo pat pirmos dienos ir per 
visą laiką būtų kalbama tik apie tai, kiek daug jiems 
duoda Dievo karalystė, kaip tikėjimas daro juos tur- 
tingesnius, išmintingesnius, stipresnius ir linksmesnius. 
Jiems turėtų būti žodžiu, daina ir tūkstančiais pavyz- 

džių įrodyta, kad visi tie „tu turi“ yra mažmožiai, pa- 
lyginus su tuo didumu, gražumu ir nepaprastumu, kurį 
mums teikia Dievo karalystė. Kokiam skaičiui keturio- 
likos metų vaikų šiandien Maskva ir sovietas yra gyve- 
nimo vilties ir entuzijazmo šaltinis? Koks gi skaičius 
mūsų vaikų panašiai pasitiki Dievo karalyste? Keli 
supranta, ką toji Dievo karalystė jiems duos? Kiek jų 
žemiška gerovė yra surišta su tos karalystės atėjimu? 
Nes juk iš tikrųjų grynai žemiškas žmonijos išgelbėjimas 
yra tampriai surištas su Jo karalyste, su Jo minčių lai- 
mėjimu. Paskutiniais metais naudojausi kiekviena proga 
ir klausinėjau iš vaikų ir religingų suaugusių apie ką 
jie galvoja, ko jie prašo, kada kalba „ateik Tavo kara- 
lyste“. Bandymas parodė, kad ir vaikai, ir suaugę nepap- 
rastai mažai nusimano apie tą pirmąjį Viešpaties maldos 
prašymą. O tai buvo prašymas, kuris mūsų Viešpačiui 
buvo svarbiausias, nes už Dievo karalystės atėjimą jis 
atidavė visą savo gyvenimą, savo mokslą, veikė stebuk- 
lais. Kaip žmonės gali pasiaukoję, su entuzijazmu ir net 
su pasiryžimu mirti, kovoti už tokius dalykus, apie ku- 
riuos jie taip mažai nusimano? Be didelio pirmyn 
einančio puolimo visuose frontuose mūsų ateitis bus tik 
nuolatinis pralaimėjimas. Bet kaip gi dabar pradėsi 
puolimą su tokiais žmonėmis, kuriems ramybė yra dide- 
lis džiaugsmas? Pirmoj eilėj reikia laimėti kovotojų! 
Bet tas darbas turi būti pradėtas mokykloj. Svarbiausias 
tos kariuomenės, kuriai kova už Kristų yra pasididžia- 
vimas ir linksma pareiga, sudarymo faktorius yra mūsų 
religijos mokytojas. Kad ieškomi katedroms 
pamokslininkai, tai tas dar nėra taip svarbu. Bet reli- 
gijos mokytojų parinkimas turės lemiančios įtakos mūsų 
ateičiai. Erikas Lie, garsaus danų rašytojo Jono Lie 
sūnus, pasakoja savo „atsiminimuose iš poeto namo“, 
kad žinomo danų literatūros istoriko Jurgio Brandes 

pirmasis vaikystės atsiminimas buvęs tas, kad jo motina 
jį pakėlusi prieš veidrodį ir pasakiusi: „atsimink, kad 
tu esi žydas. Ir atsimink, kad tai tau turi būti garbė“. 
Įkalkime mes savo vaikams: „atsimink, kad tu esi krikš- 
čionis. Ir atsimink, kad tai tau turi būti garbė“. Ikišio- 
linis mūsų auklėjimas tiko tik pasitraukimams. Ateity 
jis turi būti pritaikintas puolimui, ėjimui pirmyn, 
okupavimui. 

Sekantis klausimas yra: kur turi būti pritaikinta 
tikinčiosios krikščionybės ofenzyva? Juk balsiai šaudyti 
kanuolėmis į visas puses nėra jokio tikslo. Parako gaila. 
Priešas yra pirmyn einanti pasaulinė pagonybė. Bet 
juk yra ir kiti frontai. Bet tuose kituose frontuose, 
kuriuose tikintieji krikščionys stovi prieš kitų konfesijų 
tikinčiuosius krikščionis, defenzyvinės padėties netik 
pakanka, bet ji bendro priešo akivaizdoje visoms konfe- 
sijoms turi būti garbės dalykas. "Tuose kituose frontuose 
malda yra naudingesnė ir garbingesnė už šaudymą. 
Gręsiantis pavojus yra naujoji pagonybė. Susitaikymas 
su priešu būtų atkritimas nuo Kristus, kompromisas — 
šventumo išdavimas, pasigailėjimas — palankumas Kris- 
taus priešams. Čia negali būti nei taikos, nei paliaubų. 
Čia tegali būti tik vienas tikslas: visomis priemonėmis 
vyti tą naująją pagonybę iš visų jos užimtų pozicijų. 
Tik nereikia pamiršti, kad mes kovojame ne prieš žmo- 
nes, bet prieš jų klaidas. 

Reikia pulti silpnąsias priešo vietas. Pasaulėžiūra, 
kuri po šimto nekliudomo plėtojimosi metų priėjo prie 
katastrofos, kaip tai mes kasdien matome, pati gamina 
ginklus, kuriais ji gali būti nugalėta. Mums nebelieka 
daugiau nieko kito daryti, kaip tik apgautai žmonijai 
atidaryti akis. Mes priminkime tik tas skambias frazes, 
kuriomis naujoji pagonybė ištisus šimtmečius gyrė save 
ir bedievybę ir visas tas frazes apie naują, iš vergų pan- 

čių išlaisvintą žmoniją, apie gražią ateitį, apie nepa- 
prastą pažangą ir šalia to pastatykime plikus rezultatus. 
Niekada žmonija nebuvo taip bjauriai apgaudinėjama. 
Mes tikintieji buvome vadinami kvailiais, atsilikėliais, 
tamsuoliais, kurie vis dar tikime pasakoms. Prie mūsų 
rūbų vis segdavo „tamsiuosius“ viduramžius. Mes bu- 
vome pažangos priešai. Kai tik vargšė žmonija nusikratė 
mūsų rūkščių kalbų apie mamonos prakeikimą, apie 
sielos pražudymą ir t. t. ir t. t., tada prasidėjo kilimas. 
Mes kunigai ištisus šimtmečius daugiau nieko nedarėme, 
kaip tik mulkinome žmones. Mes buvome pasodinti į 
kaltinamųjų suolą. Jeigu mūsų būtų nebuvę ir žmonija 
šimtmečius būtų negirdėjusi mūsų amžino pamokslo 
apie aną pasaulį, tai pažanga būtų pasirodžiusi daug 
anksčiau. Puiki pažanga, kuriai nereikėjo nė šimto metų, 
kad milijonus žmonių padarytų nieko neturinčiais pro- 
letarais, o tūkstančius milijonieriais, kad visą pasaulį 
pavertus pašėlusios klasių kovos raganų katilu. Atėjo 
laikas, kada pasaulio teismo salėj suoluose pasikeitė 
vietos. Mes esame ne kaltinamieji, bet kaltinto- 
jai. Ne mes, bet anie turi gintis ir duoti apyskaitą. 
Jau pirmajame šios knygos skyriuje, nors trumpai, ban- 
džiau nurodyti, kaip šių laikų chaosas žingsnis po žings- 
nio logiškai yra atsiradęs iš atsitolinimo nuo Kristaus 
mokslo ir sąžinės nureliginimo. Žmonijos priešai esame 
ne mes, kurie pamatus tiesiame, bet tie, kurie juos 
griauna. O mes bėgiojame aplink kaip kaltininkai ir 
milijonams laikraščių diena iš dienos leidžiame skelbti, 
kad žmonijai bus daug geriau, jeigu krikščionybė ir 
Bažnyčia galop bus išnaikinta. Tai yra mažas vaizdelis, 
kaip begėdiškai yra rišama bedievybė su skurdu ir su 
kokiu akiplėšiškumu perša išgelbėjimą suvargusiems 
žmonėms toji pasaulėžiūra, kuri juos padarė beteisius, 
juos apiplėšė, padarė proletarus ir sunaikino jų žmogiš- 

kąją vertę. Čia reikalinga mūsų ofenzyva. 
Turi būti pavartotos visos propogandos ir aiškinimo 
priemonės. Nes čia aiškinimas tikrai reikalingas. Nea- 
peliuokime į jų tikėjimą, nes daugelis jo jau neturi, bet 
apeliuokime į atviras akis, į kasdieninius patyrimus. 
Mes galėtume padėti į šalį visus teoretiškus įrodymus, 
mums pakaktų faktų, kurių negali niekas nuslėpti. 
Garbingas dalykas yra visos mokslo knygos apie Nau- 
jojo Testamento neklaidingumą, tikrumą. Bet geriausius 
įrodymus apie pagrindinių Kristaus žodžių teisingumą 
yra pagaminęs pats materijalizmas. Klaidingų pranašų 
apgauta žmonija tuos įrodymus nešioja ant savo veidų, 
ant savo kruvinų kūnų. Visur, kur tik toji naujoji pago- 
nybė padarė paskutines išvadas, visur ten puola gyve- 
nimo lygis, puola žmogus, griūva su dideliu vargu pasta- 
tyti mūrai, be kurių apsaugos žmonės vėl tampa bar- 
barais. Šitie dalykai turi būti išaiškinti Europos žmonijai. 
Motto bus Kristaus žodžiai: „iš jų vaisių pažinsite juos“. 
Vaisiai jau yra ir, kad jie kartūs, apie tai žino kiek- 
vienas. Mūsų pareiga yra diena iš dienos nurodinėti ant 
kokio medžio jie yra išaugę. Jie yra išaugę ant medžio, 
kuris ištisą šimtą metų buvo vadinamas gyvybės ir 
žmonių garbingumo medžiu. Kiekvienam mūsų tas daly- 
kas turi būti žinomas kaip ABC. Tai yra geriausias 
vaistas prieš bedieviškas frazes. Kaip anksčiau septynias 
didžiąsias nuodėmes galėdavo pasakyti pusiau miego- 
damas, taip dabar kiekvienas katalikas turi mokėti iš- 
skaičiuoti ant pirštų visas materijalizmo nuodėmes. 
Visa žmonija kenčia nuo nesąmonių tų pranašų, kurie 
Dievą laiko svajone, o savo aklumą pasaulio šviesa. 
Gabalas po gabalo nuo jų turi būti plėšiami pranašų 
apsiaustai, kad kiekvienas turintis akis galėtų pamatyti, 
kad po jų slepiami vilkų kailiai. Aš manau, kad nerei- 
kalinga pažymėti, kad su tuo „pranašų apsiausto plėši- 

mu“ nieko bendro neturi mūsų priešų asmens diskre- 
ditavimas. Tas žemas ir nedoras kovos būdas nėra ver- 
tas Kristaus karalystės. Kad toks kovos būdas tūkstan- 
čiais kartų prieš mus buvo pavartotas, šiandien 
vartojamas ir ryt dar bus vartojamas, tas jo nepadaro 
geresnio nei per vieną plauką. Anos priemonės kvepia 
neabejotinai iki nuobodumo įkyrėjusiais sakiniais: 
„Aleksandras VI buvo blogas žmogus, taigi ir visa 
popiežija yra blogas dalykas“. Kaip dažnai ir visai tei- 
singai mes kovojame prieš tuos argumentus. Jie nieko 
neirodo. Jeigu Stalinas vienas pats gyventų visame 
Kremliuje ir kasdien gertų šampaną, tai tas dar būtų 
joks įrodymas, kad komunizmas yra kelias į geresnę 
žmonijos ateitį (Jis taps tokiu tik tada, kada visi žmo- 
nės bus šventieji. Ir nei vieną dieną neanksčiau). Ir, 
jeigu kas įrodinėtų, kad visi sovietų komisarai gyvena 
labai gerai ir linksmai, tai tas dar nieko nepasako, kad 
jie patys netiki į komunizmo idėjas; tas taip pat nebūtų 
įrodymas, kad jie nėra susirūpinę Rusijos darbininkų 
gerove. "Tokiais argumentais pas mus operuojama ne 
retai. O reikia tik nuogų faktų, absoliutiškai nuogų 
faktų! Daugiau nereikalingi joki ginklai! Dar visai ne- 
seniai katalikų laikraščiai sąryšy su viena buv. Čekos- 
lovakijos ministerio afera su dideliu džiaugsmu pabrėžė, 
kad jis buvo ir vienas Čekoslovakijos tautinės baž- 
nyčios „tėvų“. Tokiais ginklais Dievo karalystė negali 
daryti jokių užkariavimų. 

Kad puolimas būtų sekmingas, svarbus yra klau- 
simas, kokiais keliais ir kuriomis priemonėmis visų 
laipsnių ir atspalvių naujoji pagonybė ir religijos prie- 
šas mėgina skverbtis pirmyn. Viskas, kas tik tą ėjimą 
pirmyn galėtų paskatinti, praplėsti, jam kelią paleng- 
vinti, viskas be atodairos ir visa energija turi būti 
naikinama. Visa, kas silpnina mūsų pasipriešinimo 

jėgas, kas griauna mūsų tikėjimo ir krikščioniškų pa- 
pročių principus, reikia tuojau pasmerkti ir dar dau- 
giau: aiškiai ir griežtai atmesti. Jokių kompromisų, 
jokių pusiautinumų, nes mūsų padėtis labai rimta. 
Mums reikalingas radikalus nusistatymas, radikalus iš 
atžvilgio į bekompromisinį Evangelijos pagrindų išpa- 
žinimą, kas turi būti visų dalykų matas. Kas su tuo 
matu nesutinka, tas yra nuodai ir ten mes turime 
pastatyti juodą įspėjimo kryžių. Nuodai visada pasilieka 
nuodais, nors juos įpilsi į šlifuotą kristalą. Pavyzdys. 
Ir katalikų laikraščiai yra prie to prisidėję, kad beveik 
kiekvienas Vokietijoj yra įsitikinęs, kad sovietų Rusijoj 
fabrikuoti propogandos filmai yra tikri šedevrai. Ir 
nešama į kasas pinigai, kuriais yra palaikomas bedievių 
judėjimas ir griaunama mūsų kultūra. Jeigu man kas 
nors mėgintų patiekti musmierių ir durnaropių, tai, bū- 
damas normalus žmogus, negalėčiau gi aš pagirti to 
žmogaus, kuris man neša nuodus nors ir porceliani- 
niuose induose. Panašių pavyzdžių galima pririnkti išti- 
są litaniją. Vagis ir lieka vagim, nors jis turėtų poli- 
ruotus nagus ir nešiotų lakiruotus batus. Ir pavojin- 
giausi yra tie vagys, kurie kėsinasi į mūsų tautos 
religines ir dvasines gėrybes. Nors tie ponai ir ponios 
sėdėtų kad ir visose pasaulio poetų akademijose ir būtų 
apdovanoti visomis Kleisto, Šilerio, Goethės ir Nobelio 
premijomis, mums svarbu tik viena: ar jie kelia žmones 
aukštyn, ar jie juos stumia žemyn? Ir, jeigu jie stumia 
žemyn, mums turi pakakti drąsos juos pasmerkti šiais 
Kristaus žodžiais: „būtų geriau, jeigu jiems būtų ant 
kaklo užnertas girnų akmuo ir jie paskandinti jūros 
dugne“. Tik, dėl Dievo meilės, neskolinkim sau maštabo 
iš krikščionybės priešų lagerio. 

Pavojingiausias naujosios pagonybės sąjungininkas 
yra tikro dalykų supratimo netekimas. Tas sumišimas 

dažnai pameta tikrąjį ženklą ir orijentuojasi pagal atsi- 
tiktinus ženklus ir kelrodžius. Jo religinis nusimanymas 
labai dažnai yra per mažas, kad pats savarankiškai galėtų 
formuoti aiškias sąvokas ir sprendimus. Ir tokie religi- 
niai nesubrendėliai randami ne tik 17 —25 m. amžiaus 
turinčių žmonių tarpe. Anksčiau visiems jiems 10 Dievo 
įsakymų buvo dorinis kelrodis, o Bažnyčios autoritetas — 
dvasinis vadovas. Ko dar trūkdavo, tą papildydavo tikė- 
jimas į tų autoritetų neklaidingumą. Nuolatinis visų 
gyvenimo interesų supasaulinimas, aštri kova už bū- 
vį, kylant visokiems gyvenimo reikalams, vis didėjąs 
viso žmogiškojo gyvenimo ir darbo niekinimas, religinius 
interesus nustūmė į antrą vietą ir nepaprasiam laipsny 
susilpnino visus iš tikėjimo plaukiančius motyvus ir 
mintis. Forsuotas darbas, forsuotas poilsis, forsuotas ver- 
žimasis į smagumus. Galop dar knygų, dailiosios litera- 
tūros ir kitų dalykų jūra. Ir viskas ryjama, kas papuola 
po ranka. Nesirenkama. Romanai ryjami tūkstančiais. 
Jie žino tik vieną problemą — erotiką, juose žmogaus 
verta aplinkuma yra tik toks pasaulis, kuriame yra daug 
pinigų ir kuriame tėra tik vienas rūpestis — kaip išro- 
dyti prašmatnesniam. Juose moterystės ištikimybės lau- 
žytojai yra garbingi žmonės, ištvirkusios mergos — dide- 
lės damos, ištikimos žmonos — siauros širdies sutvėrimai, 
moterystė yra prievartos institutas, o laisvoji meilė ide- 
ališkiausias abipusio pasitikėjimo išplėtojimas; būti 
moraliam reiškia dvasinį sukalkėjimą ir prancūziškas 
šampanas yra vienintelis gėrimas, kurį gali gerti džentel- 
menas. Apie religiją ten nėra nė žodelio. Ji nereikalinga. 
Be jos daug geriau. Jeigu kur nors aprašinėjamas koks 
dvasininkas, tai jis visada atvaizduojamas kaip bonviva- 
nas, kuris visur sako „taip“ ir „amen“, kuris ir bažnyčioj 
taip turi elgtis, kaip jis elgiasi ir čia; jis visada labai 

išauklėtas, apsiskaitęs, begalo plačios širdies ir ant gerai 
nupenėtų veidų nešioja augūro šypseną. Visi kiti dvasi- 
ninkai atvaizduoti kvailiais, juokingais sutvėrimais. Jė- 
zuitai visada vaizduojami sąmokslininkais, juodosios 
diplomatijos agentais ir nuodytojais. Liudendorfas ir 
šiandien dar taip tiki. — Iš metų į metus toji srovė ėjo iš 
knygų į tautą. Gimnazistai jas laikė mokykloj po suolais, 
pardavėjos krautuvėj po stalu, tarnaitės virtuvės kampe 
arba po pagalvių. Kas liečia mūsų šviesuolius su geru 
literatūrišku skoniu, tai ir jie morališkai nestovi už 
anuos anksčiau nė per plauką. Nietschės Zaratustra buvo 
mėgiamiausia aukštųjų klasių gimnazistų skaitymo kny- 
ga, Maupassant, Claude Anet ir Dekobra buvo „aukšto- 
sios“ kilmės dukrelių gyvenimo vadovai, Lindsay — tė- 
viškas jaunuomenės draugas, van de Velde — idealus pa- 
tarėjas mMoterystės klausimais, dr. Hirschfeldas seksuali- 
nio gyvenimo kelrodis, o Freudas visų kompleksų išradė- 
jas ir išsprendėjas. Galop populiari Biblijos kritika, „vi- 
siems suprantamas“ palyginamasis religijos mokslas — 
viskas žvėriškai sumaišyta ir tūkstančių visa tai laikyta 
išmintimi, kas Bažnyčios ir kunigų buvo smerkiama, nes 
vis buvo pridedama, kad Bažnyčia tai smerkia tik dėlto, 
kad nežinojime išauklėta žmonija būtų lengviau valdyti. 
— Dažnai pakanka vienos tos rūšies knygos, kad su- 
draskytų visas sielos atramas. O daugumas ištisais me- 
tais negavo kitokio maisto. Kur visa eilė tokios literatūros 
perėjo per sielą, ten paliko tik griuvėsiai, ištrypti apsėti 
laukai ir išniekinti altoriai. Kur tie sabotažninkai dirbo, 
ten krikščionybės ir tikėjimo yra išplėšta tiek daug, 
kad pakanka mažiausios priežasties ir jos visai neliks. 

Tai yra pasaulis, kuris tūkstančiais moderniosios 
technikos priemonių veikia visose srityse, tai įmonė, 
kuri savo tempu daro nebegalimą jokį ramų mąstymą, 
bet kokios rūšies susitelkimą — ir galop milijonai žmo- 

nių, kuriems jau yra nesugriaunama tiesa, kad religija 
yra tik tamsuolių dalykas, o dorovė žmonių prasimany- 
mas, mada, kuri laikas nuo laiko reikalinga sumoderni- 
nimo. Klaidingas galvojimas, iškraipytos sąvokos, pa- 
grindų netekusi dorovė, tai yra plačiausios gatvės, ku- 
riomis naujoji pagonybė žygiuoja į Europą. Tose gatvėse 
nebematyti jokios kovos, nes pasipriešinimas jau seniai 
sulaužytas. Tai jau nebėra kovos žygis, bet tikras piū- 
ties žygis. 1 
Modernioji pagonybė yra pasidariusi labai pavojinga 
dar ir dėlto, kad susirado sau organizatorius. Bedievybė 
yra tapusi partijų dalyku ir veikimo programa. Tiesa, 
krikščionybė visada kovojo su pagonybe; ji kovoja su 
visa tai kas yra pagoniška ir nekrikštyta kiekviename 
žmoguje, kuris yra arba nori būti krikščionis; ji kovoja 
su likusiais tautų tikėjime pagoniškais likučiais, kurie 
tik yra pastebimi. Tačiau šitie sielų gelbėjimo uždaviniai 
buvo suprantami ir priimtini tiems žmonėms, kuriems 
Bažnyčios autoritetas nebuvo abejotinas. Moderniosios 
pagonybės programoj stovi Bažnyčios ir religijos išnai- 
kinimas. Čia eina gyvybės ir mirties kova. O, kad dau- 
gumas krikščionių tai gerai suprastų! Pavojus yra net 
padvigubėjęs dar ir todėl, kad su antireligiškumu ir 
ateizmu yra siejama politinės pastangos ir ūkiškieji grio- 
vimo planai. Dėlto didelės ir politiškai galingos orga- 
nizacijos yra tapusios Bažnyčiai pavojingo fronto pačiu 
nugarkauliu. Socijalizmas ir komunizmas jau savo gimi- 
mo dieną susirišo su materijalizmu. Noras radikalizuoti 
mases ir jas nekliudomai valdyti natūraliai verčia lai- 
kyti taikos griovėjomis, kliūtimis ir galop priešais 
visas tas kitas jėgas, kurios daro įtakos tų masių mąs- 
tymui bei veikimui. Ir toji kita jėga pirmoj eilėj yra 
Bažnyčia. Proletaras laikomas stipriu, jeigu jis yra 
atskirtas nuo bažnytinės bendruomenės ir turi tik 

vieną sąžinę — paklusnumą partijai. Tarp komunizmo 
ir socijalizmo šioje srityje tėra tik laipsnio, bet ne prin- 
cipų skirtumas. Žmogus, kuris tiki Dievą ir pomirtinį 
gyvenimą ir dar pripažįsta Bažnyčios autoritetą, orto- 
doksiškojo marksizmo atžvilgiu nėra joks klasinės kovos 
kareivis. Kiekvienas masinis radikalizmas reikalingas 
žmonių, kuriems aukščiausias autoritetas būtų tik par- 
tija. — Dėl tos pačios priežasties ir kiekvienas deši- 
nysis radikalizmas, ar jis vadintųsi nacijonalsocijalizmu 
ar fašizmu, susidurs su Bažnyčia, nes jis Bažnyčios 
autoritetą ir jos įtaką laikys neriboto partijos šeiminin- 
kavimo kliūtimi. Ir todėl iš tos pusės reikia laukti 
kovos, pasipriešinimo, galop ir persekiojimo. Jau rodosi 
ir dešiniojo laisvamaniškojo judėjimo ženklai. 

Iš kairės einantis laisvamaniškasis judėjimas dabar 
yra pavojingesnis, nes jis yra gerai organizuotas ir 
dirba stipriomis propagandos priemonėmis. Ir dirba 
labai planingai. Jeigu mes galėtume nors pusiau tiek 
energingai dirbti, kaip dirba tos antireliginės sąjungos, 
tai būtų visai kas kita. Pirmasis jų tikslas yra ištraukti 
žmogų iš Bažnyčios. Jie dirba intensyvia propoganda 
pirmiausia tų žmonių eilėse, kurie nuo religinių minčių 
yra kiek nutolę, ir deda pastangų, kad jie ir formaliai 
nutrauktų santykius su Bažnyčia. Diena iš dienos šimtai 
tūkstančių laikraščių, išmėtomų lapelių ir kitų spaus- 
dinių kala skaitytojams: „Lauk iš Bažnyčios“. „,„Bažny- 
čia spekuliuoja proletarijato tamsumu“. „Išlaisvinkit 
savo vaikus nuo religijos pamokų“. Vaikų tarpe plati- 
nami lapeliai, kuriuose kunigai piešiami kaip juokdariai, 
o religija niekinama. Sistematingai dedamos pastangos 
turėti įtakos tėvų komitetams. Keliaujantieji kalbėtojai, 
keliaujantieji kinai ir keliaujantieji teatrai traukia per 
visą kraštą ir visa, kas liečia religiją, verčia juokais, 
kunigus vaizduoja niekšais, bjauriausiu būdu pajuokia 

tikėjimo tiesas. Norint sutraukyti šeimos ryšius, kovo- 
jama už seksualinę laisvę, stengiamasi ją legalizuoti 
įstatymais. Viskas yra remiama, kas naikina žmonėse 
senosios dorovės sąvoką. Milijonai laikraščių numerių 
savaitė po savaitės eina į tautą ir burnoja prieš religiją 
ir Bažnyčią. Artimiausias jų siekimas yra suorganizuoti 
nuo Bažnyčios atkritusius, turint galvoj vieną tikslą: 
padidinti antireliginių rinkikų armiją, kad įstatymo 
keliu galėtų užčiaupti Bažnyčiai burną. Ir čia jau gatava 
programa: pasaulinės mokyklos, privatinių mokyklų 
uždraudimas, religijos pamokų panaikinimas, nubrau- 
kimas sumų bažnytiniams reikalams, bažnytinių turtų 
suvalstybinimas. Šios knygos 31 pusl. pacituoti sakiniai 
sako nepaprastai daug. 

Okaip yra su mumis ir mūsų gink- 
lais tai kovai? Kokios yra mūsų priemonės tai 
kovai laimėti visuose frontuose? „Šviesos vaikai negali 
nusiginkluoti“ (Pijus XI). Ne, jie energiškai turi apsi- 
ginkluoti. Ir tai greit ir be katalikų pamėgtų ir metais 
besitęsiančių diskusijų. "Toli siekiąs žvilgsnis ir plati 
širdis. Be įprasto smulkmeniškumo ir kabinėjimosi, kiek- 
vieną žodį kišant po padidinamu stiklu ir ieškant ere- 
zijos bacilų ir kiekvienam laisvesniam žody įmatant 
revoliuciją prieš bažnytinį autoritetą. Reikalingi mo- 
dernūs ir moderniškiausi ginklai, kitaip mes pasiduo- 
sime be kovos. Reikia manyti, kad 350 milijonų ben- 
druomenė, kuri nuo pat savo atsiradimo iki šios dienos 
savo tikslų laiko pasaulio užkariavimą, bendruomenė, 
kuri savo skaičiumi yra gausiausia, kurios pasaulė- 
žiūra tobuliausia, savo sandėliuose ras pakankamai 
dvasios ginklų kovai. Atidarykim juos. Bet, bet, ir dar 
kartą bet! Didelė tų ginklų dalis priklauso vakarykš- 
čiai, užvakarykščiai dienai, o gal ir dar vėlesniems 
laikams. Viskas tinka tik muziejui. Mums visiškai nepa- 

kanka moderniškųjų ginklų. Jų nepakanka net efek- 
tingai defenzyvai. Jų nepakanka savąjai stovyklai 
apginti, ką jau bekalbėti apie ofenzyvą. Juk puolimui 
reikalingi ginklai, kurie eitų kiaurai per priešo stovyklą. 
Anie tokių ginklų turi pakankamai. Vokietijoje jau yra 
milijonai žmonių — ir ten, kur daug bažnyčių — prie 
kurių nebeprieina joks krikščioniškas žodis: joks žodis 
apie didįjį žmonijos draugą Jėzų; joks garsas iš kara- 
lystės To, Kuris lieka jų tėvu ir juos myli net ir tada, 
kada jie yra pasirašę nors ir dešimtį iš Bažnyčios išsto- 
jimo pareiškimų. Ar dar galima prie tų žmonių prieiti? 
Žinoma, kad galima. Nemanykite, kad krikščionybės 
galima taip greit nusikratyti. Nusivilkti kaip seną 
nebereikalingą rūbą. Žmogaus siela, kurioje jau yra 
buvęs Dievas, negali padaryti daugiau, negu ji galėtų 
padaryti, jeigu joje Dievo būtų visai nebuvę. Negalima 
visai išnaikinti Dievo buvimo pėdsakų. Galima padūkti 
iš pykčio pamačius, kad nieko negelbsti nei mazgoji- 
mas, nei perdažymas, nei uždengimas. Galima uždaryti 
duris į visas patalpas, kur Dievas yra buvęs; uždaryti 
duris ir numesti raktus. Ir manot, kad jau su Dievu bus 
baigta, apsidirbta amžinai! Ne! Ne. Tose valandose, kada 
nutyla triukšmas ir žmogus pasilieka vienas su savo 
siela, jo mintys slankioja po tuos tuščius mūrus, ku- 
riuose yra buvęs Dievas. Tada ten turi atsirasti vienas 
iš mūsų, tik ne toks, kuris su triukšmu atidarytų duris, 
bet toks, kuris iš Kristaus yra išmokęs ieškojimo meilės, 
ir jis turi tyliai įspausti į rankas jau numestus raktus. 

Giliausia ofenzyvos prasmė, apie kurią aš kalbu, yra 
ši: Dievo karalystę atgal atnešti tam, kuris ją yra pa- 
metęs; paklydusiems Dievo sūnums palengvinti surasti 
kelią pas savo Tėvą. 

Kovoti už Dievo karalystę reiškia: atidaryti žmonių 
akis Dievo šviesai. — Tai yra tikroji kova su visu tuo, 

ką šv. Jonas vadina „tamsybėmis“. Į tą tamsą įnešti 
didelę, šventą, spindinčią Dievo šviesą. Toks yra užda- 
vinys. Tokia yra šviesos ofenzyva. Ji turi būti vedama 
tyros šviesos žmonių. Visi mūsų ginklai turi būti tos 
šviesos nušviesti, jos pašventinti ir pakrikštyti. 

Dar kartą sakau: kovoti ne su žmonėmis, bet su jų 
skleidžiama tamsybe. Kiek pasitarnausi teisybei, jeigu 
tą arba aną Saulių pastatysi prie gėdos stulpo, jeigu jo 
asmenį diskredituosi, jeigu didelę ar mažą jo gyvenimo 
dėmę išvilksi. viešumon. Argi Dievo karalystėje irgi 
nėra buvę usnių ir niekšų? Argi Saulius neturi sielos, 
kurios Dievas ieško? 

Moderniškojo žmogaus sielos vargas trykšta iš 
dviejų šaltinių. Pirmasis šaltinis yra dvasinis sutriki- 
mas. Antrasis šaltinis yra socijalinis suvargimas. Pagal 
tuodu šaltiniu reikia pasirinkti ir kovos ginklus. Apie 
socijalinį suvargimą, jo pavojų Dievo karalystei, apie 
tas priemones, kuriomis tas pavojus gali būti pašalintas, 
kalbėjau I-jo šios knygos tomo paskutiniajame skyriuje 
ir II-jo tomo antrajame skyriuje. Belieka kalbėti apie 
dvasinį sutrikimą, apie visų sąvokų apitemdymą. 

Prieš pirmąjį šaltinį yra tik vienas tikras ginklas — 
išaiškinimas. Ir moderniškiausias išaiškinimo 
ginklas yra spauda. Spausdintas žodis. Juk jau niekas 
negalėtų pas mus nusiskųsti spausdinto žodžio stoka. 
Marguoja trečiosios ir paskutinės rūšies knygos, kaip 
lietus lyja dievobaimingi traktatėliai ir lapeliai, kurie 
atrodo esą parašyti žmonėms, laimingai pramiegojusiems 
visą paskutinį šimtmetį (protestantiški traktatėliai yra 
tokie pat). Mus užtvino labdaringumo literatūra, ge- 
riau pasakykim, išmaldos literatūra. Dažnai tokia naivi, 
kad net baugu. Gėda tokį lapelį (gali būti ir kalendo- 
rius) palikti geležinkelio vagone. Toji prekė reikia kišti 
kur nors, kad ją nepamatytų koks nors kitatikis ir 

nepagalvotų — štai kaip išrodo vokiečių katalikybė. Aš 
esu kažkur skaitęs apie vieną kunigą, kuris į kelionę 
visada pasiimdavo literatūros ir ją išmėtydavęs po va- 
gonus, viešbučius ir restoranus. Reikia manyti, kad tas 
žmogus buvo labai atsargus pasirinkdamas raštus, nes 
kitaip jo propoganda būtų pasiekusi kaip tik priešingų 
vaisių. Ir mūsų paprastieji ir mažai mokyti žmonės 
šiandien turi daug problemų. Tie laikai, kada su naivu- 
mu buvo imama viskas, kas buvo spausdinta ir kur buvo 
šventojo paveikslas arba vienuolyno adresas, jau seniai 
praėjo. 

Mūsų spauda turi telkti, užkariauti. Kad ji taip 
veiktų, reikia kad ji būtų patraukiamai parašyta. Jeigu 
su katalikų literatūra bus einama prie žmonių beldžiantis 
į jų sąžinę ir primenant pareigą palaikyti katalikišką 
spaudą, pirkti katalikiškas knygas, skaityti katalikiškus 
lapelius, tai su ja toli nevažiuosi. Nėra abejonės, kad 
didelė propoganda už katalikišką knygą ir katalikišką 
laikraštį mūsų pačių tarpe yra labai reikalinga. Apie 
tai paskiau. Bet svarbiausias tos akcijos pastovumo 
laidas yra tai, kad tas, kuris yra telkiamas, pats prie 
tos literatūros veržtųsi. Atsišaukimas į sąžines dau- 
giausia pasiekia ne tuos, kurie mūsų literatūroj siūlo- 
mos šviesos yra reikalingi. Mūsų knygos yra tokios pat, 
kaip mūsų pamokslai: jie pasiekia tik tuos, kurie ma- 
žiausia jų reikalingi, kurie yra geri ir kurie patys jų 
klausyti ateina. Mūsų knygos turi žadinti, traukti, telkti. 
— Mūsų vyskupijų ordinarijatai rūpinasi, kad religinio 
turinio katalikiškos knygos neprasilenktų su katalikų 
mokslu. Prie štai negalima nieko turėti. Tai yra garbin- 
gas ir geras dalykas. Kas nėra katalikiška, negali būti 
siūloma kaip katalikiška. Bet paskutiniais metais pasi- 
rodžiusios knygos rodo, kad tos cenzūros įstaigos yra 
parodžiusios plačios širdies. Tačiau ko mums trūksta, tai 


88 


trūksta tokios cenzūros, kuri be atodairos neleistų spaus- 
dinti tokių nuobodžių perijodiškų ir neperijo- 
diškų raštų, kuriuos pamatęs kitatikio rankose turi tik 
raudonuoti. Juk yra ir religinės literatūros šlamšto. 
Knyga gali būti be dogmatinės klaidos, bet gali būti 
labai žalinga. Žalinga tuo, kad ji atima žmogui norą 
visam amžiui paimti į rankas religinio turinio knygą. 
Jau yra išsidirbusi vieša nuomonė, kad apie religiją 
ir religinį gyvenimą kalbanti knyga būtinai turi būti 
nuobodi. Cenzūra prieš nuobodumą yra ne juokai, bet 
reikalinga ir rimta priemonė prieš psichologinį pasiprie- 
šinimą skaityti religinę literatūrą. 

Daugumas pasirodančių religinio turinio knygų, tai- 
gi ir knygos, kurios tiesioginiai turėtų tarnauti telkimui 
į Dievo karalystę ir atsverti tą rafinuotą religijos priešų 
agitaciją, visai neliečia skaudžiųjų gyvenimo problemų. 
Lyg jų visai nebūtų. Lyg tos knygos būtų parašytos ant 
kitos planetos ir kitame pasaulyje gyvenantiems žmo- 
nėms. Jos ne tik kad neliečia problemų, bet, tas blo- 
giausia, neatitinka šių dienų žmonių psichologijos. Juk 
mums visiems svarbu parodyti tikrąją religijos vertę 
ir jos teikiamą gerą šių dienų žmonėms. Ją 
reikia parodyti visoj grožybėj, kaip tik tam pykstan- 
čiam, ujamam ir ujančiam žmogui, nervingam žmogui, 
kuris ir ilsėtis eina ten, kur yra „tempas“, kuriam filmų 
instruktoriai kas savaitę išranda vis naujų sensacijų, 
kuriam piešia rėkiančius reklamos paveikslus, kad tik 
atkreiptų jo žvilgsnį. Tam žmogui, kuriam romanai ir 
kriminalinės istorijos visai atėmė norą skaityti ką nors 
' rimtesnio, moderniška religinė knyga turi atnešti Dievo 
naujieną, turi jį prirakinti prie kėdės ir priversti nors 
pusvalandį turėti reikalo su tais dalykais, kurie kasdien 
nuo jo yra labai toli; turi jam parodyti, kad tie dalykai, 
dėl kurių jis yra neutralus, jo gyvenimui, jo mąstymui 

ir jo gerovei turi svarbiausios reikšmės. Tokios knygos 
turi būti maestriškai parašytos: jų stilius turi žaibuoti 
ir blizgėti; jos turi įžvelgti į visas žmogiškosios sielos 
gilumas ir seklumas, jos turi būti suprantamos. "Tai 
turi būti tikėjimo apologetika, kuri šviestų tiesiai į žmo- 
nių širdis ir jiems parodytų, kad viskas, kas juos daro 
laimingesnius, per tikėjimą stiprėja ir dar labiau skai- 
drėja, o visa tai, kas juos ir visą žmoniją spaudžia ir 
nuodija, visa tai auga ne Dievo soduose. Moderniška 
religinė knyga turi būti patraukianti, įtikinanti, užde- 
ganti, „Dievo vaikų laisvę ir garbę“ girianti giesmė. 

Pas mus daug religinės literatūros kratoma lyg iš 
rankovės. Produkuojama taip sau. Taip į ją ir žiūrima. 
Iš tolo. Toji knyga, kuri turi būti skaitoma, kuri turi 
supurtyti ir patraukti, kuri į užšalusią.sielą turi įmesti 
ugnį, toji religinė knyga, kuri iš žiūrėtojo turi padaryti 
kovotoją, iš neutralaus užsidegusi mokinį, toji knyga 
negali būti rašoma taip sau. Vienu rankos pamo- 
jimu. Tokios knygos parašymas reikalingas atitinkamo 
pasiruošimo, nuolatinio visų dvasinių pasireiškimų ste- 
bėjimo; ji reikalinga didelės sielos koncentracijos. Visa 
tai nėra galima, kada rašytojas yra užimtas kitais dar- 
bais arba susirūpinęs savo išsilaikymu. Nėra jokios 
abejonės, kad šių laikų pasaulėžiūrų kovoj tokia knyga 
yra lemiantis ginklas. Ir vienai ir antrai pusei. Toks 
rašytojas turi stovėti priešakinėse fronto eilėse, svar- 
biausiose jo vietose. Anoji pusė jau seniai tai yra su- 
pratusi. Jie nesigaili pinigų geriems rašytojams. Pas 
mus gi neretai geresnės galvos atstumiamos, padaromos 
abejingomis, jiems mėtomi kelyje pagaliai, jie pykinami 
ir nebetenka noro darbą dirbti. Kas pas mus rūpinasi, 
kad tie rašytojai galėtų gyventi, ar jie turi pakenčia- 
mas darbo sąlygas? Daugumas mūsų laikraščių moka 
tokius honorarus, kurie yra žemiau kritikos. Ir tai yra 

tie laikraščiai, kurie yra skirti plačiausiems liaudies 
sluoksniams. Lyg katalikai rašytojai būtų gimnazistai, 
kurie, pamatę laikrašty atspausdintą savo vardą, užsi- 
degtų nepaprastu džiaugsmu. 

Toliau, negu grynai religinė knyga, siekia dailioji 
literatūra: poezija, ypač romanas. Svarbiausia vokiečių 
lektūra yra laikraščiai ir romanai. Ir gal daugumai laik- 
rašty svarbiausias dalykas yra romanas. Kiekvienas 
romanas yra sakykla ir kiekvienas poetas kunigas. 
Baalio kunigas arba Dievo; griovimo kunigas arba sta- 
tymo. Religinė knyga formuoja teoretiškus sakinius, o 
romanas gyvus žmones. Ką dešimtis religinių knygų pa- 
stato, tą vienas romanas gali sugriauti. Ir atvirkščiai: 
vienas geras gero rašytojo parašytas romanas gali būti 
geresnė krikščionybės apologetika kaip dešimties tomų 
moksliškas kompendijumas. Kur yra katalikų „Nobelio 
premija“ katalikams rašytojams? Kur yra oficiali ar 
neoficiali tarptautinė katalikų organizacija, kuri, turė- 
dama 200 milijonų suaugusių katalikų skaitytojų, rūpin- 
tųsi, kad šitai milžiniškai publikai pirmaeiliai katalikų 
rašytojų veikalai vertimuose būtų ne tik prieinami, bet 
būtų nuolat primenami? Iš viso, kur mūsų katalikiškas 
tarptautiškumas! Joks internacijonalas negali turėti 
tokių stiprių pagrindų ir joks internacijonalas nėra taip 
pagrindinai apsileidęs ką nors ant tų pagrindų pastatyti 
kaip katalikiškasis. Žydiškos ir masoniškos spaudos in- 
ternacijonalas veikia dešimtį kartų smarkiau. Ar žinai 
tamsta, kaip katalikas, Emilio Liudwigo, Wassermano, 
Zweigo, Zuckmayerio, Brucknerio, Makso Brodo vardus? 
Ar jūs norite ar nenorite, tie vardai jums buvo kalte 
įkalti. Kas gi kala katalikų rašytojų vardus į mūsų laikų 
sąžinę? Arba, kad ir į literatūrą mėgstančių, dailiąja 
literatūra besidominčių katalikų sąžinę? Kaip bus su 
ofenzyva? Su veikimu į kitus? Su katalikiškos gyve- 

nimo pasaulėžvalgos, su krikščioniško gyvenimo supra- 
timo skleidimu kitose stovyklose? — Vėl tas pats: anos 
pusės ginklai skrodžia mus kiaurai, mūsų gi propo- 
gandos priemonės anų visai nesiekia. Kad pav. Heinri- 
chas Federeris ir Sigrid Undset yra skaitomi ir neka- 
talikų, tai čia visai ne katalikų nuopelnas. Jiedu abu 
yra pasirodę nekatalikiškose leidyklose. Juos pagarsino 
nekatalikiškos leidyklos. 

Mes neturime, jeigu to žodžio pakanka, lemian- 
čios įtakos viešajai pasaulio nuomonei. 
Didesnę įtaką visur turi nekatalikiškos, daugiausia net 
antikrikščioniškos jėgos. Net grynai katalikiškuose 
kraštuose. Naujausias ir karčiausias tos tiesos patvir- 
tinimas buvo Ispanijos įvykiai. Kaip grynai katalikiš- 
kame krašte šimtai vienuolynų ir bažnyčių paskendo 
liepsnose? Kaip per kelias savaites galėjo atsirasti anti- 
religinė vyriausybė ir panaikinti privalomą . religijos 
dėstymą mokyklose? Kaip galėjo atsitikti, kad buvo iš- 
rinktas parlamentas, kuriame antireliginiai nusiteikę 
atstovai galėjo sudaryti absoliučią daugumą? Kokią 
mažą įtaką darė tautai tie tūkstančiai bažnyčių ir vie- 
nuolynų! Tai baisus įspėjimas pasaulio katalikybei. Ir 
kaip puikiai pasaulis buvo informuojamas. Nepraėjo ir 
dvylika valandų, o jau šimtai milijonų liberališkų laik- 
raščių nuo San Francisko iki Bukarešto, nuo Kapštadto 
iki Tromsė tolimojoj Norvegijoj skelbė, kad tie degan- 
tieji vienuolynai buvo kliūtis prislėgtai tautai į laisvę; 
ir po tų dvylikos valandų daugelis milijonų skaitytojų 
sužinojo, kad Katalikų Bažnyčios per šimtmečius mul- 
kinti ispanai galop susiprato. O ką darė mūsų spauda? 
Ji stovėjo visai bejėgė prieš įvykius ir žaibo greitumu 
po pasaulį platinamus antikatalikiškus komentarus. Ne- 
paprastai liūdnas vaizdas! Kada nuodingos dujos apklojo 
pasaulį storais debesimis, mūsų spauda neturėjo gali- 

mumo tų nuodingų debesų išblaškyti, jau nekalbant apie 
tai, kad ji būtų galėjusi sukelti audrą ir tuos debesis 
sugrąžinti į priešų frontą. Mūsų laikraščiai sėmė žinias 
iš kitų stovyklų telegramų agentūrų, 
nes tik mūsų priešai turi pasaulinio masto spaudos 
agentūras. Mes, 350 milijonų žmonių, kurie norime, ne, 
privalome užkariauti pasaulį, neturime nė vienos 
savo tarptautinės telegramų agentūros. Seniai apie tai 
kalbame, visuose spaudos kongresuose skundžiamės, 
tačiau iki šiol nieko nepadaryta. Kas liečia žinių tei- 
kimo tarnybą, tai mes, 350 milijonų, esame tokioj pat 
padėty, kokioj atsidurtų pav. vokiečių kariuomenė, kuri 
karo metu būtų priversta žinias imti iš Londono, Pary- 
žiaus ar Petrapilio. Jau 15 milijonų žydų turi savo 
telegramų agentūrą. Ją pradėjo kurti po karo Vienoj 
vienas studentas. Šiandien jis turi nuolatinius kores- 
pondentus visuose didžiuose pasaulio miestuose. Pasku- 
tiniai Ispanijos įvykiai atidengė visą nepaprastą mūsų 
spaudos ubagystę. Prie Reuterio, Havaso ir Wolffo 
įtartinų pranešimų mūsų laikraščiai tegalėjo pridėti tik 
silpnus klausimo ženklus. Pridėti ilgesni komentarai 
dėl anų smulkių pranešimų neturėjo katalikui skaity- 
tojui jokios įtakos. Vietoj anų pranešimų per 12 va- 
landų reikėjo duoti savo pranešimus! Mūsų gi visa iš- 
mintis buvo ta, kad mes kataliką skaitytoją maitinome 
iš kitų perspausdintais pranešimais. Kas tada gyveno 
grynai protestantiškame krašte, tas smarkiai pajuto 
mūsų žinių bejėgiškumą. Nepriklausoma katalikiška 
spauda! Jeigu ji nori pranešti, kas dedasi pasauly, ji 
turi priklausyti Reuterio, Wolffo ir Havaso. Tai yra 
labai gėdinga padėtis. Argi 350 mil. pasaulio bendruo- 
menė negalėtų padaryti tą patį, ką Reuteris padaro Lon- 
done, o Wolffas Berlyne? Čia yra Katalikų Akcijos, 
tarptautinės katalikų pasaulio akcijos, katalikų pasau- 

linės ofenzyvos svarbiausias uždavinys. Be savo spau- 
dos mes esame nebyliai, bet be savo pasaulinės žinių 
tiekimo agentūros mes diena iš dienos esame priversti 
pakartoti tą, ką sako tos telegramų agentūros, kurios 
tūkstančius kartų yra įrodžiusios, kad Bažnyčia ir ka- 
talikų tikėjimas jiems yra nesimpatiški dalykai. Gana, 
gana diskusijų! Nebėra ką beitikinėti! Bereikia tik 
veikti. Bet greit! 

Bet kokia yra mūsų liaudies spauda? Mūsų didžiau- 
sias laikraštis? Mūsų geriausiai vedamas laikraštis? Juk 
turėtų būti! Bet kur jis? Mes, tikrieji katalikai, galime 
iš tikrųjų klaidžiatikiams pasisakyti, kad šiuo atžvilgiu 
nesame į kitus panašūs. Kodėl gi anie negalėtų nors 
kartą iš mūsų pasimokyti? — Mes esame nepaprastai 
toli atsilikę. Pas Ulšteiną išeiną dienraščiai ir savait- 
raščiai siekia 5 mil. egzempliorių. Ulšteino dienraščiai 
per diena siekia 900.000 egz. su viršum. Per savaitę 
išeina dar visokių „„magazinų“ apie 300.000 egz. „Grūne 
Post“ per savaitę išeina per milijoną. „Berliner Illiust- 
rierte“ 1.800.000 egz. Viso labo per savaitę Ulšteino 
pasaulėžiūros spaudos išeina į žmones apie 9 mil. egz. 
Kiek kartų reikia padauginti visų mūsų laikraščių ir 
žurnalų egzempliorių skaičių, kad gautume tik Ulšteino 
spaudos egzempliorių skaičių? Kitais žodžiais tariant, 
penki broliai Ulšteinai Vokietijoj kalba daug balsiau, 
negu 20 milijonų katalikų*). 

Vokietijos katalikų laikraščiai yra kiaurai politiniai 
organai ir, kaip tokie, priklauso partijoms. Kas liečia 
dienraščius, visa katalikų spauda yra Centro partijos 
(Bavarijoj, Bavarijos liaudies partijos) spauda. Niekas, 
manau, nenorėtų tvirtinti, kad katalikybė ir Centro 


*) Ulšteino leidykla dabar sugniuždyta, bet ją šimterio- 
pai atstoja nacių leidyklos. Vert. 

partija yra dvi sąvokos, kurios viena kitą padengia. Taip 
pat kaip Italijoj katalikybė ir populiarų partija. Būtų 
neteisinga tvirtinti, kad kiekvienas katalikas laikytų 
savo sąžinės dalyku Centro politiką pripažinti katalikiš- 
ka politika ir pasirašyti. Tvirtinimas, kad Katalikų Baž- 
nyčia ir Centras yra glaudžiai tarp savęs susiję, yra tik 
viena iš svarbiausiųjų mūsų priešų agitacijos priemonių. 

Tačiau mes šioj knygoj kalbame ne apie politiką, 
bet apie Katalikų Akciją. Tarp Katalikų Akcijos ir jos 
grynai religinių uždavinių bei partinės politikos Pijus 
XI perbrėžė energišką skiriamąją liniją. Ir taip aiškiai, 
kad Pijus XI reikalauja, kad aiškūs ir žymūs partijų 
žmonės neužimtų Katalikų Akcijoj vadovaujamų vietų. 
Aiškiau Katalikų Akcija ir politika negalėjo būti iš- 
skirtos. Tuo nereikia suprasti, kad mes katalikai turime 
politikos atsižadėti. Tada mes tuojau neteksime vie- 
šųjų teisių. Be tų teisių ir Kristaus karalystės darbas 
dešimteriopai pasunkės. Mūsų įtaka parlamente turi 
ne silpnėti, bet bent trigubai padidėti. Kas darosi su 
katalikybe, kada ji yra politiškai bejėgė, parodė Ispa- 
nija, o anksčiau Prancūzija. Žinodamas tą didelę įtaką, 
kurią turi moderniškieji parlamentai sprendžiant net 
tampriausiai su pasaulėžiūra susijusius klausimus, aš 
laikau kiekvieno kataliko piliečio nepamainoma religine 
pareiga atiduoti savo balsą už tokius kandidatus, kurie 
turės galimumo ginti religijos reikalus. Nėra abejonės, 
kad Katalikų Akcija turi savo narius taip auklėti, kad 
jie savo politines teises naudotų taip, kad nenukentėtų 
Dievo karalystė. 

Tačiau pirmoj eilėj Katalikų Akcija turi sielų gel- 
bėjimo uždavinį ir turi apimti visus, nežiūrint, ar jie 
politikoj yra Briuningo, Wirtho, Stegerwaldo, šalininkai. 
Ji turi platinti katalikiškas mintis ir turi rūpintis, kad 
Dievo karalystės tiesą, dydį ir plotį pažintų ir tie, ku- 


95 


rie toli nuo jos stovi. Spauda, kuri pirmoj eilėj yra 
politinė, savo medžiagą ima iš politinių kovų ir svar- 
biausiu savo uždaviniu (kaip partijos organas) laiko 
kurios nors partijos politikos gynimą. Tokia spauda Ka- 
talikų Akcijai yra nepakankamas ginklas, kartais net 
dviašmenis kardas. Katalikų Akcija negali pasirodyti 
Centro partijos telkėja. Ir tai ne dėlto, kad Centras 
būtų negeras arba jam tas būtų nereikalinga, bet vien 
dėlto, kad tuo būdu užkertamas kelias prieiti prie šim- 
tų tūkstančių žmonių. Ir katalikai, kurie Centrui nepri- 
klauso, negalės būti pamiršti. Prie šitų katalikų nepri- 
eis joks Centro laikraštis. Suprantama, kad nėra rei- 
kalo pavydėti Centrui turėti tokią didelę spaudą. Aš 
jam iš širdies linkiu turėti ją tris sykius stipresnę, negu 
jis ją turi dabar. Aš jam linkiu turėti 120 reichstago 
atstovų. — Bet Katalikų Akcija turi turėti spaudą, 
kuri skelbtų ne partijos politiką, bet pasaulėžiūrą. Baž- 
nytiniai laikraščiai, be abejojimo, užkiša didelę spragą. 
Abejonės nėra. Jie turi būti sustiprinti, jie turi apimti 
platesnes sritis. Kai kuriems reikalingos geresnės re- 
dakcijos. Aš manau, kad kaikuriuos jų skaitytojai ypač 
brangina. Bet ir bažnytiniai laikraščiai negali būti neį- 
domūs. Jeigu jie bus tinkamoj aukštumoj medžiagos ir 
formos atžvilgiu, jeigu jie bus įdomiai prirašyti, tai bent 
mūsų parapijų ribose turėsime puikią priemonę kata- 
likiškai minčiai ir gyvenimui plėtoti. Tai yra priemo- 
nė, kurią Katalikų Akcija turi ypač plėsti ir stengtis, 
kad kiekvienas parapijos narys, ar jis nori ar nenori, 
ji turėtų savo namuose. 

Bet bažnytiniai laikraščiai nėra dienraščiai ir turi 
kitus uždavinius. Vokiečių tempas skaityti laikraščius 
yra -beveik amerikoniškas. Mums reikalinga katalikiš- 
ka masių spauda. Mums reikalinga tokia spauda, kuri 
atitiktų masių psichiką ir todėl tą psichiką galėtų veikti. 

Reikalingas didelis, puikiai prirašytas, geriausio Vokie- 
tijos žurnalisto redaguojamas imponuojančio formato 
laikraštis. Nereikia, kad pirmam puslapy būtų para- 
šyta „katalikiškas“, taip kaip „Berliner Tageblatto“ 
pirmame puslapyje nėra parašyta „žydiškas“. Didžioji 
publika mėgsta naujenybes arba, kaip sakome, sensaci- 
jas. Apie viską, kas pasauly įvyksta ir yra aktualu, ji 
nori greit sužinoti. Tam reikalingas gyvas raportažas. 
Laikraštis visur turi turėti savo žmonių, kurie viską 
galėtų matyti. Tam reikalingi pirmos rūšies žurnalis- 
tai, žmonės plataus žvilgsnio ir gero išsilavinimo. Žur- 
nalistai sudaro vertingą ir pasaulinės reikšmės klasę. 
Jie nėra tie, apie kuriuos dar ir šiandien sakoma, kad 
žurnalistais tampa tie, kuriems nepasisekė tapti kuni- 
gais, advokatais arba kitu kuo „geresniu“. Dideli žur- 
nalistai yra reti kaip ir geri menininkai. Mes kovo- 
jame prieš „bespalvius“ žinių laikraščius. Jeigu jie 
būtų tikrai bespalviai, tai būtų gaila į juos iššaudomo 
parako. Bet nėra bespalvių laikraščių. Jau žinių pa- 
rinkimas spalvina laikraštį ir skaitytoją. Jau parin- 
kimas žmonių, su kuriais daromi pasikalbėjimai, yra 
pasaulėžiūros pamokslas. Du laikraščiai gali patalpinti 
žodis žodin tas pačias žinias, tačiau antraštės didumas 
ir turinys tą pačią žinią viename laikrašty padarys pa- 
sauline sensacija, kitame antraeiliu mažmožiu, viena- 
me didvyrišku žygiu, kitame juokingu juokdarių darbu. 
Spauda turi tūkstančius priemonių veikti skaitytoją, 
nustatyti jo nuomonę atitinkama kryptimi. Ir tokia ga- 
linga priemonė yra visiškai nevartojama. Be didelės 
moderniškos pasaulinės katalikų spaudos su jos mo- 
derniškomis žinių teikimo priemonėmis mes esame 
beginkliai ir nebyliai. Mums reikalinga didelė pasau- 
linė katalikų spauda, kuriai vadovautų žmonės, kurie 
tuo svarbiausiu ir įtakingiausiu pasaulinės viešosios 

nuomonės instrumentu maestriškai grotų. Jie neturi 
groti pamokslines giesmes ir procesijos himnus. "Tam 
yra kiti vargonai. Tačiau jų ausis turi sugebėti visame 
pasaulio veikime nugirsti didingą dieviškąją melodiją. 
Tą dieviškąjį elementą, su kuriuo susidūręs žmogiškasis 
tampa gražiu, švariu, didingu ir geru. 

Aš žinau, kad visam tam dalykui reikalingi pinigai, 
daug pinigų, milžiniškos pinigų sumos. Aš prisipažįstu, 
kad mano gabumai pinigų srity yra mažiausi. Aš tik 
taip galvoju: jeigu gali 15 mil. žydų, kodėl negali 350 mil. 
katalikų? Dalykas yra tik tas: žydas gina savo kailį, 
katalikas leidžia jį lupti; žydas nori eiti pirmyn ir aukš- 
tyn, katalikas nori ramybės; žydas nori užkariauti, mes 
katalikai ginamės; jeigu žydas yra užpultas, jis kelia 
didžiausią triukšmą, o mes katalikai metai į metus mo- 
kame pinigus už tuos laikraščius, kurie iš visų jėgų 
stengiasi, kad tik niekas neišgirstų katalikų ir katali- 
kybės skriaudų. Yra tikra nelaimė, kad mes savo tarpe 
turime tiek daug žmonių be nugarkaulio, be savigarbos 
pajautimo. Ir čia tinka tas pats reikalavimas: žadinti! 
judinti! plėsti ofenzyvos dvasią! Kaitinti širdis Dievo 
karalystės ir didžiųjų laiko uždavinių atžvilgiu. 

Kita didelė ir galinga priemonė yra kinas. Kata- 
likiškas kinas! Nėra! Vokietijoj visai jo nėra. Viskas yra 
kitų rankose. Lammle Amerikoj gali, mes negalime; 
bolševikai gali, mes negalime. Tūkstančiuose kino te- 
atrų kas vakaras kiti pasaulina visas žmonių mintis, 
profanuoja moterystę (jeigu ne per maža pasakyta), 
seksualiniuose klausimuose propaguoja lengvapėdišku- 
mą ir visą gyvenimo prasmę suveda tik į šio pasaulio 
reikalus. Ką mes esame padarę filmos srity, šiandien dar 
nėra apie ką kalbėti. Palyginus su anais, tai yra tik 
lašas jūroj. Vėl didelė kliūtis! Mes neturime pinigų, o 
kiti uždirba milijonus. Gana! gana! Mes laukiame se- 

kančio tarptautinio katalikiškų filmų kongreso, visuose 
katalikiškuose laikraščiuose skaitysime begales prane- 
šimų, kaip jau esame skaitę ir anksčiau — tačiau ir 
toliau milijonai mūsų tikėjimo brolių bus verčiami žiū- 
rėti anųjų filmų. Ofenzyviškos katalikybės! Taip, bet! 
Kas yra? Ar drąsos nebeliko? Ne! Tris kart ne! Auga 
jaunoji karta atviromis akimis ir degančiais norais. Jie 
stovi su savo smuikais ir kitais instrumentais arti prie 
altoriaus ir gieda canticum novum, naują giesmę. Jeigu 
jie gieda ir seną, tai jau jaučiasi naujas tempas, naujas 
šviežumas, jauti suglaustų būrių žengimą. Jie dar nėra 
legijonai, bet jie turi būti legijonai. Juose vėl atgimsta 
senųjų krikščionių prasmė, drąsa ir karštis. Kartais 
jie dar stipriai šniokščia, putoja.  Jaunuomenė, kuri 
neputoja, yra apsėsta senatvės ir neturi idealų. Leiskit 
jai putoti! Ji turi išmesti iš savęs daug negerumų. Leis- 
kit jai putoti! Ji turi grąžinti Dievo karalystei juoką ir 
drąsų darbą. Nuo jos dvelkia viltimi ir naujų laikų 
tyru oru. Valio jums, jaunieji draugai! Defenzyvą pa- 
keiskit ofenzyva! 

Mes galėsime pasaulį padegti tik tada, kada mes 
patys degsime. Mūsų ugnis turi būti didelė. Silpną 
liepsną audros užgesins. Arba jai apsaugoti turėsime 
ją uždengti abiem rankom. Bet tada nebeliks rankų 
siekti pirmyn. Nebeliks nė laisvos minties, nes visos 
mintys bus koncentruotos vienam tikslui: kaip išsaugoti 
liepsną. Uždaryti langus. Bet uždaryti langai ir sau- 
gojančios liepsną rankos silpnina jos spindulį O ji 
turi žibėti! "Turi būti iš tolo matoma! Jos vieta ne po 
puodu, ne po suolu! Jos šviesumas turi patraukti, jos 
spinduliai turi įsiskverbti į tamsumas, jos šiluma sušil- 
dyti pasaulio šaltį. 

Kada ugnis apima rąstus, audra veikia priešingai. 
Tada ugnis plečiasi menkiausiam vėjeliui pūstelėjus. 

Kibirkštys pradeda lakstyti ant kitų stogų. Iki šiol mes 
bijojome, kad kiti mūsų žvakių neužgesintų. Dabar 
turi būti kitaip. Anie turi bijoti, kad mūsų ugnis 
nepersimestų ant jų namų ir ant jų širdžių, kuriuose 
yra užgesinta mūsų šviesa. ,„Atnešiau ugnį iš dangaus 
ir noriu, kad ji degtų“. Kartais taip atrodo, kad mes 
esame gaisrininkai, saugoją savo stogus nuo svetimų 
liepsnų. Mes turime būti ne gaisrininkai, bet Dievo 
karalystės ugnies ir deglų nešiotojai. Jeigu mes patys 
būsime gaisras, imponuojantis gaisras, jeigu jie bus bai- 
mėje dėl savo stogų, tada vietoj defenzyvos bus ofen- 
zyva, vietoj traukimosi atgal ėjimas pirmyn, vietoj pra- 
laimėjimų, tik laimėjimas. 

Teateinie Tavo karalystė 


Dievo karalystė nėra kažkas gatava, pabaigta. Tai 
yra buvimas ir augimas. Dievo karalystė yra kažkas, 
kas įeina į žmonių sielas. Dievo karalystė nėra kokia 
nors svajonė arba įsivaizduojamas paveikslas. "Tai yra 
realybė ir dar tokia realybė, su kuria turi suaugti kiek- 
viena žmonių karta ir kiekvienas atskiras žmogus. Die- 
vo karalystė yra aukščiausia, tobuliausia, gražiausia, 
gryniausia ir švariausia žmogiškojo būvio forma. Dievo 
karalystė yra dieviškojo prado mumyse susijungimas 
su žmogiškuoju. Tai yra procesas, kuris kiekvieno žmo- 
gaus sielą formuoja pagal gryniausią Dievo paveikslą, 
kurį Jis paliko pasauliui, pagal Kristų, Dievą - Žmogų. 
Mums, žemės keleiviams, Dievo karalystė yra ilgėjima- 
sis, kreipimasis, maldavimas, rankų kėlimas aukštyn. 
Kada aš galvoju apie visa tai, kas yra Dievo karalystė, 
apie tą malonumą, tą tobulumą, tą šventumą, apie visa 
tai, kas taip giliai dvasiška ir slaptinga, aš noriu išmesti 
ką tik prieš tai parašytą savo knygos skyrių. Tai buvo 
vis tokie „šiurkštūs“ dalykai. Bet aš netikiu, kad be 
tų šiurkščių ir apčiuopiamų dalykų būtų galima sukurti 
Dievo karalystę. "Tik su jų pagalba galima neutrali- 
zuoti Dievo karalystės priešų šiurkščiąsias priemones. 
Dievo karalystė turi būti išsiilgta, išmelsta, kraujuota, 
erškėčiais apipinta siela užkariauta. "Tai visai kas kita, 
negu tai, kad kiekvienas, kas tik yra krikštytas, galėtų 
pasakyti: ,Dabar aš turiu Dievo karalystę. Dabar aš esu 
Dievo karalystėje. Kada aš sakau: ,„Teateinie tavo kara- 
lystė“, aš galvoju apie pagonis, netikinčius, laisvamanius 

ir kitus vargšus žmones, kurie dar neturi Dievo karalys- 
tės“. Visi mes esame vargšai žmonės, kurie Dievo kara- 
lystės esame kasdien reikalingi. Tr švenčiausias Žmogus 
turi kasdien prašyti: „teateinie Tavo karalystė“. Savo gi- 
liausia prasme toji malda reiškia: „Viešpatie, pakeisk 
mano širdį ir mano jausmus, mano mintis ir mano 
veiksmus, mano norus, mano troškimus, mano meilę 
pagal Tavo dvasią. Viešpatie, leisk dieviškajam pradui 
augti manyje“. Dievo karalystė žmonėse yra ten, kur 
Dievo dvasia yra perėmusi žmones iki slapčiausiųjų 
širdžių kampelių. ,,Dievo karalystė“, sako Kristus, „yra 
kaip raugas, kuris yra įmaišytas į tešlą, kad ją' per- 
rūgtų“. Dievo karalystė nėra tik mintys, pažiūros, nau- 
jas supratimas, nauja gyvenimo rūšis, bet tai yra ti k- 
rai nauja buitis. Tokia buitis, kurios niekas pats 
sau negali duoti, prie kurios negalima prisiartinti vien 
"tik savo jėgomis. Žmogus savo darbu, savo galvojimu, 
savo troškimu, savo ieškojimu gali prisiartinti tik prie 
Dievo karalystės slenksčio, tik iki vartų. Toliau nė 
žingsnio. Kaip ne žmogaus galioj yra duoti sau žemiš- 
kąjį gyvenimą, taip ne žmogaus galioj yra duoti sau tą 
naująjį, antžemiškąjį gyvenimą. Šitą perėjimą Kris- 
tus vadina naujuoju gimimu. „Iš tikrųjų, iš tikrųjų 
sakau tau, kas neatgims, tas nematys Dievo karalystės“. 
— „Iš tikrųjų, iš tikrųjų, sakau tau, kas neatgims iš 
vandens ir Šv. Dvasios, tas negalės matyti Dievo ka- 
ralystės“ (Jon. 3,3). Tai yra aukštesnis, šventesnis, 
stebuklingas atgimimas. (Gimimas ne iš kraujo noro. 
„Kurie yra gimę ne iš kraujo, ne iš kūno valios, ne iš 
vyro valios, bet iš Dievo“ (Jon. 1,13). Šitas dieviškas 
gimimas duoda dieviškąjį gyvenimą, duoda „galios būti 
Dievo vaikais“. „Pirmiau jūs buvote tamsoje, dabar 
jūsų šviesa paeina iš Dievo šviesos“ (šv. Paulius). Įeiti 
į Dievo karalystę reiškia pasikeitimą, pakilimą iš tam- 

sos į šviesą. Reiškia žmonijos pakilimą iš ūkanotų, šal- 
tų ir drėgnų pakalnių į kalnus, kurie maudosi Dievo 
saulės šviesoje ir šilumoje. "Tai yra belaisvių grįžimas 
į gražią laimingą Dievo tėvynę; tai yra gyvenimo ir 
aistrų nukamuotųjų sugrįžimas „į Dievo vaikų laisvę“ 
(šv. Paulius). „Tiesa jus išlaisvins“, sako Kristus. Tai 
yra žmonijos keliavimas iš usnėtų laukų ir savosios ver- 
giškos būklės į Dievo lankas. Kaikurie atneša su savo 
rūbais usnių sėklų, ir jos pradeda augti Dievo kara- 
lystėj. 

Dievo karalystėje viešpatauja tik vienas Dievas, 
Tėvas. Dievo karalystėje tėra tik vienas įstatymas: 
„Mylėti Dievą už viską labiau; o artimą, brolius ir se- 
seris, kaip pats save“ — „Dievas yra meilė. Kas pasi- 
lieka meilėje, tas pasilieka Dievuje“ (1. Jon. 4, 10). Taigi 
meilė bus Dievo karalystės ženklas, jos atmosfera. Ir 
tik tas gerai jausis Tėvo karalystėje, kuris iš bedieviš- 
kojo pasaulio atsineštus savo sielos kvėpavimo organus 
pripratins prie šitos meilės atmosferos. Dievo kara- 
lystė yra visa šviesa ir visa meilė. 

Bet už Dievo karalystės ribų yra sambrėškio sritys. 
Ten šviesa turi kovoti su tamsa. Ten dar gerai nepa- 
žįsta Tėvo. "Ten dar tebėra prie kojų prikibęs šlapias 
ir sunkus ano tamsos pasaulio molis, kuris kojas daro 
sunkias ir žingsnius nemalonius.  Pasauliškasis ir die- 
viškasis pradas kovoja už viešpatavimą. Sielos spar- 
nai tebėra drėgni. Kiekvienas mūsų nešioja savy dalį 
tamsos ir todėl kiekvienas mūsų turi pereiti per tą sam- 
brėškio sritį. Kitas per visą savo gyvenimą negali išeiti 
iš prieblandų, iš pusiautinumo, jis nemato visos saulės, 
negali pergyventi to didelio Dievo pajautimo džiaugsmo, 
jo kojos visada pavargusios, ir Dievo karalystę jis jau- 
čia kaip kokią naštą, kaip prievartą, kaip nemalonų „tu 
turi“. Mieli draugai, tolyn į Dievo karalystę, gilyn! 

Mes visi turim įeiti į ją giliau. Mes perdaug stovime 
jos pasieniuose, kur laisvės ilgesys yra didesnis už pa- 
čią laisvę. „„Ama et fac cum vis — mylėk Dievą ir da- 
ryk ką nori“, rašo šv. Augustinas. ,Fac cum vis“ tebė- 
ra problematiškas dalykas tada, kada „ama“, meilė, dar 
nedega didele liepsna. Pasieniuose žmogiškasis elemen- 
tas dieviškąjį uždengia, susiaurina, supančioja; ten žmo- 
nėms dar sunku suprasti Dievo platybes; ten jiems ro- 
dosi tik tas esą tikra ir tvirta, kas yra suimta į paragra- 
fų ir įstatymų žmogiškąsias formas. — Giliau į Dievo 
karalystę! Bet ten mes galėsime įeiti tik tada, kada 
Dievo karalystė įeis giliau į mus pačius. Reikia su- 
kaupti visą savo norą, siekti abiem rankom, tačiau rei- 
kia būti persiėmusiu ir Dievo karalystės jėga. Dievo 
karalystės atėjimui abu dalykai yra reikalingi. 

Dievo karalystė yra kaip milžinas kalnas, kuris 
plačiomis, galingomis terasomis kyla iš tūkstanties neiš- 
ganytos žmonijos pakalnių. Reikia lipti aukštyn nuo 
laiptelio ant laiptelio, kol užlipsim ant viršūnės, kuri 
yra už visos žemiškosios buities, už žemiškųjų kovų 
laukų. Iki tos viršūnės Dievo karalystė yra tik kelionė, 
tobulėjimas, lėtas kilimas. Aukštyn greit neinama. Ir 
šitoj kelionėj į Dievą „tūkstantis metų yra kaip viena 
diena“. Palyginus su Dievo begalybe ir su tais milijo- 
nais metų, kuriuos geologija priskaito mūsų žemei, dvie- 
jų tūkstančių metų senumo Kristaus Bažnyčia yra tik 
pačioj savo plėtojimosi pradžioj. Argi nuostabu, kad 
išlaisvintųjų žmonių bendruomenei priklauso tik tūks- 
tančiai žmonių? Juk Kristaus Bažnyčia yra į šventąjį 
Dievo karalystės kalną kopiančių žmonių bendruomenė. 
Jų rūbai dar atsiduoda žemės kvapu. Jų žingsnis sun- 
kus kaip dykumų keliautojo, jie dar nėra nusikratę 
siauro lygumos gyventojo žvilgsnio. Žmogaus esmės 
negalima pakeisti per vieną dieną. Reikia ne tik metų, 

bet ir šimtmečių. Kaip lėtai tas pasikeitimas vyksta, 
matyti kad ir iš to, kad šešioliktajame krikščionybės 
šimtmety staiga pasidarė aktualios senos germaniškos 
raganos ir beveik visa tikinti Europa pavirto pamišėlių 
namais. Į Dievo Bažnyčią per milijonus naujai pakrikš- 
tytųjų teka nekrikštytos esybės srovė — įeina milijonai 
vaikų, kurie nieko nežino apie Dievą; kuriems visą 
Evangeliją reikia pradėti aiškinti nuo pradžios. Savo 
auklėjimo darbą Bažnyčia vėl turi pradėti nuo pradžios. 
Po kelių mokymo ir globojimo metų tie naujokai eina 
į gyvenimo atmosferą, kurioj Dievo karalystės pėdsakų 
tikrai maža arba visai nėra. Taip auga daug pusiauti- 
nių krikščionių; kovojančių, klystančių, puolančių, že- 
miškais pančiais suraišiotų žmonių. Šventųjų garbi- 
nimas Katalikų Bažnyčioje aiškiai rodo, kaip be galo yra 
sunku Dievo karalystei užvaldyti žmogų, jį pakeisti, 
jį savęs pripildyti. Dėlto Bažnyčia šventuosius laiko 
karžygiais. 

Bažnyčia prisipažįsta turinti ir nusidėjėlių. Ji at- 
metė klaidingą mokslą, kad tik „švarieji“ ir „šventieji“ 
priklauso prie Kristaus Bažnyčios. Šiandien Bažnyčia 
yra ieškantis ir guodžiantis Kristus, kuri nesigėdi nei 
nusidėjėlių, nei muitininkų draugystės. Ji, Dievo Baž- 
nyčia, nelakioja taip aukštai viršum žmonių galvų, kad 
jų dėmėtos rankos negalėtų paliesti jos švarių drabu- 
žių. Ji eina į dulkėtas žmonių gatves, eina per žmonių 
klaidų ir netobulumų erškėčius. Kas gi stebėtųsi, kad 
jos pėdės dulkėtos ir jos šventų drabužių aksomas spyg- 
lių sudraskytas? Ji nesako: „aš esu Dievo karalystė ir 
man priklausyti tegali tik tas, kurio širdis pilna Dievo 
karalystės iki paskutinio kampelio“. Bet ji yra keliau- 
jančios, kovojančios, nuodėmių puolamos ir nuodėmių 
sužeistos žmonijos Bažnyčia. Ji nemano esanti įkūni- 
jusi Dievo karalystę ir todėl leidžia savo kunigams, 

vyskupams ir tikintiesiems pakelti rankas į dangų ir 
prašyti: „Dievo karalystė, ateik pas mus“. Ji neatlieka 
jokių pamaldų, kuriose neprašytų: „Dievo karalyste, 
ateik pas mus“ ir „atleisk mums mūsų nuodėmes“. Ka- 
talikų Bažnyčia žino, kad ji nėra užbaiga, bet kad ji 
yra kelias. Tai tautų ir šimtmečių kelias į Dievą. 

Ji tik vieną gerai žino — tai, kad ji yra tikrasis 
kelias į Dievą. Kad ji yra Kristaus visiems žmo- 
nėms nurodyta išganymo gatvė. Kad jos vadovavimas 
nėra kokia nors jos pačios uzurpacija, bet paties Dievo 
ant jos pečių užkrauta atsakomybė. Kad jai buvo duo- 
tas pažadas, jog kovoje už tiesą ir tikrą Dievo karalys- 
tės supratimą Ji bus saugojama neklystančiosios Šven- 
tosios Dvasios. Kad ji yra toji, kuriai duotas įsakymas 
užkariauti pasaulį. Kad joje toliau gyvena apaštališ- 
koji duonos laužymo ir nuodėmių atleidimo galia. 

Mums katalikams Bažnyčia, mūsų Bažnyčia, nėra 
nei žmogaus kūrinys, nei meniškas statinys, nei pato- 
gių ar nepatogių laiko sąlygų atsitiktinis atvaizdas, nei 
gaivališka, nors ir genijali cezariškų žmonių konstruk- 
cija, nei gerai sutvarkyto spaudimo jėgų centralinė, bet 
mes pripažįstame ir tikime, kad ji yra Dievo kūrinys, 
išaugusi Kristaus valia, Jo paties suformuota, Jo paties 
paskirta būti upe, kuria iš Betlėjaus ir Golgotos Dievo 
malonės plauktų į žmoniją. Ji yra upė ir kartu uostas 
tiems, kurie jau yra toj malonėj atgimę. Kaip prieš 
viską, kas dieviška, taip su pagarba ir degančia širdimi 
lenkiamės mes ir prieš Bažnyčią, išvaduotos žmonijos 
motiną. Per ją plaukia į mus širdingiausi dalykai, ku- 
riuos tik žmogus gali patirti: Dievo kūdikystė ir žino- 
jimas, kad Kristus yra Tėvas. Mes esame Dievo vaikai, 
nes mes esame ir Bažnyčios vaikai. Ji yra Kristaus 
pastatytas tiltas, per kurį išlaisvintoji žmonija eina prie 
Dievo. 

Ir ji yra vienintelis tiltas, kurį Kristus nutiesė 
tarp dangaus ir pasaulio. Ji yra „tiesos šulas ir tvir- 
tumas“ (1. Tim. 3,15). Dažnai cituojami Kiprijono žo- 
džiai tinka ir šiandien: „Kas Bažnyčios nelaiko motina, 
tam Dievas negali būti tėvas“. Ir todėl mes ją vadin- 
sim „vieninteliai išgananti Bažnyčia“. Šitas formula- 
vimas skamba labai kietai. Krikščionys nekatalikai tai 
laiko kirčiu į veidą. Čia įmatomas mėginimas visiems 
katalikų Bažnyčiai nepriklausantiems krikščionims ne- 
leisti susijungti su Kristumi ir amžina laime. Ypač šian- 
dien, kada kovos prieš krikščionybę yra įgavusios to- 
kias pavojingas formas, yra dvigubai reikalinga suma- 
žinti galimumą pasidaryti plyšiams krikščionybėje. Visų 
krikščioniškųjų tikėjimų pareiga tiesti gatves, kurios 
vestų į vieną Bažnyčią, į vieną aviją.  Nesusipratimų 
pašalinimas yra svarbiausias darbas kely į vienybę. Tų 
nesusipratimų tarpe klaidinga, nekatalikiška pažiūra į 
„vieninteliai išganančią Bažnyčią“ arba kas dar blogiau 
„be Bažnyčios nėra išganymo“ užima ne paskutinę vietą. 
Teisingai suprasti tie žodžiai reiškia ne išskyrimą, bet 
susijungimą; tai nėra radikalus tų bendruomenių atpio- 
vimas, bet priešingai, tikroji tų dar nesutraukytų pri- 
klausomybės siūlų globa. Tai skamba paradoksiškai, 
bet tai yra labai teisinga. Iš vienos pusės, katalikų Baž- 
nyčia visai nemano, kad kitaip tikintieji krikščionys 
negali dirbti savo išganymui. Iš kitos pusės, ji abso- 
liučiai laikosi tiesos: „už Bažnyčios nėra išganymo“. 
Prie tokio didelio katalikų Bažnyčios minties logiškumo 
šitas paradoksas gali reikšti tik tą, kad katalikų Bažny- 
čia didesnę tų kitatikių dalį laiko jai priklausančiais 
ir su ja surištais. Ir kaip tik tuos tikinčius krikščionis, 
kurie nepripažino, kad katalikų Bažnyčia yra tikroji 
Kristaus Bažnyčia. Iš vienos, šventos katalikų Bažny- 
čios yra išbraukiami tik tie, kurie savo gera valia yra 

atsiskyrę nuo Kristaus Bažnyčios. Kitaip tikintieji 
mums yra tik klystantieji broliai, pabrėžiu, broliai. 
Juose yra daug katalikiškos tikėjimo nuotaikos. (Pijus 
XI kalba apie atplėštuose akmenyse pasilikusį auksą). 
Kur skilimas yra įvykęs ne dėl politiškų sumišimų, ten 
jie yra tos rūšies, kad žmonės visa širdimi ir visu ener- 
gijos veržimusi yra prisirišę prie vienos tiesos. „'Timeo 
viros unius libri“ („bijau vyrų, kurie tėra skaitę tik 
vieną knygą“) galima parafrazuojant pritaikinti: „timeo 
viros unius veritatis“ („bijau vyrų, kurie yra prisirišę 
tik prie vienos tiesos“). Abudu, ir „viri unius libri“ ir 
„viri unius veritatis“ greitai tampa fanatikais ir, blo- 
giausia, labai siaurais fanatikais. Iš viso minčių kon- 
plekso yra ištraukiama viena mintis, ji padaroma moks- 
lo sistemos centru, laikoma pagrindiniu dalyku, pagal 
kurį nustatomas visų kitų krikščioniškų tiesų ir tikėji- 
mų reikalingumas ar nereikalingumas, svarbumas ar 
antraeiliškumas, tikrumas ar netikrumas, priimtinumas 
ar atmestinumas. Vietoj „ir taip ir taip“ rašoma tik 
„tik“. Iš tikrųjų, apie senąją Bažnyčią, kaip išganan- 
čią bendruomenę, kiekvienas turi siauresnį supratimą, 
negu jis buvo paveldėtas iš apaštalų laikų. Yra kata- 
likiško palikimo dalių, kurios yra vienašališkai supran- 
tamos. Tačiau tiesos platumas ir visapusiškumas, visuo- 
tinumas ir pilnumas yra absoliučiai tik Katalikų Bažny- 
čioje. Tuo jokiu būdu nereikia ir negalima tvirtinti, 
kad didžioji ar net didžiausioji katalikų dalis tą platu- 
mą vykdo mintyse ir meilėje. ,,Konfesiškas“, siauras 
mąstymas yra dažnas dalykas. Žodis „platumas“, tik- 
ras katalikiškas platumas daugelio mūsų yra supranta- 
mas taip, lyg kad, norėdamas būti plačiu, turi iškilti 
viršum tiesos, turi sudaryti kažin kokį antkonfesijona- 
liškumą, pripažinti ir tiesą ir klaidą ir laikyti tai tole- 
rancija. Prisipažinsiu, kad man tas žodis tolerancija 

nemalonus širdžiai. Netiesa, tiesos iškraipymas ir jos 
susiaurinimas negali būti „toleruojamos“, ir klystantieji 
žmonės nusipelno ne tolerancijos, bet širdingos meilės. 
„Antkonfesiškumo“ nebereikia išrasti; katalikybė yra 
„antkonfesija“, jeigu jau ta žodžio ir minties baidyklė 
norima vartoti. Jokioj konfesijoj nėra su Evangelija 
sutinkančių minčių arba gyvenimo bei darbo principų, 
kurie nebūtų katalikų Bažnyčios tikėjimo ir doros moks- 
le ir nebūtų išplėtoti kaip katalikų tikėjimo vertybės. 
Nėra jokios religinės magometonų, bramanų, šintuistų 
ar budistų (juk ir jie ne visada klysta), tiesos, dėl kurios 
mes, būdami ir griežti katalikai, negalėtume pasakyti 
„taip“. Katalikybė yra visų tiesų pilnuma, kiekvienos 
tiesos išpažinimas, kiekvienos tiesos mylėjimas. Kiek- 
vienoj tiesoj, nors ji būtų ir smarkiai apkrauta akme- 
nimis, Bažnyčia, „Dievo duktė“, pripažįsta ir myli joje 
esančią Dievo sėklą. Tas mūsų tikėjimo pilnumas, pla- 
tumas ir tikras katalikiškumas yra toks nuostabus, kad 
nekatalikai tyrinėtojai tą reiškinį mano tuo išaiškinsią, 
kad jie į katalikybę bando žiūrėti kaip į religinį sinkre- 
tizmą, kaip į visokių pagoniškų, žydiškų, indiškų, grai- 
kiškų, romėniškų sudėtinių dalių mixtum compositum. 
Jie ją laiko tokiu meno kūriniu, kur viskas taip gerai 
sumaišyta, kad pasidariusi vieningiausioji pasauly moks- 
lo sistema. Ji yra dar nuostabesnis kūrinys, nes tai yra 
medis, kuris organiškai ir logiškai yra išaugęs iš vienos 
šaknies. 

Tačiau tą pilnumą ir didelio masto platumą, tą 
tikrą katalikiškumą patys katalikai turi iš- 
mokti suprasti. Visai teisingai yra pasakęs J. Kūhnel: 
„Nuo konfesinio kataliko iki katalikiško žmogaus yra 
tolimas kelias“*. Konfesinis katalikas yra taip pat tikin- 


*) J. Kūhnel, Gottes Fahrt, 31 psl. 

tysis su siauru akiračiu. Konfesinis katalikas daro pa- 
našias klaidas, kaip krikščionis nekatalikas. Kaikurias 
tiesas jis pabrėžia labai stipriai ir jas laiko ypačiai „ka- 
talikiškomis“, kur tas žodis „katalikiškas“ yra supran- 
tamas kaip antitezė prieš viską, kas nekatalikiška. Tų 
ypatingai pabrėžtų tiesų jis neplėšia iš viso mokslo rū- 
mo; jis pripažįsta ir tiki ir kitas tikėjimo tiesas; bet tos 
pabrėžtos tikėjimo tiesos jam darosi kažkaip pagrindi- 
nėmis ir jam rodosi, kad jos yra svarbiausios ir esmin- 
giausios katalikybės tiesos. Jis priima visą katalikų 
Bažnyčios katekizmą, tačiau, jo supratimu, yra tiesų, 
kurių vienos labai riebiai pabrauktos, o kitos tik taip 
sau išspausdintos. "Tai katalikybė sub specie contra- 
dictionis, tai katalikybė, kur kontraversinės tiesos stovi 
pirmoj eilėj. Tai savo rūšies protestuojanti katalikybė. 
Tai sąmoningas priešingumų pabrėžimas. Nuo katalikų 
Bažnyčios atsiskyrusios bendruomenės visada stengėsi 
radikaliai naikinti pas save visa tai, kas primena katali- 
kiškumą. Ypač buvo naikinami katalikiški papročiai, 
nors jie naujajai sistemai ir nebuvo priešingi. Buvo 
didelis noras išsiskyrimo žymes padaryti kaip galima 
didesnes ir pašalinti viską, kas primena bendrą praeitį. 
Mes žegnojamės, taigi jie turi kryžiaus ženklą panai- 
kinti; mes turime liturginius rūbus, pas juos jie neturi 
būti; mes sakome „Švenčiausioji Mergelė“, „Dievo Mo- 
tina“, „Dievo Gimdytoja“, jie sako „Marija“ ir stengiasi, 
pasirėmę Biblija, įrodyti, kad pats Kristus savo motinos 
ypatingai negerbęs. Protestanto dvasia veda prie vien- 
šališkumų ir perdėjimų. Bet yra ir katalikiškasis pro- 
testas, ir aš esu nurodęs, pasiremdamas Jungmann'u S. J. 
ir K. Adamu, kaip jau arijanizmo laikais klaidingai 
aiškinamų tiesų ypatingas pabrėžimas visai eilei senų ir 
vertingų katalikiškų minčių padarė siaurinančios jų 
prasmę įtakos. Tai yra reiškinys, kuris psichologiškai 

visai pateisinamas, o aistringų dogmatinių kovų laikais 
tam tikram laipsny ir reikalingas. Tačiau tas nepakei- 
čia fakto, kad dėl to daugelio supratimas esminio kata- 
likybės platumo žymiai nukentėjo. ,„Katalikiška nereiš- 
kia konfesiją, bet religiją, nereiškia žinojimo dalį, bet 
visą žinojimą“*). Juo labiau mes suprasime, kad visas 
žmonijos likimas yra esmingai surištas su Katalikų Baž- 
nyčios likimu, juo labiau mes su šv. Paulium sakysime, 
kad ji, tikroji apaštalų Bažnyčia, yra „tiesos šulas ir 
tvirtumas“, juo labiau mes turime likti tikrais katali- 
kais žmonėmis, didelės, plačios, viską apimančios tiesos 
ir meilės žmonėmis. Aš nenoriu tvirtinti, kad vien tik 
toks katalikas, vien tik tas didžiosios, dieviškosios žmo- 
nijos motinos, Bažnyčios, plačiaširdis sūnus teįgali sta- 
tyti tiltus per žmoniją skiriančias religines ar socialines 
bedugnes. Kaip Katalikų Bažnyčia laiko save visų žmo- 
nių motina, visų išganytųjų ir neišganytųjų motina, 
už jos pasilikusių ir nuo jos atsitraukusių motina, šven- 
tųjų ir nusidėjėlių motina, motina net tų, kurie iš jos 
juokiasi ir į ją mėto akmenimis, taip katalikas žmogus 
turi būti visų brolis, norinčių Dievo brolis, Dievo rei- 
kalingų brolis ir brolis tų, kurie be Tėvo pažinimo yra 
vargšai žmonės ir be tėvynės. Katalikiškas žmogus 
džiaugiasi visa tuo, kas gera ir yra tiesa, nes kiek- 
vienas gėris ir tiesa yra sėkla iš mūsų Tėvo aruodų. 
Niekas kitas taip nekenčia, kaip jis, tas katalikiškas žmo- 
gus, dėl tų plyšių, kurie darosi tarp žmonijos ir krikš- 
čionybės. Nes jo mąstymas yra katalikiškas. Jis visas 
perimtas ilgesio vienos avidės ir vieno piemens. "Tas 
ilgesys jam leidžia pažvelgti per visus pylimus ir pasi- 
ieškoti stulpų, ant kurių galima pastatyti tilto rąstus. 
Tuos stulpus jis mato visur, kur svetimoj žemėj, kituose 


*) J. Kūhnel, Von Gott und von uns, 133 psl. 

tikėjimuose, sužiba katalikiška tiesa. Katalikiškas žmo- 
gus pabrėžia ne tai, kas skiria — tai savaime gerai pa- 
sibrėžia — bet tai, kas yra bendra, kas jungia. Jis negali 
klaidos laikyti tiesa, bet ir klaidoj jis pamato tiesos auk- 
so grūdelių. Mokslą apie „nematomą“ Bažnyčią jis pri- 
pažįsta kaip seną ir tikrą katalikišką gėrybę. Ir mes 
tikime „nematomą“ Bažnyčią, Dievo karalystę, kuri 
nėra „čia arba ten“, bet kuri yra mumyse; mes tikime 
tą Dievo karalystę, kurios kasdien šaukiasi matomoji 
Bažnyčia, kurios meldžia ir popiežius, kad ji jame augtų. 
Bet mes žinome, kad Kristus nurodė žmones ir juos ap- 
rūpino savo autoritetu, kad jie skelbtų žmonėms tą atgi- 
musių sielų ir pašventintų žmonių Dievo Karalystę, kad 
perdavinėtų žmonėms neiškraipytą Kristaus mokslą 
visais laikais ir visai žemei. Mes žinome, kad Kristus 
tiems žmonėms yra pasakęs: „Kas jūsų klauso, manęs 
klauso“. Mes žinome, kad jis jiems prižadėjo Šventąją 
Dvasią, tiesos mokytoją ir dieviškąją garantiją. Mes 
ilgimės Dievo pripildytų, Evangelijos dvasia persiėmusių 
žmonių nematomosios Bažnyčios. Mes kovojame ir run- 
giamės už tą vidujinę Dievo karalystę, bet mes džiau- 
giamės, kad matomoji Bažnyčia yra neklaidinga Kris- 
taus palikimo saugotoja. 

Tas tikėjimas į antgamtišką vadovybę ir galingą 
bei saugojantį Šventosios Dvasios viešpatavimą turi su- 
teikt mums pakankamai jėgų ir tikrumo tikėti, kad tai 
yra drąsaus platumo ir galingo tikėjimo pagrindas. Jeigu 
tikime, kad Šventoji Dvasia lemia Bažnyčios likimą, 
nėra jokio pagrindo nedrąsučiams, mažyčiams žingsne- 
liams, perdėtam atsargumui bei nedrąsiam klaviatūros 
palytėjimui. Atsirėmę į Kristaus pažadus, mes galime 
daryti didelius darbus. Aš esu gavęs įspūdį, kad dau- 
gelio net ir įtakingų katalikų tikėjimas į žmogiškus py- 
limus yra daug didesnis, negu tikėjimas į galingą die- 

viškąjį pylimą, kurį Šventoji Dvasia yra pastačiusi 
aplink Kristaus karalystę. Mes turime žmonių, kurie 
norėtų, kad kiekvieną ginčytiną sakinį popiežius tuojau 
pašalintų iš pasaulio savo neklaidinga definicija! Jie 
pamiršta, kad tiesa visada yra daug didesnė, negu žmo- 
gaus žinojimas. Jie pamiršta, kad mūsų žinojimas, 
taip pat ir dogmatinis žinojimas, yra tik nuotrupa, še- 
šėlis. „Kada mes formuluojame dogmas, jaučiame, kad 
tas viskas yra tik nepakankamas kalbėjimas; vis jau- 
čiame, kad reikia pasakyti kažkaip geriau; vis tai yra 
tik neturtingi vaizdai, šešėliai, „veidrodžio atvaizdas ir 
palyginimai“, kaip tai vadina šv. Paulius“'). Seną kata- 
likišką pasakymą „in dubiis libertas“ („abejotinuose 
dalykuose nuomonės laisvė“) nebenori laikyti tikru. O 
šitos laisvės reikalauja net popiežius.  ,Ginčytinuose 
klausimuose kiekvienas turi laisvai pasisakyti ir ginti, 
kas jam atrodo esant tiesa. Kiekvienas tegul laisvai gina 
savo nuomonę ir niekas tegul nelaiko turįs teisę tik dėl 
to įtarti priešininką neištikimybe tikėjimui ir bažnytinei 
disciplinai, kad priešininkas laiko teisingą priešingą nuo- 
monę“ (Benediktas XV)*?). Ir Katalikų Bažnyčioj eina 
nuolatinė kova už geresnį ir gilesnį tiesos ir dieviškumo 
supratimą. Būtų liūdna, jeigu būtų kitaip. Tai būtų 
pradžia stagnacijos, kurią mes dažnai pastebime orto- 
doksiškose bažnyčiose. Rimtos, dažnai skausmingos 
rungtynės už tiesą, nepailstantis tyrinėjimas, nuolatinis 
gilesnio dieviškumo supratimo ieškojimas yra visų di- 
džiųjų katalikybės galvotojų pažymys ir beveik kiekvie- 
nas jųjų turėjo pereiti per savo bendralaikių pasiprie- 
šinimų ugnį. Kur kova, ten laimėjimas. 


1) Lippert, Das Wesen der kath. Menschen, 20 psl. 
?) Enciklika „Ad beatissimi“. 

Apie katalikiško žmogaus platumą didysis teologas 
Hermann Schellis taip rašo: „Argi priešų pavyzdys, 
ignoruoti katalikiškus darbus, taip viliojančiai ragintų 
prie tokio pat vienašališkumo, ignoruojant priešus. 
Juk vardas „katalikiškas“ įpareigoja mus ne tik katali- 
kišką dvasią išlaikyti, bet ją ir tobulinti. Todėl atvirai 
ir su noru pripažinkime priešuose visą, kas pas juos yra 
gera ir teisinga; nes katalikas žino, kad tiesa yra kata- 
likiška ir kad ji apšviečia kiekvieną ateinantį į šį pa- 
saulį! Dėlto šalin įtarinėjimai, slegiančios baimės ir 
visokios užtvaros; nes Dievas ir Jo Apreiškimas yra 
šviesa ir nereikia tolintis nuo jokios šviesos, nereikia 
bijoti jokios pažangos: ne todėl, kad vieninteliai tikras 
mokomosios Bažnyčios autoritetas savu laiku pašalins 
visus nesusipratimus, bet todėl, kad kiekviena žinojimo 
pažanga yra naujas žingsnis į tikrą Apreiškimo supra- 
timą! „Dievas yra šviesa, jame nėra jokios tamsos“. Jame 
nėra nieko, kas nebūtų Logos, kas neapšviestų ir nepa- 
tenkintų proto, — jame nėra nieko tamsaus, nieko ne- 
švento! Dėl to laisviau, nes kiekvieną savotiškumą 
reikia suprasti kaip auką, aukojamą didesniam ir geres- 
niam tiesos supratimui“?). 

„Praplatinkite ir jūs savo širdis“, rašė šv. Paulius 
korintiečiams. ,„Katalikiškas“, tai yra didelis ir platus 
žodis. Padarykim savo širdis katalikiškas; padarykim 
jas plačias ir atviras visiems ieškantiems, visiems klys- 
tantiems, visiems nuo tiesos atsiskyrusiems.  Atidary- 
kime visus vartus. Leiskime katalikiškos minties gra- 
žumui ir didingumui išsiveržti į pasaulį Leiskime 
nušvisti auksui, šimtmečių bėgyje dulkėmis apneštam. 
Leiskime praplatinti visas į Bažnyčią vedančias gatves. 
Leiskime pašalinti visus smėlio maišus, kurie kovos 


1) Cituota iš „Sch6nere Zukunft“ 1931, nr. 45. 

metu saugojo mūsų stovyklas. Sustiprinkime klausą, 
kad pasaulio triukšme ir šimto pasaulėžiūrų dishar- 
monijoj galėtume išgirsti Dievo besišaukiančių balsus; 
kad galėtume išgirsti tuos, kurie trokšta grįžti prie Die- 
vo, prie išganymo, kurie nori tapti geresniais žmonėmis. 
Mes esame tie, kurie turime ištiesti rankas.  Katali- 
kišku būti nereiškia rezervuotai laikytis ir laukti, kol 
kitas susiras tikrąjį kelią. Mes esame ieškančio Kris- 
taus pasiuntiniai. Katalikišku būti reiškia ant savo 
kelionės batų nešioti dulkes visų gatvių, kuriomis vaikš- 
čioja žmonės dar nesuradę dieviškosios tiesos. 

Mums nereikia geresnės katalikybės, bet mums rei- 
kia geresnės, didesnės, gyvesnės ir labiau liepsnojan- 
čios katalikybės tuose, kurie save vadina katalikais. 
Bažnyčia yra Kristaus nutiestas kelias į Dievo Karalys- 
tės garbingumą. Bet nuo mūsų, Bažnyčios narių, pri- 
klausys, ar tas kelias bus platus, šviečiantis, skatinan- 
tis kelias per ieškančios, kovojančios ir dažnai pavar- 
gusios žmonijos kraštus, kurio ji ieškotų ir ilgėtųsi. 
Jeigu mes katalikai krikščionys, ne atskiri žmonės, bet 
visi, nors kartą rimtai pajustume tą visą ir karčią atsa- 
komybę už žmonijos gerovę ir išganymą; jeigu mes visi 
pagalvotume, kad mes ieškantiems turime būti ne neper- 
žengiama kliūtis, bet pagalba; jeigu kiekvienas mūsų 
turėtų noro būti Dievo Karalystės pasiuntiniu ir kelro- 
džiu, tai Dievo Karalystės atėjimui būtų pašalinta iš 
kelio labai daug kliūčių. O kaip dažnai mes, mūsų žmo- 
giškoji, siaura, nuodėminga būklė yra ištisos akmenų 
barikados pakely į Bažnyčią. Mieli draugai, ne Baž- 
nyčią reikia reformuoti, bet mus. Pali- 
kime kitiems rodyti į šimtmečius keliavusios motinos 
Bažnyčios drabužių dėmes ir plyšius. Ne todėl, kad 
mes jų norėtume atsižadėti arba nepajėgtume sutaisyti. 
Mes taip pat tai matome, bet į tai žiūrėdami mes mu- 

šamės į krūtinę ir sakome: mea maxima culpa. Nes tos 
dėmės ir tie plyšiai mūsų šventosios motinos, Dievo 
dukters, drabužiuose esame mes. Juo labiau kiekvie- 
nas mūsų, ar būtų vyskupas, ar kunigas, ar pasaulietis, 
yra persiėmęs Evangelijos dvasia, juo švaresnis ir la- 
biau spindi Bažnyčios drabužis ir juo lengviau bus ki- 
tiems joje pažinti tikrąją Dievo pasiuntinę. Ieškančiai 
žmonijai reikalinga ne nauja Bažnyčia, ne nauja į Baž- 
nyčią vedanti gatvė, bet reikalinga, kad toji šventoji, 
Kristaus pravestoji gatvė būtų nuvalyta nuo šiukšlių, 
kurias mes žmonės ten esame sunešę. Ne dviejų tūks- 
tančių metų senumo Bažnyčia yra pasenusi, silpna ir 
netikusi, bet mes 20, 30, 40, 50 metų amžiaus žmonės 
turime išklišušias kojas ir šaltas širdis, mūsų batai per- 
daug apsivėlę šio pasaulio moliu, o mūsų sieloj per- 
maža Dievo Karalystės karščio. Ne Bažnyčios skel- 
biama Evangelija yra pasidariusi netinkama, bet dau- 
gelis mūsų nebetinkame būti žemės druska, pasaulio 
šviesa. Jie Evangeliją tegirdėjo tik puse ausies, ją pa- 
milo tik puse sielos, ją tevykdė tik puse valios. Baž- 
nyčia yra jauna; jauna, stipri, kaip ir visa, kas die- 
viška. Kaip daug kartų kasė jai duobę, o ji vis liko 
tuščia ir ant jos kranto meldėsi tik tie, kas ją kasė. 
Visi nekrologai buvo melas. Šiandien Bažnyčia skel- 
biama mirusia, ryt ji su atnaujintom jėgom vėl pradeda 
savo žemės kelionę. Ne Bažnyčia yra sena, bet daugelis 
mūsų pasenome ir mus apsėdo skepticizmas, mes esa- 
me žmonės, kuriems tikėjimas yra ne kardas, bet kriu- 
kiai; žmonės be ugnies ir užsidegimo; žmonės, kurie 
vadina save Kristaus mokiniais, o turi mažiau drąsos, 
negu Maskvos gyventojai; žmonės, kurių sąnariai sus- 
tyrę ir nebetinka žygiui; žmonės, kurie su savo krikščio- 
nybe slepiasi kampuose ir, jeigu reikia išeiti į gatvę, 
tai užsivelka apsiaustą, kad tos krikščionybės niekas 

nepamatytų. Bažnyčia yra jauna ir dar šiandien tebe- 
žiba pilna pirmųjų Sekminių ugnimi. Bet Bažnyčios 
nariai, ar jie būtų aukštai, ar žemai, kurie nėra tos 
ugnies peršviečiami, yra sustyrusi pluta ant tų liepsno- 
jančių žarijų. Jie yra kalti, kad daug kas ieškąs švie- 
sos jos nemato, kad daug šąlančių negali surasti šili- 
mos. Ne Bažnyčia, bet mes, jos nariai, reikalingi re- 
formų, atsinaujinimo, atgimimo. Dievas neišrašė savo 
Evangeliją ugnimi ant dangaus skliautų, bet įsakė ją 
skelbti žmonėms. Kur žmogiškoji ranka prisiliečia die- 
viškųjų dalykų, ten jie visada nustoja savo blizgėjimo, 
kol tos rankos pačios nėra peršviestos dieviškąja šviesa. 
„Teateinie tavo Karalystė“ reiškia: „Viešpatie, leisk 
mūsų rankom būti švaresnėms, mūsų širdžiai karštes- 
nei, visą mūsų esmę perimk savo dvasia“. 

Kiekvienas statinys yra statomas du kartu. Vieną 
kartą architektoriaus minty, kitą kartą jau realybėj iš 
kietos medžiagos. Bažnyčios architektorius yra Kris- 
tus. Bažnyčia buvo gatava jau prieš tai, negu pirmieji 
mokiniai paklausė Išganytojo: „Viešpatie, kur tu gyve- 
ni?“ — O visa statyba šimtmečių bėgy yra medžiagos 
„gaminimas ir kova su medžiagos nepastovumu. Medžia- 
ga gi esame mes. "Tobula, švari, graži, iškilminga ir 
didelė, tokia, kokia ją Kristus įsivaizdavo, Bažnyčia 
bus tada, kada mes tapsime tobulais žmonėmis. Sta- 
tyba dar greit nepasibaigs. Statybos aikštėj dar tebe- 
guli milijonai pusiau aptašytų akmenų, o kiti visai 
neaptašytų akmenų milijonai tebeguli žmonijos akmenų 
laužykloj. Mes toliau statysime tą šventą visos žmo- 
nijos katedrą. Bet mes žinome, kad toj statyboj esame 
paprasti darbininkai. Didysis Statytojas, kuris budi tos 
statybos sargyboj, yra Kristus. Dažnai mes, paprasti 
darbininkai, pradedame statyti pagal savo norą. Di- 
dysis Statytojas, kuris skaito ne metais, bet šimtme- 

čiais, leidžia mums statyti, žiūrėdamas, kad jo kūrinio 
esmė nebūtų pakeista, kad nebūtų pakeistas jo statinio 
pagrindinis planas. Dažnai tas, kas yra pastatyta pa- 
gal mūsų norą, sugriūva; kartais tas griuvimas yra toks 
didelis, kad girdimas visam pasauly. Nuo krintančių 
akmens gabalų sudreba žemė, dulkių debesys uždengia 
visą statinį. O aplinkui stovintieji sako: „Daina su- 
dainuota. Dabar viskas sugrius“. Vieni tai sako gai- 
lėdamiesi, o kiti džiaugdamiesi. Ir kai tik išsisklaido 
dulkių debesys, senasis statinys pasimato toj pačioj 
vietoj, dar didingesnis, jo linijos dar švaresnės, jo har- 
monija dar gražesnė, negu prieš griuvimą. Jos niekas 
nenugalės, nei pragaro vartai, nei jos pačios vaikų žmo- 
giškumas bei nuodėmės. 

Mes nebijome, kad Katalikų Bažnyčia sugrius. Ji 
ir prie paskutinio žmogaus mirties patalo stovės kaip 
Dievo Karalystės pasiuntinė. Ką Dievas pastatė, tas 
stovi ant uolos. Bet mes turime nuolat budėti, kad mes, 
Dievo Karalystės nešiotojai ir nariai, neužtamsintume 
jos šviesos, nesumažintume jos dydžio, nesuterštume jos 
garbingumo. 

Mes turime rūpintis, kad mes patys būtume tikrai 
katalikiški žmonės. Katalikiškas žmogus yra gero 
trokštantis žmogus. Jis žino, kokia dieviška yra Dievo 
Karalystė ir koks žmogiškas yra žmogus. Jis mato 
dvidešimt šimtmečių atgal, jis mato mūsų tėvų nuodė- 
mes ir Dievo jiems suteiktas malones. Jis mato ir savo 
nuodėmes, silpnumus ir žmogiškumus ir dėlto šaukia ir 
dejuoja: ,„Teateinie tavo karalystė“. Jis žino, kad visi 
žmonės turi būti viena, visi turi tikėti Kristų, viena, 
kaip Tėvas ir dieviškasis Tarpininkas. Jis mato bedug- 
nes, kurios sudraskė krikščionybę į kovojančias stovyk- 
las; bedugnes tarp tautų, tarp socijalinių klasių. Jis 
žino, kad Dievas yra visų Tėvas ir kad Jo karalystė tėra 

vienintelis kelias į taiką. Jis prašo ir meldžia: „Tea- 
teinie tavo karalystė“. ,„,Nes sutvėrimas su išsiilgimu 
laukia Dievo vaikų garbės apreiškimo“ (Rom. 8, 19). 
Jis ir šiandien laukia ir pagal Dievo bruožus mūsų veide 
tyrinėja, ar mes tikrai esame tie Dievo vaikai, kurie 
galėtume pareikšti Dievo ir Jo karalystės garbingumą. 

Visa Katalikų Bažnyčia yra pilna to Dievo Karalys- 
tės troškimo. Tik tas yra didžios, šventos motinos tik- 
ras sūnus ir verta duktė, kas yra pilnas to Dievo kara- 
lystės ilgesio. Motina, šventoji motina, Dievo pagim- 
dytoji motina, mes norime nuvalyti tavo drabužį nuo 
mūsų nekrikštyto mąstymo ir veikimo dėmių, kad Dievo 
beieškantieji žmonės iš tavo šviečiančių drabužių su- 
prastų, kad tu esi Dievo pranašė. 

